
Iš baudžiauninkų kilusiam inteligentui, koks buvo Mikalojus Akelai- 
tis (1829—-1887), labai nesisekė. Likimo deivė stačiai neverpė jo gyve- 
nimo siūlo. M. Akelaitis buvo poetas, beletristas, istorikas, kalbininkas, 
tačiau amžininkai ir palikuonys rašytoju ir mokslininku jo nepripažino. 
Matyt, todėl, kad tarp to, kiek jis parašė ir kiek atspausdino, buvo dide- 
lis skirtumas. 1885 m. Peterburge išėjo Vytauto slapyvardžiu pasirašyta 
49 psl. jo knygelė, skirta lietuvių tautos praeičiai (Rzut oka na staro- 
žytnoščė narodu litewskiego. Napisa! Vytautas), o rankraštyje liko 387 psl. 
Lietuvos Didžiosios Kunigaikštystės aprašymas (Opisanie W. X. Litewskie- 
go, 1862), už kurį, patekusį į Paryžiaus Lenkų biblioteką, jis gavo 
1600 frankų premiją. Kur dabar yra šis rankraštis, nežinia. 

M. Akelaitis parašė didelį 300 lankų lietuvių— lenkų kalbų žodyną 
(Slownik litewsko-polski), kuris nuo 1859 m. pradėjo keliauti per sveti- 
mas rankas ir nežinia kur neatspausdintas atsidūrė. Panašiai atsitiko ir 
su lyginamuoju lietuvių kalbos su slavų, graikų, gotų, lotynų ir sanskrito 
kalbomis žodynu (Stownik litewski porėwnawczy z językami: slowian- 
skim, greckim, gockim, tacinskim i sanskryckim), patekusiu į užsienio 
bibliotekas. Jis parašė Lietuvių kalbos gramatiką (Gramatyka įęzyka li- 
tewskiego. Glosownia. Napisa! Mikotaj Akielewicz), kuri išėjo Poznanėje 
1890 m. Lietuvių liaudies pasakų rinkinys, rankraštyje bekeliaudamas, 
pateko į Jono Basanavičiaus rankas ir buvo panaudotas veikale „Levas 
lietuvių pasakose“. M. Akelaitis domėjosi ir dietuvių mitologija; jo raši- 
nys „Žodelis apie lietuvių dievus“ (Slėwko o bogach litewskich), atspaus- 
dintas „Biblioteka Warszawska“ (1858, t. III) ir pakartotas J. Lelevelio 
(1786—1861) knygoje „Pisma rozmaite“ (1863) kita antrašte (Spis bogėw 
žmudzkich), iš ten buvo perspausdintas ir atskirai išleistas, tik be auto- 

riaus pavardės. Tame rašinyje M. Akelaitis komentuoja ir pataiso Teodoro 
Narbuto (1784—1864) „Lietuvių mitologiją“ (Mitologja litewska), išėju- 
sią 1835 m. M. Akelaitis — lietuviškų elementorių autorius. Jo „Lamento- 
rius arba pradžia mokslo sudeta mažiems wajkelams“ (59 psl.) pirmą kar- 
tą buvo atspausdintas Vilniuje 1860 m. Tais pačiais metais pasirodė du 
jo elementoriaus sutrumpinti leidimai: vienas 22, kitas 31 psl. Jie buvo 
perspausdinti 1867 ir 1872 m. 

M. Akelaitis buvo mokslininkas. Bet kadangi apie mokslininką spren- 
džiama ne iš to, ką jis parašė, bet iš to, ką jis paskelbė spaudoje, M. Ake- 
laitis liko mažai kam žinomas. Feodalinėje kultūroje iškilti savo darbais 
valstiečiui buvo beveik neįmanoma. Dėl to jam likimo deivė ir nebuvo 
palanki. ž 

M. Akelaitis lenkų ir lietuvių kalbomis parašė krūvą eilėraščių, kurių 
vos vienas kitas buvo atspausdintas. Rankraštyje liko Kristijono Done- 
laičio „Metų“ vertimas į lenkų kalbą, taip pat ir lenkiškas „Iliados“ ver- 
timas. Iš lietuviškai parašytų ir atspausdintų eilėraščių plačiausiai žinoma 
Vilniuje išleista poema „Jo Milestaj Szwiesiausiam Ciesoriuj Alexand- 
ruj II, Wieszpacziuj wissos Rosijos“ (1858), kuri garbės jam nedaro. Ji 
parašyta Lietuvos dvarininkams stengiantis įsiteikti carui jo lankymosi 
Vilniuje proga. Tačiau, praėjus porai metų, M. Akelaitis pasijuto suklai- 
dintas, ir caro valdžia gaudė jį kaip valstybinį nusikaltėlį. 

M. Akelaitis bandė savo plunksną ir dramaturgijoje. 1859 m. parašė 
komediją „Dievo skirtoji žmona“ (Žona od Boga przeznaczona), kurią 
pristatė konkursui. Komedija ne tik nelaimėjo premijos, bet dargi liko ne- 
atspausdinta. 

Iš jo beletristinės kūrybos į lietuvių literatūros istoriją pateko Jono 
Chodzkos (1777—1851) „Pamiętniki Kwestarza“ perdirbinys į „Kwesto- 
rius po Lietuwą wažinedamas žmonis bemokinąsis“, atspausdintas Vil- 
niuje 1860 m. Tai nedidelė 62 psl. apysaka, gana šabloniško to meto didak- 
tinės literatūros siužeto. Valstiečio baudžiauninko sūnus Jonas nori, bet 
neturi iš ko mokytis. Atvyksta jis į Vilnių ir ketina pasidaryti kunigu, bet 
susirgęs patenka į vienuolyną, kur jį slaugo kvestorius — vienuolis, ren- 
kąs iš žmonių išmaldą,— ir papasakoja jam savo patyrimus iš kelionės po 
Lietuvą. Tas valstietiškos kilmės Jonas susižavi kvestoriaus pasakojimu, 
pasveikęs ima keliauti po Lietuvą ir skleisti paprastiems žmonėms mokslo 
bei visokias kitas žinias. Akelaičio kvestorius — religingas švietėjas, ne- 
keliąs jokių socialinių klausimų tuo metu, kai Lietuva buvo didžiausių 
valstiečių bruzdėjimų išvakarėse. Literatūrinėje savo veikloje M. Akelaitis 
stovėjo toli nuo pažangiųjų socialinių to meto idėjų. Jis buvo klasinio 
dvarininkų ir valstiečių susitaikymo šalininkas. Jo pažiūros — konserva- 

tyvius. M. Akelaitis, kaip rašytojas, įėjo į lietuvių literatūros istoriją ir 
susilaukė įvertinimo. Jo „Kvestorius“ turėjo teigiamos reikšmės literatū- 
rinės lietuvių kalbos kūrimuisi. Jo žodynas gana grynas, stilius lengvas, 
sklandus. Jam sekėsi kurti ryškius gamtos ir kaimo buities vaizdus. Šio 
perdirbinio, skirto valstiečiams skaityti, stilius yra ne tiek liaudies šneka- 
masis, kiek knyginis, literatūrinis. 

M. Akelaičio elementoriuje (1860) šalia skiemenavimo, maldų, gies- 
mių yra ir didaktinis apsakymas, parašytas klausimų ir atsakymų iorma. 
Jo prozos kūriniai, nors ir konservatyvios ideologijos, praturtino lietuvių 
literatūrą tuo, kad propagavo liaudies švietimą, smerkė neigiamus buities 
reiškinius, vaizdavo valstiečių gyvenimą !. 

M. Akelaitis buvo ir politinis veikėjas: kurstytojas prieš caro valdžią 
ir 1863 metų sukilimo dalyvis. Šios jo veiklos paminklais yra vienas ei- 
liuota forma, kitas proza parašyti atsišaukimai „Pasaka Senelio“ ir „Gro- 
mata Wylniaus Senelio“, dėl kurių ketinimo atspausdinti Klaipėdoje 
M. Akelaitis turėjo bėgti iš Lietuvos, ir laikraštis „Žinia apej Lenku wajna 
su Maskolejs“, pradėtas leisti 1864 m. ir sustojęs dėl sukilimo pralaimė- 
jimo. Pirmąjį šio laikraštėlio numerį sudarė vieno Čiuoderiškių Mikalo- 
jaus (Akelaičio) atsišaukimas —,„Mieli mano Kumaj, Prietelej, Susiedaj 
ir Pažistami“. Atsišaukimuose M. Akelaitis agitavo valstiečius sukilti prieš 
caro valdžią, kuri apgavo valstiečius baudžiavos panaikinimo pažadais. 
Jis smerkė rekrutų ėmimą, sunkius mokesčius, despotizmą ir guodė vals- 
tiečius, kad caro valdžią nuvertę, jie susilygins su bajorais. Pradėtame 
leisti laikraštėlyje, skelbdamas žinias apie sukilimo eigą Kauno guberni- 
joje, jis norėjo pakelti valstiečių kovingumą Augustavo gubernijoje, kur 
pats buvo sukilėlių komisaro padėjėju. 1863 m. sukilime M. Akelaitis sto- 
vėjo ne radikaliose, o nuosaikiose pozicijose, nors pats didžiavosi savo 
valstietiška kilme ir po daugeliu dalykų pasirašinėjo Valstietis iš Marijam- 
polės apskrities (Chlop z p-tu Maryampolskiego). 

Politiniu požiūriu M. Akelaitis nepasižymėjo pažangumu, tačiau dėl 
savo tautiškos valstietiškos veiklos jis nusipelnė prideramą vietą lietuvių 
kultūros istorijoje. Ne jis kaltas, kad „didžioji dalis jo mokslo, literatūros 
ir publicistikos darbų liko nepaskelbta, atsidūrė už Lietuvos sienų, nebuvo 
rūpestingai saugoma, ir šiandien apie jų vertę ką nors tikra pasakyti ga- 
na sunku. Viena aišku: jo palikimas vertas rimčiausio mokslo ir kultūros 
istorikų dėmesio. 

Didžiausias jo nuopelnas, kad išėjęs į inteligentus, neišsižadėjo savo 
valstietiškos, tuo pačiu ir lietuviškos kilmės ir visokiais būdais stengėsi 


! Lietuvių literatūros istorija, t. I, Vilnius, 1957, p. 502—505. 


šviesti savo klasės žmones spausdintu gimtosios kalbos žodžiu. Tuo jis 
padėjo atgyjančiai lietuvių raštijai. Įsidėmėtina dar ir tai, kad jo amži- 
ninkai lietuviai rašė žemaitiškai, o jis — pietvakariečių aukštaičių tarme, 
kuri po baudžiavos panaikinimo, plintant lietuvių raštijai, pasidarė lite- 
ratūrinės kalbos pagrindu. 

M. Akelaičio kvestorius, keliaudamas per žmones, materialistiškai aiš- 
kino kai kuriuos gamtos reiškinius, pavyzdžiui, žaibo susidarymą, žemės 
sukimąsi, mokė žmones dainų, smerkė girtavimą, skatino steigti mokyklas 
ir siekti mokslo. Visa tai veikė ano meto valstiečių sąmonę. Pati M. Ake- 
laičio biografija duoda labai vertingos medžiagos klasinės sąmonės budi- 
mui pažinti. Supratęs, jog beprasmiška kreiptis į carą, jis ieškojo gerų 
didikų, kurie duotų pinigų lietuviškoms knygoms ir laikraščiams leisti. 
Spausdintu žodžiu būsianti skelbiama socialinė taika, o valstiečiai ragi- 
nami pasitikėti savo ponais. Regis, nieko geresnio ir negalima buvo tikė- 
lis. Ir vis dėlto dvarininkai nebuvo dosnūs M. Akelaičio sumanymams. 
Jie visai-pagrįstai suabejojo, ar žadinant valstiečių tautinį sąmoningumą, 
nepabus ir klasinis. Raštingus valstiečius kokiomis nors politinėmis ir ypač 
opozicinėmis idėjomis paveikti daug lengviau, negu beraščius. 

XIX a. pirmosios pusės lietuvių rašytojai ir kiti kultūros veikėjai buvo 
bajorų luomo žmonės. M. Akelaitis tarp jų užima atskirą vietą, jis juk iš 
baudžiauninkų kilęs valstietis. 

M. Akelaitis autobiografijos nerašė. Žiupsnelį jo atsiminimų (St6ėwko 
z Maryampolszezyzny, Wspomnienia z lat mlodocianych) atspausdino 
J. Javorskis („Kalendarz illustrowany na r. 1877“). Duomenų apie jį tu- 
rėjo būti rašinyje „Notatki z wycieczek Litwina“, kurį M. Akelaitis 1858 m. 
pasiuntė A. Kirkorui (1818—1886) spausdinti, bet tas nespausdino. Žinių 
apie M. Akelaičio gyvenimą pateikė V. Goštautas 1890 m. išleistos Lie- 
tuvių kalbos gramatikos pratarmėje (Žyciorys M. Akielewicza). Mirus 
M. Akelaičiui, lenkų emigracinėje spaudoje pasirodė nekrologai, kurių 
duomenimis naudojosi L. Uzienbla (Uziebto, 1864—1942), M. Brenšteinas 
(1874—1938) ir kiti lenkų autoriai. 

Pirmasis iš lietuvių į M. Akelaitį atkreipė dėmesį A. Kaupas (slap. 
Selimas), 1898 m. „Tėvynėje“ (JAV) Nr. 7—9 paskelbęs straipsnį „M. Ake- 
laitis šviesoj laiškų pas Kraševskį“. Po to K. Grinius (slap. Varnas, 
1866—1950) „Žodelį apie M. Akelaitį“ paskelbė „Varpe“ (1900 m., Nr. 9). 
Po pirmojo pasaulinio karo jo biografiją rašyti ėmėsi Augustinas Janu- 
laitis (1878—1950). Rašinį „M. Akelaitis“ jis atspausdino „Švietimo Dar- 
be“ (1920 m., Nr. 11 ir 12). Siuo rašiniu vėliau naudojosi J. Tumas-Vaiž- 
gantas (1869—1933), V. Mykolaitis-Putinas (1893—1967) ir kiti lietuvių 
literatūros istorikai. 

A. Janulaitis pradėtą darbą tęsė. Kauno universiteto Humanitarinių 
mokslų fakulteto leidinyje „Tauta ir Žodis“ (III, 1925 ir IV, 1926) jis pa- 
skelbė didelį pluoštą M. Akelaičio laiškų, „Pasaką Senelio“, „Gromatą 
Wylniaus Senelio“, buvusius Muravjovo muziejuje Vilniuje ir „Žinia apej 
Lenku wajna su Maskolejs“ iš Iotokopijos publikavo „Karo Archyve“ 
(I, 1925), pavadinęs publikaciją „Spausdintieji ir nespausdintieji 1863— 
64 m. sukilimo raštai“. 

A. Janulaitis tuo nepasitenkino ir duomenis apie M. Akelaitį rankiojo 
toliau. Susisiekė su jo vaikais, Prancūzijos piliečiais, su Lenkų biblioteka 
Paryžiuje, su Lenkų muziejumi Rapersvilyje, kur buvo saugoma nemaža 
M. Akelaičio raštų ir laiškų, ir savo darbą gerokai papildė bei išplėtė, tikė- 
damasis jį kada nors atspausdinti. 

M. Akelaitis yra pasidaręs lietuvių grožinės literatūros personažu. 

V. Mykolaičio-Putino „Sukilėliuose“ jo vardas minimas keletą kartų. Du 
kartus autorius suvedė jį su aistringu sukilimo organizatorium ir jo vadu 
kunigu Antanu Mackevičium (1828—1863), kilusiu iš bajorų. Viename po- 
kalbyje M. Akelaičio rėmėjas dvarininkas Kudrevičius sutiko su A. Mac- 
kevičium, kad valstiečių galia milžiniška. Tačiau jie, Kudrevičiaus many- 
mu, esą palaidi ir pakrikę, tai esanli kariuomenė be vado. „Jei norit, kad 
ji laimėtų, organizuokit ją ir veskit“. 
„ „Mackevičius pripažino, kad šis ponas sako teisybę, bet jis nukreipė 
žvilgsnį į visą laiką tylėjusį Akelaitį. Kunigas jau ne kartą pastebėjo, kad 
Akelaitis, karštai pritardamas sukilimo idėjai, vėsdavo, kai tik kas imdavo 
pulti ponus ir pasisekimo viltis remti valstiečiais. Kaip giliai buvo įsiėdu- 
sios bajoriškų pažiūrų rūdys į to „chlopo“ sąmonę, nepaisant viso jo 
kaimietiško paprastumo! 

O Akelaitis, kaip tyčia, tarsi patvirtindamas Mackevičiaus nuomonę, 
į Kudrevičiaus žodžius atsiliepė savo „Gromatos Vilniaus senelio“ po- 
sakiais: 

— Jei norim, ponai, sutelkti liaudies jėgas, vienykim įas apie bajo- 
rystės idealą ir eikim išvien su lenkais. „Ba su lenkais kaip sutiksim, šlėk- 
tomis bajorais liksim“. 

Jis nebaigė, pastebėjęs į save atkreiptą rūstų priekaištingą Mackevi- 
čiaus žvilgsnį“. (1967 m. leid. p. 408) 

Taip V. Mykolaitis-Putinas užbaigė kontrastingą dviejų skirtingų luo- 
mų sukilimo rengėjų susitikimo sceną. Joje vaizdu išreikšta visiems žino- 
ma tiesa, kad valstietis M. Akelaitis buvo sukilėlis, bet nebuvo revoliucio- 
nierius. Iš to kartais daroma skubota išvada, kad M. Akelaitis gynęs dva- 
rininkų reikalus ir 1863 metų sukilime rėmęs „baltuosius“. Naujausiuose 
istorikų darbuose tokia išvada atmetama. 


M. Akelaičio parašytos dvi — viena ėilėmis, kita proza — senelio pa- 
sakos (pasakojimai) buvo politiniai atsišaukimai. Nors jų ir nepavyko 
atspausdinti, tačiau, matyt, jie plito nuorašais, nes į archyvus pateko keli 
egzemplioriai. D. Fainhauzas priskiria juos prie revoliucinės publicisti- 
kos. Juose reiškiamas valstiečių, o ne dvarininkų požiūris į žemę, į jos 
nuosavybę ir į 1861 m. reformą. Stačiai sakoma, kad valstiečiai, paskelbti 
laisvais, nesutinka dar dvejus metus vilkti baudžiavos. jungo. Dvarininkai 
stojo už valstiečių paleidimą iš baudžiavos be žemės, o Akelaitis propa- 
gavo, kad žemė turi tapti valstiečių nuosavybe ir kad jie ją gausią, eidami 
išvien su sukilusia Lenkija prieš caro valdžią. Agrariniu klausimu M. Ake- 
laitis stovėjo ne dvarininkiškose, o valstietiškose pozicijose, nors jis ne- 
šaukė valstiečių stoti į socialinę kovą. 

Dar daugiau M. Akelaičio rašytais atsišaukimais susidomėjo Z. Tal- 
virskaja3. Be bendrųjų žinių apie M. Akelaitį, ji ilgiau sustoja prie ryšių 
tarp Akelaičio parašytų atsišaukimų, pavadintų senelio pasakomis, ir tarp 
nelegalios to paties laikotarpio baltarusių literatūros. Baltarusijoje buvo 
platinamos seno dėdės ir dviejų kaimynų hutorkos (pašnekesiai). Tarp 
M. Akelaičio senelio pasakų ir baltarusių hutorkų labai daug ne tik kom- 
pozicinio, bet ir turinio bendrumo. A. Janulaitis manė, kad Akelaičio pa- 
sakos yra analogiškų hutorkų perdirbiniai. 

Z. Talvirskaja nesutinka su tokia prielaida. Ji teigia, kad ir lietuviš- 
kų, ir baltarusiškų tekstų siūlai veda į tą patį lenkų nacionalinio judėjimo 
kamuolį, tačiau lietuviškos pasakos nesančios hutorkų perdirbiniai. Jų 
tekstas daug konkretesnis, jose daug autorizuotų dalykų ir liaudiškų po- 
sakių, ne visada tiksliai perteikiančių analogiškų tekstų prasmę. Be to, 
lietuviškame tekste daug mažiau jaučiama lenkų nacionalistinių tenden- 
cijų. Tuo tikslu straipsnyje lyginami lietuviški tekstai su baltarusiškais 
ir daroma išvada, kad lietuviški yra pažangesni ir kad M. Akelaitis, nebū- 
damas revoliucionieriumi, skatino valstiečius stoti į sukilimą ir siekti že- 
mės nuosavybės. Straipsnyje gana palankiai vertinamos M. Akelaičio lie- 
tuviškos, tautinės pozicijos. 

M. Akelaitis įdomus asmuo ne tik kultūros, bet ir revoliucinio judė- 
jimo istorijoje. Todėl A. Janulaičio parašyta jo biografija labai praverčia 
įvairių istorijos sričių tyrinėtojams. 


2 D. Fajnhauz, Prasa konspiracyjna powstania styczniowego na Litwie i Bialo- 
rusi (1861—1864) —„Rocznik Bialostocki“, t. IV, Bialystok, 1963, p. 60. 

3 3. A. TanbBupckaa, HekoTopble Bonipocht O6MeCTBeHHOro ABHKeHKA B JluTBe 
u Benopyccunh B koHlje 50-x Hauane 60-x rojoB H NoANoNbHaa JAuTepaTypa.—- «<PeBonto- 
1noHHaa PoccHa H peBomonKoKuaa Monbma», MockBa, 1967, p. 29—60. 

Spaudai paruošti ją buvo nelengva. A. Janulaitis buvo labai produk- 
tyvus mokslininkas, paskelbęs daugelį archyvine medžiaga paremtų isto- 
rijos veikalų, tačiau neišvengė juose nereikalingo ištęstumo, tiriamojo 
darbo jungimo su populiarinimu. Todėl ir M. Akelaičio biogralijoje nema- 
ža vietos skyrė bendrajai to meto Lietuvos padėčiai nušviesti ir 1863 metų 
sukilimo dalykams išdėstyti. Visa tai teko išleisti, neskelbti, nes tie klau- 
simai dabar ir mokslinėje, ir populiarioje literatūroje daug plačiau ir gi- 
liau nušviesti. Be to, praleidžiamojoje teksto dalyje A. Janulaitis glaustai 
kartojo tai, ką buvo paskelbęs kituose, monografinio pobūdžio darbuose *. 
Palikta visa tai, kas tiesiogiai liečia M. Akelaitį arba autoriaus požiūrį 
LJL 

Ta pačia proga reikia pastebėti, kad ir ši M. Akelaičio biogralija nėra 
pilna. Kas pagal ją ketins nustatyti chronologine tvarka, kur, kada 
M. Akelaitis yra gyvenęs ir ką veikęs, — aptiks nemaža spragų. Ypač ne- 
daug žinių iš jo gyvenimo užsienyje. Nepaisant kai kurių trūkumų, šis 
A. Janulaičio darbas bus naudingas kiekvienam, kas domėsis M. Akelaičio 
asmeniu arba jo amžininkais — kultūros darbuotojais, su kuriais jam teko 
artimai bendrauti. 

A. Janulaitis savo darbą buvo pavadinęs „Mikalojus Akelaitis. Rašy- 
tojas ir politikas (1829—1887)“, nes, be biograiinių duomenų, ketino duoti 
ir Akelaičio kultūrinės bei politinės veiklos įvertinimą. Pradėtas rašyti 
skyrelis „Moksliniai Akelaičio darbai“ čia nededamas, nes tai tik apmatai, 
kuriuose surašyti kai kurie bibliograliniai duomenys. Dėl autoriaus ligos 
1 po to jo mirties sumanymas duoti M. Akelaičio veiklos įvertinimą liko 
neįvykdytas; dėl to darbo antraštę teko sutrumpinti. 

Mašinėle perrašytame rankraštyje A. Janulaitis paliko nesutvarkytas 
nuorodas į literatūrą ir šaltinius. Ypač painu buvo susekti, kokiu laišku 
ar archyviniu dokumentu jis remiasi. Teko pasinaudoti Vaclovo Biržiškos 
(1884—1956) „Aleksandryno“ III tomu, kur paskelbta smulki M. Akelaitį 
liečianti bibliografija. Nuorodas sutvarkė ir pavardžių rodyklę sudarė Isto- 
rijos instituto mokslinis bendradarbis Antanas Tyla. 

Ne visi M. Akelaičio laiškai paskelbti, ne visi jie įrašyti į bibliogra- 
liją. Tačiau šiuo metu sūrinkti juos, esančius užsienyje (Lenkijos Liaudies 
Respublikoje ir Prancūzijoje), suregistruoti ir suanotuoti gana sunku. Iš 
dalies šį darbą atliko Vilniaus universiteto bibliotekininkystės katedros 


*A. Janulaitis, Valstiečiai ir 1831 m. revoliucija Lietuvoje (iš Šiaulių ekono- 
mijos archyvo). —, Lietuvių Tauta“, kn. 1, d. 4, Vilnius, 1910; 1863—1864 m. sukilimas 
Lietuvoje, Kaunas, 1921 m.; Kunigai ir 1831 m. revoliucija Lietuvoje, Kaunas, 1923: Užne- 
munė po Prūsais, Kaunas, 1928. 


vedėjas docentas Vladas Žukas. Jis turi surinkęs pluoštą heskelbtų M. Ake- 
laičio laiškų ir rengiasi juos paskelbti straipsniu arba atskiru leidiniu. 

Lengviau buvo patikrinti TSRS archyvuose užsilikusias M. Akelaičio 
bylas ir sulyginti, kas iš jų skelbta, kur skelbta ir kas dar neskelbta. To- 
kios žinios pridedamos prie A. Janulaičio teksto, tikintis, kad jos padės 
tyrinėtojams. 


A. Janulaitis: 


MIKALOJAUS AKELAIčIO 
GYVENIMAS IR VEIKLA 


JAUNYSTĖ 


Netoli Marijampolės buvo nedidelis kaimas Čiuoderiškės. Kartais len- 
kiškai jį vadino Kazimiežpole (Kazimierlaukiu), bet šis vardas neprigijo 
gyvoj kalboj, tik kada-ne-kada buvo vartojamas raštuose. 

Čiuoderiškės priklausė Prienų seniūnijai. Jos gyventojai turėjo eiti 
lažą į artimiausią dvarą. XIX a. pradžioje Čiuoderiškėse buvo 5 valstiečių 
kiemai ir 2 įnamiai. Iš viso apie 60 žmonių. 

Vienas kiemas buvo Akelaičių. 

Visame kaime tik 3 vyrai mokėjo lenkiškai, ir visi jie — Akelaičių šei- 
moj: senasis Akelaitis, jo sūnus ir Akelaitienės brolis. 

Nedidelė buvo Akelaičių šeima. Vyriausias sūnus Adomas vedė Kotry- 
ną Liutkūtę iš Grabavos, gretimo kaimo. Buvo tai ne paprasta moteriškė, 
c mokanti skaityti. Atėjus į Čiuoderiškes, ji rado ir Akelaičių 3 vyrus, mo- 
kančius skaityti. Susikūrė raštinga šeima. 

Gerai sugyveno jaunieji Akelaičiai. Greitai atsirado vaikų. Vyresny- 
sis, išgyvenęs metus, mirė. Antrasis — Mikalojus, gimė 1829 m. gruo- 
džio 5 d.! 

Atėjo 1830—31 m. sukilimas. Adomas Akelaitis prisidėjo prie suki- 
limo ir nebegrįžo. Jis pateko į nelaisvę; atsidūrė Sibire ir ten mirė (1). 

Adomas turėjo brolį Antaną, kuris greitai vedė. Jo žmona pasidarė 
šeimininkė ūkyje. Jaunoji našlė su vaiku grįžo į savo tėviškę, į Grabavą. 
Ir čia buvo sunku. Tėvas jau seniai buvo miręs, palikęs dvi dukteris. Ji 


! Mikalojaus Akelaičio gimimo metrikuose, esančiuose Marijampolės parapijos kny- 
gose, rašoma: Anno 1829. Czoderyszki 2 221 D. 6. 10-bris Ego Laurentius Dobkiewicz bvi 
iniantem Nne Nicolaum natum die 5 huius filium Adami Akielaytys et Catharinae de 
Lutkiewiczow. LLCC Patrini fuere Simon Žukowski de Kizie cum Elisabeth Jurewiczowa 
de Nedryniszki. 


ištekėjo ir susilaukė dar 4 dukterų. Mikalojaus patėvis irgi mokėjo kalbėti 
ienkiškai; jis buvo tarnavęs kariuomenėje, dalyvžvo 17241 m. T. Kosciuš- 
kos sukilime ir kovėsi ties Maciejovicais. 

Mikalojus negyveno su patėviu, grįžo į tėvo ūkį prie dėdės; motina 
lankydavo jį, kartais imdavo pas save į Grabavą. Vaikas turėjo dirbti ūky- 
je tuos darbus, ką ir kiti sodžiaus vaikai. 

Mikalojus, jau užaugęs, prisiminė vieną atsitikimą iš vaikystės ?. Tai 
buvo 1840 metų vasarą, dieną prieš šv. Joną. Ganė arklius. Atsisėdo ant 
kapčiaus, kuris buvo ant sienos tarp dvaro ir sodžiaus laukų; užsisvajojo, 
žiūrėdamas į giedrą dangų, į skriejančius debesis, o arkliai perėjo į dvaro 
pievą. Staiga išgirdo keikiantis. Prieš jį stovėjo dvaro ekonomas Bužins- 
kis, kuris paguldė vaiką ir skaudžiai prilupė. 

Mikalojus užsidegė kerštu, bet vyresnieji sakydavo jam, kad Bužins- 
kis (sodžiuje vadinamas Buriute) — geras žmogus: jis lankydavosi s0- 
džiuje, viešėdavo pas žmones ir pats juos vaišindavo. Vieną sykį Buriutė 
liepė paskersti negaluojantį dvaro bulių, iš jo mėsos keletą svarų jis at- 
siuntė į Čiuoderiškes senutei Akelaitienei. Po to Buriutė ir senutė susirgo 
ir po savaitės abu mirė. Pasirodė, kad jautis buvo sergąs ir jo mėsa apsi- 
nuodijo žmonės, kurie ją valgė. 

Pradžios mokyklos buvo parapinės, bet ne kiekvienoj parapijoj. Ūki- 
ninkai samdydavo keliaujantį mokytoją, kuris žiemą mokydavo vaikus, 
o vasarą su ūkininkų piemenimis ganydavo kaimo bandą. Tai buvo ker- 
džius, ar kitur vadinamas viršininkas 3. Toksai kaimo mokytojas gaudavo 
nuo vaiko po porą timpų (2), maistą ir butą, eidavo maitintis ir nakvoti 
pakiemiais, po 1—2 savaites išbūdamas viename kieme. 

Pas tokį daraktorių mokslas buvo nedidelis: iš pradžių elementorius, 
o paskui — lietuviška maldaknygė. Mokiniai turėjo pramokti melstis iš 
knygos. Sekmadieniais vaikai susirinkdavo pas mokytoją, giedodavo ro- 
žančių; kartais prisidėdavo ir suaugusieji. Turėdamas laiko, mokytojas 
pasakodavo ar skaitydavo apie šventus dalykus. Kartais jis burdavo iš len 
kiško sapnininko. 

Vieniems to mokslo ir užtekdavo, kitiems —- ne. Pramokę sodžiuje, 
nesant mokyklos, vaikai ėjo pas vargonininką. Ž 

Akelaitis pradėjo eiti tokius mokslus. 13 metų jis pramoko lenkiškai 
pas vargonininką Sasnavoj, marijonų lilijoj. Jį čia mokė daugiau daly- 


2 Visa tai Akelaitis aprašė J. Javorskio kalendoriuje. M. Akielewicz, Slėwko 
z Maryampolszczyzny. Wspomnienia z lat mtodocianych— Jana Jaworskiego ka- 
tendarz illustrowany na rok 1877, Warszawa, 1876, p. 109. 

3 Viršininkų jį vadina apie Šiaulius (3). 

kų — skaityti, rašyti, skaičiuoti, mišioms tarnauti, giedoti chore, dargi 10- 
iynų kalbos iš Alvaro *. 

Kas šeštadienį į Sasnavą atvažiuodavo kun. J. Svermickis 5 iš Mari- 
jampolės. Sekmadienį jis laikė pamaldas, sakė lietuviškus pamokslus. Po 
pamaldų, užėjęs pas vargonininką, klausinėjo 'vaikus, ką jie moka, pasi- 
žymėjusius apdovanodavo tai skatiku, tai riestainiu, tai paveikslėliu. 

J. Svermickis buvo žinomas veikėjas. Jis buvo mokytas kunigas, bai- 
gęs dvasinę akademiją Varšuvoje. Drauge su kun. Gavėnu jis įkūrė bib- 
lioteką Marijampolės vienuolyne ir įsteigė mokyklą šešiems kurčnebiliams. 
Jis pats mokė ten skaityti ir rašyti. Ši mokykla stebino gyventojus, nes 
niekas netikėjo, kad kurčnebilius galima išmokyti skaityti ir rašyti. 

Akelaičio motina būtinai norėjo išmokyti savo sūnų, nors giminės tam 
priešinosi ir ją pajuokdavo. Mikalojų pamokydavo vienas kitas kunigas. 
Išbuvęs dvejus metus Sasnavoje, 15 metų Mikalojus įstojo į pradžios mo- 
kyklą Marijampolėje, į 2 skyrių, kur mokėsi tik berniukai. Mokykla turėjo 
du mokytojus — lenką Grabovskį ir vokietį von Droese, perėjūną iš kažin 
kur. Abu buvo pikti, žiaurūs, nekentė vaikų, be pasigailėjimo plakdavo 
juos rykštėmis, ypač piktas buvo vokietis. 

„Marijampolės pradžios mokykla,— rašė vėliau Akelaitis,— pasidarė 
man tikru pragaru žemėje. Abu mokytojus, kurie tironiškai su mumis el- 
gėsi, laikiau piktomis dvasiomis, paskirtomis žmonėms kankinti. Į mokyk- 
lą vaikščiojo maždaug 40 mokinių, iš jų 20 valstiečių vaikų. Buvo taip 
pat trys žydai, iš kurių pramokau skaityti ir rašyti hebraiškai. 

Išėję mokslus pradžios mokykloje, vieni valstiečių vaikai grįždavo 
prie žemės, kiti — vaikščiojo į vienuolyną, kur marijonai juos ruošė dva- 
sininkų luomui, treti vėl įstodavo į apskrities 4 klasių mokyklą Marijam- 
polėje. Šitoje mokykloje, kol ji buvo filosofinė, kasmet būdavo iki 120 mo- 
kinių, o vėliau, kai ją pavertė realine, prisirinkdavo vos kelios dešimtys 
jaunuolių. Realinėje mokykloje dėstė gamtos mokslus ir agronomiją, bet 


4 Alvaras, o tikriau Alvarez'as (1526—1585) — portugalų jėzuitas. Jis parašė lotynų 
kalbos gramatiką, kuri išėjo 1572 m. Ji buvo laikoma tokia gera, kad ją perspausdino 
visose šalyse. Paskutinis jos leidimas išėjo 1840 m. Petrapilyje. 

5 Juozas Švermickis (Švirmickas) gimęs Varnupiuose (tą vietą nurodo Akelaitis) 
1812 m. Mokėsi Marijampolėje, paskui Vilniaus universitete, dalyvavo 1830 m. sukilime, 
kovėsi keliose kautynėse Lenkijos žemėje. 

J. Svermickis 1833 m. jau buvo vienuolis-marijonas Kristupo vardu. 1846 m. buvo 
išrinktas marijonų viršininku Marijampolėje. Dėl 1846 m. sąjūdžio carinė vyriausybė jį 
suėmė ir ištrėmė į Sibirą. 1851 m. jis — Irkutsko klebonas. Jis uoliai ėjo savo pareigas 
visame Rytų Sibire. Mirė Irkutske 1894.XII.8. (Apie jį žinių duoda: J. Pietrzak, Ksigža- 
Powstaūcy 1863 r., Krakėw, 1916, p. 103—115. M. Janik, Dzieje polakėw na Syberji, 
Krakėw, 1928, p. 237—40. M. Janikas neduoda žinių apie politinį jo veikimą.) 

nemokė lotynų kalbos, į kurią lietuviai turi ypatingą patraukimą. Berniu- 
kas, mokąs lotyniškai, galėjo tapti kunigu, eiti į dvasininkų luomą, kuris 
lietuvių liaudžiai atrodo garbingiausias luomas visuomenėje. Apie berniu- 
ką, kuris, pabaigęs mokyklą, nėjo į kunigus, sakydavo: „Šuo ant uodegos 
nešiojąs jo mokslą“... Tėvai, giminės ir pažįstami su paniekinimu žiūrė- 
davo į jaunikaitį, kuris, išėjęs mokslus, pasidarydavo administracijos ar 
teismo valdininku, įstodavo į vaito raštinę ar ėjo tarnauti į dvarą. Lietu- 
viai sakydavo apie tokį tautietį, kad išėjo į bajorus. Lietuvių valstietis 
mėgo tą ar kitą valdininką, kuris įgydavo jo pasitikėjimą, gerai atsiliėp- 
davo apie tą ar kitą dvarininką, kuris rūpinosi valstiečiais, o šiaip sker- 
savo į valdininkus ir dvarininkus. Tokios pat nuotaikos buvo lietuvių, 
esančių Prūsijos valdžioje. .. . 

Lietuviai nepasitikėjo ne tik administracijos ir teismo valdininkais, 
bet ir apskrities mokyklos Marijampolėje proiesoriais“ *. 

Ūkininkai savaip žiūrėjo į mokslus, dėstomus mokykloj: jie duoda 
galimybės pasidaryti kitokiu žmogum, užimti geresnę tarnybą ir daugiau 
uždirbti, bet šiaip tie visi mokslai neturėjo praktiškos reikšmės, nedarė 
mokinių labiau nusimanančiais ūkio srityje ir tardavo, kad mokslai „ūkiui 
nieko neduoda, dargi nuo jo atitraukia ir atpratina. Todėl vyresnieji daž- 
nai pasijuokdavo iš mokinių neišmanymo ir juos paerzindavo. Žinoma, 
nuo to neatsilikdavo ir jaunimas. 

Mokinius, parvykusius atostogų, kamantinėdavo giminės ir pažįstami, 
patys nemoką nei skaityti, nei rašyti. 

„Kai sykį pasirodžiau savo sodžiuje su mundieriu ir kepuraite, mano 
draugai, su kuriais kadaise ganiau galvijus, užmindavo man mįsles. O jei- 
gu nemokėjau jų įminti, juokėsi iš manęs, pašiepdavo, sakydami: „Toks 
ten ir gudruolis!.. Ir ko ten jus moko klasėse?“ 

Akelaitis pasakoja keletą tokių atsitikimų. 


„Vieną sykį senelis (iš tėvo pusės) klausia manęs: 

— Kas išrado degtinę? 

— Nežinau, seneli. Dar apie tai nekalbėjo mokykloje. 

— Graži gi jūsų mokykla!.. Kaip tai! Ar jums nepasakojo profeso- 
riai, kad ponas Dievas sutvėrė vyną, o velnias išrado degtinę? 


Sitą paaiškinęs, senelis ėmė pasakoti man apie Kristaus keliones po 
pasaulį. 


— Anuo metu, sako, išganytojas, įeidamas į smuklę, pasakė: „Tegul 
bus pagarbintas Jėzus Kristus!“.. 


6 M. Akielewicz, Slėwko 7 Maryampolszczyzny.., p. 13. 

— Ką gi Tamsta, seneli, kalbi, — sušukau. — Kai Kristus gyveno že- 
mėje, žmonės dar nesakė „pagarbintas“! 

— Ką čia šneki? — suriko senelis. Pačiupo mane už sprando, atrišo 
diržą ir drožė man, keikdamas mokyklą, kurioje nieko nemoko“ 7. 

Motina taip pat neleisdavo liesti kai kurių šventų dalykų ir dėl jų 
abejoti. Ji skaitydavo balsu šventas knygas. Sūnus kartą paabejojo, ar 
tiek daug žaizdų, kiek gavo Kristus, žmogus galėtų pakelti. Motina už tai 
ieškojo žabo. Patėvis užstojo. Jis, neturėdamas sūnų, o tik dukteris, my- 
lėjo Mikalojų ir už sūnų laikė. 

Ir pasaulį matę seni kariai taip pat už nieką laikė esamąją mokyk- 
11 — ji nieko gero neišmokanti. Mikalojus kartą susidūrė su vienu senu, 
pasaulį mačiusiu kariu. 

„Vieną sykį su senelių nuvažiavau į Skriaudžių bažnytkaimį, kur bu- 
vo atlaidai. Čia, price pat Skriaudžių, mano senelis turėjo brolį, kuris 
buvo tarnavęs legionuose, buvo Italijoje, kovojo ties Somo-Sierra (Ispani- 
joje), buvo apsistojęs Paryžiuje. 1812 m. su Napoleono armija atvyko čio- 
nai ir pasiliko namie. Senelio brolis, kai pirmą sykį buvau atvykęs, mo- 
kėjo pasakyti keletą žodžių prancūziškai ir ispaniškai. Ir pradėjo kalbinti 
mane. Stoviu, kaip įstrigęs,— nemokėjau atsakyti... 

Legionistas nusispiovė ir pavadino mane nemokša. O juk aš buvau 
pirmuoju mokiniu Marijampolės mokykloje, iš visų dalykų turėjau ge- 
riausius pažymius, buvau primus, gaudavau dovanas ir buvau įrašytas 
į aukso knygą. Daviau pamokas savo draugams ir prirengdavau į apskri- 
ties mokyklą berniukus iš pradžios mokyklos. Tarp mano mokinių buvo 
Vladislovas Bužinskis, minėto ekonomo, kuris buvo manę prilupęs ant 
kapčiaus, sūnus. Mylėjomės kaip broliai, o aš niekuomet nebuvau jam už- 
siminęs, kad jo tėvas buvo mane prilupęs. Brangusis Vladislovas jau 
nebegyvena“ Š. 

Mikalojus negalėjo užmiršii, kai žemino jo mokslą, vadino jį nemok- 
ša. Tuo tarpu buvo ir tokių, kurie jį laikė labai mokytu berniuku. Ūkinin- 
kams, kurie manė jį esant mokytu, Akelaitis rašė prašymus ar raštus ap- 
skrities viršininkams, o kartais ir į gubernijos valdybas. Už prašymo pa- 
rašymą jam mokėjo po auksiną ir pavaišindavo alum ar degtine. 

Buvo ir tokių, kurie pripažino jį mokslinčium. Su Mikalojum buvo at- 
sitikę, kad pareikalavo iš jo lenkų kalbos mokėjimo, o jis parodė daugiau, 
negu laukė. 

Sykį buvo nuėjęs aplankyti dėdės Antano uošvio, kuris buvo vedęs 
bajoro Trečioko dukterį iš netolimo Raišupio. Trečiokas buvo nemažas 


?"M. Akiktlewicz, Stėwko z Maryampolszczyzny.., p. 113—114. 
5 Ten pat, p. 114. 

žmogus — šaltyšius. Jis panoro studento iš' 2 klasės mokslą ištirti: „Pa- 
giedok,— sako, — kalėdų giesmę lenkiškai“. Akelaitis atsakė, kad nemokė, 
bet užgiedojo lotyniškai „Salve Jezu parvule, O Christe infantule!“ Apsi- 
džiaugė Trečiokas tokiu mokslinčiumi,— juk gieda lotyniškai. Ir davė jam 
vieną sidabrinį rublį. O pramokęs buvo tos giesmės iš kun. Pietario, dar 
prieš įstodamas į pradedamąją mokyklą. 

Kitaip žmonės žiūrėjo į tai, kas lietė jų materialinius įsišrešus ten 
jų pažiūros skyrėsi nuo dvaro ar vyriausybės nusistatymo. Čia jie buvo 
griežtoje opozicijoje, nelaikė blogu darbu to, už kurį bausdavo vyriausybė. 
Ir Akelaitis buvo jų pusėje. 

„Valstiečiai vogė medžius iš valdžios miško, vogė iš dvaro laukų, ką 
buvo galima pavogti. Atsimenu, ką man sakydavo senelis iš Čiuo- 
deriškių: Napoleonas, prancūzų viešpats, apdovanojo kunigaikštį Sa- 
piegą plačiu valsčiu, į kurį neturėjo teisės, nes šitas valsčius priderėjo 
mums, valstiečiams nuo senelių ir prosenelių. Mes ir mūsų tėvai išsky- 
nėm miškus, išdirbome ir dirbame laukus, pastatėm dvarus. Mums viskas 
priklauso. 

Taip galvojo ūkininkai ir bernai, dėl to ramia sąžine išganydavo dva- 
ro pievas, imdavo iš dvaro laukų visa, ką galima paimti, sakydami, kad 
valdiškos ir dvarininkų gėrybės esančios jų nuosavybė“ ?. 

Akelaitis nebuvo nusistatęs prieš žydus. Jo nuomone, ir kiti lietuviai 
gyveno su jais geruoju. Jisai prisiminė, kad pavasarį, sėjant daržus, bo- 
butė melsdavosi: „Dieve duok derlių krikščionims, žydams, pagonims ir 
visiems žmonėms“. Rudenį senelis, sėdamas žiemkenčius, irgi taip mel- 
dėsi 10, 

Gyveno žydai miestuose, miesteliuose, kaimuose. Jis prisimena Maušą 
Griškuose, turtingą žydą, ūkininką ir pirklį Jankelį Tarpučių kaime. Pas- 
tarasis dažnai padėdavo Akelaitienei skolindamas, o ta atidirbdavo. Bene 
pas jį būdavo, kai Mikalojus vaikščiojo į pradedamąją mokyklą Marijam- 
polėje. Jankelienė dažnai vaišindavo. 

Jis pats mokykloje būdamas iš žydų PELES pramoko žydiškai skai- 
tyti ir rašyti. 

Turėdamas 17 metų, M. Akelaitis įstojo į apskrities mokyklą. Čia jis 
mokėsi gerai, niekur nesuklupdamas, visur atsižymėdamas. Baigė ją 
21 metų — 1850 m.! 


9 Ten pat. 

10 Ten pat, p. 114—115. 

11 Šitas datas teko nustatyti iš Akelaičio laiškų Valančiui, rašytų 1856 m., ir iš 
V. Korotinskio (4) nekrologo Akelaičiui („Tygodnik Ilustrowany“, 1887, Nr. 253). 

Sioj mokykloj ištaisė jo pavardę iš Akelaitis į Akielewicz. 
Baigęs apskrities mokyklą, toliau eiti negalėjo, nes neturėjo lėšų, 
o reikėjo uždarbiauti, bet nemetė mokslo, mokėsi pats. 


VARSUVOJE 


Mokydamasis Marijampolės mokyklose, Akelaitis uždarbiavo pamo- 
komis. Jas baigęs, į kunigus eiti nenorėjo, liko vietoje, gyvendamas iš mo- 
kytojo darbo ir pats mokydamasis. Nesant vietoje bibliotekos, knygas tai 
skolindavo, tai pirkdavo iš savo uždirbtų grašių. Akelaitis turėjo gerą 
atmintį, kalbininko gabumų, nes pats pramoko daug kalbų. 

Mokytojavo tai Marijampolėje, tai dvaruose. Vėliau jis minėjo vieną 
tokį dvarininką — Leoną Šiukštą iš Mikališkės. 

Būdamas judraus būdo, nesėdėjo vietoj. Jis keliavo po Kauno, Rau- 
dondvario, Rumšiškių, Darsūniškio apylinkes ir matėsi su įvairiais Švie- 
sesniais žmonėmis. 

Turėdamas lengvą plunksną, pradėjo rašinėti į lenkų spaudą, ėjusią 
Varšuvoje. Vilniuje, uždarius universitetą, caro valdžia pamažu ją nu- 
slopino. Akelaitis rašė į įvairius laikraščius, kartais gaudamas ir šiokį 
tokį atiyginimą !2. Jis tuoj susirišo su Varšuvos spaudos veikėjais, ir pa- 
žintys pasirodė jam naudingos. 

Jau tada Akelaičiui kilo mintis šviesti lietuvių liaudį, bet kaip tat 
daryti, ką veikti, iš kur lėšų gauti — jis nežinojo. 

Bevažinėdamas po įvairius Lietuvos kampus šiapus Nemuno, jis su- 
sitiko su kažkokiu, bene kunigų seminarijos profesoriumi Bieleckiu, kuris 
jam davinėjo lietuviškų knygelių, papasakojo apie tos gadynės lietuvių 
darbuotojus, kilusius iš Žemaičių, Aukštaičių, tik negirdėjo apie veikėjus 
iš Užnemunės. Akelaitis iš jo sužinojo apie lietuvių žvaigždes Daukantą 
ir Valančių !š, naujas lietuvių knygas, rašytas gyva, gražia kalba. Pats 
jisai sakėsi norėtų ir galėtų prisidėti. 

Tuo metu mokslininkų tarpe kilo lietuvių vardas. Jie rado, kad iš gy- 
vųjų kalbų lietuvių kalba yra seniausia ir turi bendrų dalykų su sanskri- 
tu. Kaip renesanso laikais viską jungdavo su graikų ar lotynų kalba ir 


12 V. Korotinskis jo nekrologe („Tygodnik Ilustrowany“, 1887 m., Nr. 253) pasakoja 
apie tą laikotarpį, kad pradėjęs rašyti po 1850 m., pasirašydamas Valstietis iš Marijampo- 
lės apskrities (Chlop z powiatu Maryampolskiego). Iš pradžių rašęs į „Kronika wiado- 
mošci krajowych i zagranicznych“, paskui į „Gazeta Warszawska“, „Gazeta Codzienna“, 
„Biblioteka Warszawska“, „Tygodnik Illustrowany“, gal dar ir į kitus laikraščius. 

13 M. Akelaičio laiškas M. Valančiui (toliau — AV).— „Tauta ir Žodis“, kn. III, Kau- 
nas, 1925, p. 296. 

išvesdavo giminystę iš jų, taip dabar fnokslininkai, suradę dar senesnę 
kalbą, visų kalbų senumą nustatinėjo pagal jų giminystę su sanskritu. 

Vokiečių mokslininkai dar ir dėl to buvo susirūpinę lietuvių kalba, 
kad lietuviai, esantieji vokiečių valdžioje, nyksta ir tampa vokiečiais, grei- 
tai išnyks gyvas tos kalbos šaltinis, todėl reikia skubintis tyrinėti tą se- 
niausiąją kalbą. 

Uždarius 1832 m. universitetą ir vėliau užgniaužus Vilniaus spaudą 
(kitur jos ir nebuvo), gerokai laiko praslinkus, Varšuvos spauda ėmė ra- 
šyti apie lietuvių kalbą, jos praeitį ir savumus. 

Ir jautrioje Akelaičio sieloje atsiranda noras padaryti ką nors didelio 
lietuvių kalbos mokslui. Jis manė, kad jam tatai būsią nesunku padaryti, 
dargi lengviau, negu kitiems. 

Reikėjo traukti į kultūros židinį, į Varšuvą, kur jis jau turėjo ryšių, 
berašinėdamas į laikraščius. Vykdamas į Varšuvą jis mažiausiai tada gal- 
vojo apie pragyvenimo šaltinius, tarė, kad lengvai pelnysiąs duoną iš 
plunksnos ir mokytojo darbo. 

Atvykęs Akelaitis tuoj susidūrė su sunkumais. Laikraščių leidėjai ne- 
siskubino paberti pinigų už jo rašinius, jie bevelijo gauti straipsnius dy- 
kai arba korespondenciją iš vietos. 

Pastovesnį uždarbį davė vaikų mokymas. Jis mokė šeimoje arba mo- 
kykloje. Dirbęs po 5 valandas į dieną, gaudavęs 375 rub. algos per metus 
ir išlaikymą. Be to, galėjęs mokyti kitus vaikus iš šalies ir gaudavęs po 
1 rub. už valandą.!* 

Akelaičio svajonės, kad galėsiąs laisvai dirbti mokslui, neišsipildė. 
Kol buvo jaunas, dar galėjo tam skirti kelias valandas. Jis buvo įsitikinęs, 
kad jėgų turįs užtektinai, tik planams įvykdyti lėšų trūksta. 

Varšuvoj lietuvybė, net ir tokia, kaip ją suprato Akelaitis, buvo sve- 
tima. Tiesa, buvo ten lietuvių inteligentų. Apie tą laiką buvo susikūręs lie- 
tuvių studentų būrelis, jie jautėsi esą skirtingi nuo lenkų, bet dar, matyt, 
patys neišsiaiškino, ką jie darys toliau. Buvo vienas kitas senesnės kartos 
inteligentas, kaip Žemaitis Kajetonas Zabitis (Nezabitauskas). Jis jau 
atsitraukė nuo lietuvių, dirbo lenkų cenzūroje, rašinėjo tik lenkiškai. Tai- 
gi Akelaitis jautė tuštumą, gal būt, dėl to, kad buvo ieškojęs lietuvių ir 
nerado. 

Jam kilo mintis eiti į liaudį, jai įkvėpti savigarbą, žmogaus teisių 
pajautimą. Liaudis sudarys ateities pagrindą. Akelaitis metė kol kas kal- 
bos tyrinėjimus, kibo prie žmonių švietimo. Jis užmezgė ryšius su Valan- 
čiumi, Žemaičių vyskupu. 1856 m. rugsėjo 25 d. kreipėsi į jį su savo stu- 


4 M. Akelaičio laiškas A. Kirkorui (toliau — AK), 1859.I11.12(24).— „Tauta ir Žodis“, 
kn. III, p. 313—314. 

manymais ir prašymais. Raštu užmegzdamas naują pažintį, Akelaitis pa- 
sakoja apie save: 

„Sūnus vargdienio, gimęs šioį Nemuno pusėj, netoli Šešupės, lig 
15 metų nuo užgimimo augau tarpu saviškių, valgydams su jais juodą 
duoną ir dirbdams kiek pajėgiau. Vienuolikti metai baigiasi, kaip moki- 
nuosi, o dar nieko neišmokau“.. „15 

Toliau pasakoja apie savo mokslą, apie planus ateičiai, prašo jam pa- 
dėti, Jo prašymas — atsiųsti jam lietuviškų knygų: jų turįs surinkęs, bet 
per maža, iš viso 11 knygelių; nurodo ką jis turėtų gauti (Valančiaus, 
Daukanto ir kt.); o jo sumanymai — išleisti lietuviškai-lenkišką ir len- 
kiškai-lietuvišką žodyną. 

Valančius tuojau atsiliepė ir reikalaujamas knygas, kokias turėjo, iš- 
siuntė. Į jo sumanymą pažiūrėjo blaiviau ir pasiūlė elgtis praktiškiau: iš 
pradžių leisti nedidelį lenkų-žemaičių žodynėlį, o jau paskui — žemaičių- 
tenkų 16. 

Pasitaikė tuo laiku gera proga atvažiuoti į Lietuvą. 

Varšuvoje Akelaitis išgarsėjo, kaip gyvosios lietuvių kalbos žinovas. 
Žinomas lenkų folkloristas ir liaudies muzikos žinovas Oskaras Kolber- 
gas (5) pasiūlė Akelaičiui vykti 1857 m. pavasarį su juo į Lietuvą. Jis 
numatė rinkti lietuvių dainas, pasakas, mįsles, patarles ir t. t — lietuvių 
folklorą. Akelaitis visą šitą užrašinėtų, o liaudies muziką, dainų melodijas 
tyrinėtų ir užrašinėtų jis pats, Kolbergas !*. 

O. Kolbergas, tik vėliau, tikrai važinėjo po Lietuvą, užrašinėjo dainas 
ir jų melodijas. Jo rinkinyje yra jų iš įvairių Užnemunės vietų. Bet su juo 
Akelaičio nebuvo ?8. 

Dar 1857 m. rudenį ar žiemą Akelaitis tebebuvo Varšuvoje. Iš ten jis 
pasiuntė atsišaukimą į visuomenę, ragindamas pakelti lietuvių kalbą ir 
apšvietą. Po to išvažiavo iš Varšuvos į Lietuvą lietuvių kalbos kelti. 


ŽEMAIČIUOSE 


Akelaitis tarė, kad atėjo laikas kalbėti apie švietimo darbą Lietuvos 
valstiečių tarpe, kuriems reikia spausdinto žodžio ir jį galima jiems duoti. 
Taigi, reikėjo ieškoti žmonių, kurie tą sumanymą paremtų, duotų lėšų, 


15 AV, 1856.IX .25.— Tauta ir Žodis“, kn. III, p. 292. 

16 AV, Ten pat, p. 292—297. 

17 AV, Ten pat, p. 297. i: 

18 Kad iš tikrųjų su juo būtų buvęs Akelaitis — nėra įrodymų. Akelaitis niekur šito 
nemini, o tuo metu jis tikrai būtų kam nors apie tai parašęs ar paskelbęs spaudoj. Pats 
O. Kolhergas išleido dainas, bet nemini, kokiais metais buvo jas rinkęs, nenurodo, kas 
jam rašė lietuvišką dainų tekstą. (O. Kolberg, Piešni ludu litewskiego, Krakėw, 1879.) 


—— 


2 Mikalojus Akelaitis 17 


o tai reiškė, jog reikia kreiptis į turtinguosius ir juos įtikinti, kad šie pri- 
sidėtų. Akelaitis savo programą išdėstė laiške, rašytame-1857 m. gruodžio 
3 d. iš Varšuvos vienam žinomam Lietuvos veikėjui — Mykolui: Balins- 
kiui (6), rašiusiam lenkiškai dažniausiai iš Lietuvos istorijos staties, Laiš- 
ke kėlė tokias mintis: 

„Mūsų, lietuvių, kalbančių gimtąja kalba, yra apie 2!/> milijono, taigi 
daugiau, negu graikų, atsisėdusių Eladoje, ir beveik tiek pat, kiek danų 
ir portugalų, kurie turi savo raštiją... Argi mes, lietuviai, išsižadėsim sa- 
vo kalbos ir tuo būdu patys savo noru žudysime savo tautą, už ką reikės 
atsakyti teismo dieną? Ar mumyse, kurie taip karštai mylim tai, kas savo, 
nustojo plakusi lietuvių širdis? .. O apie daugumą, apie jaunuosius bro- 
lius niekas nenorįs atsiminti. Reikia mums pakelti lietuvių kalbą, ištraukti 
iš paniekinimo tą kalbą, kuri turi sanskrito didumą, lotynų galybę, graikų 
dailumą ir italų giesmingumą. Darykim iš palengvo, įsteikim parapijose 
mokyklas, kuriose viskas būtų mokoma lietuvių kalba; rašykim ir spaus- 
dinkim lietuvių knygas liaudžiai. O iš kur lėšas imti? Geležinė valia ir tė- 
vynės meilė viską padarys. Žemaičiuose ir Aukštaičiuose yra per 300 baž- 
nyčių. Lai sekmadieniais ir šventadieniais zakristijonas per sumą paima 
kapšelį, pririštą prie lazdos ir lai išprašo iš kiekvieno esančiųjų krikščio- 
nių tik po skatiką. Iš kiekvienos bažnyčios, tariu, kas šventadienį susirinks 
mažiausiai 2 auksinu, arba per savaitę susirinktų iš 300 bažnyčių 
300 auks., o metams 5000 sidabrinių rublių. Toliau, tegul klebonas kalė- 
dodamas surenka iš kiekvieno parapijiečio tik po skatikėlį, susidės 2 mil. 
skatikų arba 10 000 rub. Be didelio vargo įgysime turtą, iš kurio išlaiky- 
sime ne tik keletą pradedamųjų lietuvių mokyklų, bet gal įsitaisysime ir 
ką nors didesnio. Be to, šitų turtų užteks išleisti lietuvių knygoms ir laik- 
raščiams... Kilnusis mūsų Didysis Kunigaikštis Imperatorius Aleksand- 
ras !9, uoliai platinąs švietimą savo valstybėje, be abejo, pagirs mūsų sie- 
kimus... Turime mokytų lietuvių, labai gerai mokančių lietuviškai, kaip 
Valančius, Daukantas, Ivinskis, kun. Juzumavičius, Katkevičius, Pranaus- 
kas, Tatarė, iš jaunųjų — Kajetonas Nezabitauskas. ..“ į 

Akelaitis, rašydamas M. Balinskiui, manė, kad Vilniaus Archeologijos 
komisija tuo užsiims, kad spaudoj paskelbtasis laiškas tik paragins vi- 
suomenę. M. Balinskis, gavęs šį laišką, tuoj nusiuntė jį A. Kirkorui į „Te- 
ka Wileūska“ 2 (7), pridėjęs savo pastabas, iš kurių matyti, kad Lietuvą 


"9 Carą Aleksandrą II M. Akelaitis vadina didžiuoju Lietuvos kunigaikščiu, — todėl 
ir jis turįs prievolių Lietuvai. 

2 Nepaprastai greitai tas laiškas buvo perduotas į spaudą. Akelaitis rašė 1857.XI.21 
(XII.3). Laiškas iš Varšuvos į Vilnių ėjo paštu keletą dienų, jį perskaitė ir pridėjo savo 
prierašą M. Balinskis, po to tą pat padarė redaktorius A. Kirkoras, ir XI.29 (XII. 11) Vil- 
niaus cenzūrą leido jį spausdinti žurnale „Teka Wileūska“ 1858 m. Nr. 3. 

jis kitaip suprantąs ir ne visoms Akelaičio mintims jis pritariąs. M. Ba- 
linskis abejojo, ar verta kurti lietuvių raštiją. Bet netrukus valstiečius at- 
leis iš baudžiavos. Taigi jau dabar juos reikėtų išmokyti tinkamai atlikti 
krikščionio ir piliečio pareigas. Bet jiems užtektų pradedamosios lietuviš- 
kos mokyklos. Gabesnius iš jų reikėtų mokyti platesne, žinomesne, taigi 
lenkų kalba. 

„Teka Wilenska“ redakcija (A. Kirkoras ir kiti) kitaip galvojo. Ji 
visiškai pritarė Akelaičiui, išgyrė jį, paprašė duoti savo adresą (laiš- 
ke jo nebuvo), o M. Balinskiui siūlė greičiau vykdyti patiektąjį su- 
manymą. 

Lietuviškų mokyklų klausimas dabar iškilo ne pirmą sykį. Daukantas 
jau seniai svajojo apie lietuvių gimnaziją, rengė ir leido jai vadovėlius, 
bet jo darbai taip ir liko svajonėmis: gimnazijos nesulaukė. Netikėjo į tai 
Valančius, net pašiepė Daukantą. 

O tuo tarpu brendo socialinis lietuvių—lenkų dvarininkų ir valstiečių 
ginčas. Tai nujautė, o gal ir matė M. Balinskis, todėl ir pasisakė prieš 
plačius Akelaičio planus. 

Lietuvos visuomenėje jau ginčijosi tarp savęs senosios kartos Žmonės 
dėl lietuvių kultūros savitumo, o jaunimo tarpe dėl šitų reikalų santykiai 
buvo net aštrūs. Svetur ginčijosi kilę iš liaudies studentai su studentais 
bajorais. 

M. Balinskis žinojo, kad Akelaitis ne separatistas, jog jis nenori skir- 
tis nuo lenkų, bet nepasitikėjo kitais, manydamas, kad siūlomoji lietuvystė 
gali vėliau nuvesti į sodžiaus kovą prieš dvarą. 

Ar M. Balinskis pranešė Akelaičiui, ką jis padarė su jo laišku, kokį 
atsakymą gavo iš Kirkoro — nežinia, matyt, nepranešė. Sužinojo M. Ake- 
laitis apie tai iš spaudos ir jau būdamas kitoje vietoje. 

Akelaičio sumanymas atrodė priimtinas ir dvarininkams. 

1858 metų pradžioje Akelaitis apsigyveno Kurše pas vieną lietuvių 
dvarininką P. Smuglevičių, žinomojo dailininko (8) brolį. Tas dvaras 
buvo netoli Mintaujos (Jelgavos). Vadinosi jis lietuviškai Svirlaukis, 
o vokiškai Neu-Bergiried. 

Smuglevičius pakvietė Akelaitį, žadėdamas duoti jam visą išlaikymą, 
kad šis rašytų žodyną. Parašytą ketino išleisti. Ten pat gyveno ir kitas 
lietuvių raštijos darbuotojas — Simonas Daukantas, nusivylęs Valančiu- 
mi ir su juo išsiskyręs. 

Gavęs žurnalo numerį, kuriame buvo išspausdintas jo laiškas, bene 
jau būdamas Svirlaukyje, Akelaitis nesitvėrė iš džiaugsmo, kad jam pri- 
taria, dargi nepamatė, kame su juo nesutinka. Kupinas entuziazmo rašo 

laišką „Teka Wileūska“ redaktoriui A. Kirkorui: „...Negaliu išpasakoti, 
kas darosi mano širdyje, išgirdus jūsų užuojautą man. .Ramybė ir garbė 
jums, geros valios žmonės. Dievas palaimins jūsų darbą, gerbiamasis 
Mykolai ir kilniausias Adomai! Juk ne taip jau pikta Gedimino mieste, 
kaip su ašara akyse rašo mūsų mylimas dainius 2t; r 


O gėda man, Vilniau, nenoriu būti lietuviu, 
Ir gėda man būti bajoru 22, 


Vilniau, Lietuvos žvaigždė, ar jau turi užgesti? Niekados! Niekados! 
Miestas, kuriame yra tokių kilnių dainių, mokytų vyrų ir tikrų krikščionių, 
turi pirmenybės palmę prieš Lenkijos miestus, pasiliks visada Lietuvos, 
mylimosios mano tėvynės, žvaigždė ir širdis. 

Norite mano adreso nebent tam, kad man atidarytumėte platesnę dar- 
bo dirvą. Nutylėkite mano pavardę! Mano gyvenimas tegu praeina taip 
tyliai, bet darbščiai, kaip ano artojaus, iš kurio trobos aš esu kilęs. Mano 
dienos tegu praeina ramybėje ir be triukšmo, kaip anie stebuklai, kurie 
vyksta žvaigždėse, iš kurių nė mažiausias balsas mūsų nepasiekia, tiktai 
aiški, maloni švieselė... Visa, ką moku ir galiu, atiduosiu savo broliams, 
judviem padedant, mieliausi tautiečiai. ..“ 28 

Ir visur Akelaitis yra toks: isikaršeiavas apimtų visą pasaulį, viską 
kitiems atiduotų, visais tiki, neatskiria bičiulio nuo priešininko. Ir darė 
laip, kaip manė ir kaip sakė. 

Susitikęs su Daukantu, išgirdo apie tai, kaip jį nuskriaudė T. Narbu- 
las, kuris gavo iš Daukanto brangų rankraštį — dokumentų nuorašus -— 
ir negrąžina. Akelaitis pasiuntė žinutę į ,„Kroniką wiadomošci krajowych 
1 zagranicznych“. Jis ėmė už tai peikti Narbutą, pradėjęs įrodinėti, kad šis 
nemokėjęs lietuvių kalbos ?4. 

A. Kirkoras, gavęs entuziasto Akelaičio laišką, pakvietė jį bendradar- 
biauti žurnale „Teka Wilenska“. Pakvietė ir Daukantą. O kai dėl Narbuto, 
iai prašė šiek tiek pagerbti Lietuvos istorikus ir nekreipti dėmesio į viso- 
kias nedideles jų kliautis ir keistumus. 

Akelaitis, gavęs pakvietimą bendradarbiauti, atsakė pakiliu tonu: 
„Broli Kristuje! Sakai, jog lietuvybės idėja niekada nebuvo taip kilniai 
suprasta ir aukštai iškelia, kaip šiandien. Ar gali būti kas kilnesnio už 





2! Liudvikas Kondratavičius (Wladyslaw Syrokomla, 1823—1862). 

2 O wstyd mi Wilno, nie chcę byč Litwinem i hanba mojej herbowej pizczgci. 
3 AK, 1858.V.3.—,Tauta ir Žodis“, kn. III, p. 299. 

2 Ten pat, p. 300. 

Lietuvos idėją — už meilės idėją? Užuot vadinęs atkakliu, Polis 2 pavadi- 
no lietuvį kerštingu: 

Kai atviras — tirpsta kaip vaškas, 

bet jeigu jį kas užkabins, 

tai ir kapuos nedovanos 

ir pagaliau savo pasieks. 


Lai mūsų poetas pažiūrės į liaudies dainas, ar ras kur nors paminėta 
apie kerštą? Ar sutiks kur nors prakeikimą kaip, pavyzdžiui, mozūrų 
dainoj: 

Kad tave, laidoke, kad tave, nedorėli, 
prie kuolo prikaltų! 


Lietuvė dainoj pasakoja, kaip jos vyras skriaudžia ją ir save. Namų 
nežiūrįs, sėdįs smuklėje. Iš to atsiranda netvarka ūkyje. Rugiai nedera, 
gyvuliai dvesia. Skurdas ųamuose. O nelaiminga žmoria baigia savo liūd- 
ną dainą šitokiais žodžiais: 

Eisiu ant močiutės kapo, 

Ant kapo žaliuoj velėnėlė, | 
Ant velėnos auga rūtelė, 

O ant rūtos balta rasa, 


Ar ne gražesnė už sidabrą 
Ar ne brangesnė už diemantėlį? 


Ir tuo ramina save vargšė. Nekeikia vyro — Dievas liepė mylėti jį. 
Nekeikia likimo,-- niekas nesidaro be Dievo valios! Ar nepabandys Syro- 
komlė ką padaryti iš tos dainos? Jis maloniai skambina sodžiaus kanklių 
stygas. Meilė yra Lietuvos idėja — krikščionybės pagrindas. Plėtokime tą 
idėją. Mylėkimės ir melskimės!“ 28 

Tokio stiliaus ir Tormos yra daugelis jo laiškų. Gal tarė, kad taip turi 
būti rašoma? 

Akelaitis negali kęsti skriaudos, kam nors padarytos. Jis palaikė Dau- 
kantą prieš Narbutą, kuris buvo paėmęs jo dokumentus ir negrąžinęs. Bet 
kiek laiko praėjus, jis gina tą patį Narbutą prieš kitus, atmindamas jo 
nuopelnus Lietuvos istorijai. 

„Būčiau,-—- rašė jisai, — išsigimęs lietuvis, jeigu negerbčiau tokių vy- 
rų, kaip Narbutas, Balinskis, Kraševskis, Jaroševičius, Malinovskis (9) 
ir „Lietuvių tautos istorijos ir gyvenimo bruožų“ autoriaus 27. Šitų gerbia- 


25 Vincentas Polis (1807—1892) — lenkų. poetas, geograias, parašė išgarsėjusią 
as . . + . . : Z > + i 2 + 
„Piešū o ziemi naszej“ (Giesmė apie mūsų žemę). Ten Lietuva — Lenkijos dalis. 
* 6 AK, 1858.V.14(26).—,„Tauta ir Žodis“, kn. III, p. 301—303. 
2? Tai buvo pats A. Kirkoras. Ši knygutė buvo parašyta rusų k. 

mų darbuotojų nuopelnai amžiais bus minimi. Jie tarnaują teisybei, tai ar 
galima užsigauti už teisybę? Ar tat poną Narbutą žemina, jeigu aš jam 
pasakysiu, kad nemoka lietuviškai? Dargi prieš Mikuckį 2 pasisakiau, gin- 
damas poną Narbutą, tačiau „Gazeta Warszawska“ atmetė mano. straipsnį, 
taip pat 17 Nezabitausko*? gynimas nebuvo priimtas. Abu norėjom įro- 
dyti, kad Mikuckis, kaip lingvistas, tik pažįsta lietuvių kalbą, bet jos ne- 
moka 30. O šitas daug, daug reiškia. Savo darbeliu apie Nesselmanno žo- 
dyną apdūmė akis Peterburgo Akademijai. Visus žodžius, šitame darbe- 
lyje tilpusius, kai kuriuos paaiškinimus apie Perkūną paėmė stačiai iš 
Daukanto, būdamas kartu su juo Varniuose pas vyskupą Valančių. Ar po- 
nas Mikuckis bent vienu žodeliu paminėjo p. Daukantą? Ne! Tik vieną 
sykį apie jį prasitarė ten, kur teko Narbutui ir vargšui Trentovskiui *!. Dėl 
to visi lietuviai Varšuvoj akis pastatė, kad triumviratas nuo Kražentės 
(10) pakvietė Mikuckį sudaryti lietuvių žodyną. Vėliau pakalbėsime apie 
Mikuckį be jokių įsikarščiavimų — padoriai ir kilniai, — kaip pridera lie- 
tuviui“ 92, 

Akelaitis su džiaugsmu priėmė A. Kirkoro pasiūlymą rašyti į Vilniaus 
lenkų laikraščius, tur būt, į „Teka Wilenska“ *3. Tą pat pasiūlė ir Daukan- 
tui, bet tas stačiai pasakė, kad lenkiškai nerašysiąs, nes atsimena patirtus 
nesmagumus dėl lietuvių kalbos. Akelaitis šitą Daukanto nenorą aiškina 
jo senumu, o pats nemato rimtų priežasčių nerašyti. 


1858 m. vasarą Akelaitis su Daukantu važinėjo po Žemaitiją. Buvo 
Plungėje, Palangoje, matė Šatrijos kalną. Išbuvo kelionėje neilgai: išvyko 
iš Svirlaukio liepos pradžioj, o grįžo rugpiūčio pradžioje. ž 


28 Stanislovas Mikuckis (Mikutskis, 1814—1890) — kalbininkas, lietuvis, valstiečio sū- 
nus, gimęs Užnemunėje. Jis tyrinėjo lietuvių kalbą, Rusijos Mokslų akademijos pavestas. 
Nuo 1875 m. iki 1890 m.— docentas Varšuvos Aukštojoje mokykloje. Kaip mokslininkas, 
Mikuckis buvo nedidelės vertės, dėl to stengėsi atlikti politinius patarnavimus. Jis prisi- 
dėjo prie lietuvių spaudos uždraudimo, leido graždanka knygutes ir elementorius. Tą pat 
siūlė padaryti ir lenkų kalbai (H. Kopunnos, Pycckoe neh0 B CeBepo-sanaxKoM 
kpae, Buūbua, 1901, p. 253—256). 

2 Buvo du Nezabitauskai: kun. Kiprijonas-Juozas ir Kajetonas. Akelaitis čia mini 
jaunesnįjį — Kajetoną (1800—1876), kuris iš pradžių rašė lietuviškai, o paskui tik lenkiš- 
kai (A. Janulaitis, Kiprijonas-Juozas Zabitis (Nezabitauskas).—,„Tauta ir Žodis“, 
kn. 5—6, Kaunas, 1928—1930. 

30 Tenka abejoti, kad jis nebūtų mokėjęs lietuviškai, jeigu sodžiuje gimęs ir knygeles 
ruošė. Gal norėjo pasakyti, kad Mikuckis — menkas mokslininkas? 

3! Bronistaw Ferdynand Trentowski (ir Tretowski, 1807—1869) — lenkų filosoias. 

32 AK, 1858.V.14(26).—,„Tauta ir Žodis“, kn. 1II, p. 302. 

3 A. Kirkoro laiškų Akelaičiui neužsiliko, taigi apie jų turinį sprendžiama iš Ake- 
laičio atsakymų. 


22 


Akelaitis viską mato šviesiomis varsomis, rašo savo įspūdžius, vis 
linksmus, posakiais, eilėmis ir proza, užrašinėja daineles. Jis yra įsitiki- 
nes Lietuvos ir Lenkijos vienybės šalininkas, jam nesuprantama, kam da- 
romi tarp tų šalių skirtumai. Remdamasis vienybės pradu, reikalauja iš 
Lenkijos, kad ji rūpintųsi ir Lietuva. Rašydamas lenkiškai, jis pasirenka 
lenkišką (Bartosz z Czoderyszek) arba lietuvišką (Gužutis) slapyvardį. 
Kaip visuomet, siųsdamas redaktoriui savo eilėraščius, prideda: jie esą 
menkučiai, bet jeigu patiks, lai spausdina. Redaktorius nededa, bet Ake- 
laitis nenusimena, rašo kitus, tų ir vėl nespausdina. 

Kartais eilėmis jis išlieja savo liūdnus pergyvenimus. „Mano trobe- 
tei“— tai jo tėviškės, gimtinės vietų atsiminimai. Ten jis gimė ir augo, 
o dabar — ji išparduota. Tėvui mirus, šeimininku liko jo brolis (Mikalo- 
jaus dėdė), susilaukė didelės šeimos. Ūkyje nesisekė, pridarė skolų. Sko- 
lintojai, nekantraudami, kol pasitaisys reikalai, pardavė ūkį už skolas iš 
varžytynių. Dėdė prašė Mikalojų padėti: išėjęs mokslus, esąs tarp ponų, 
taigi turįs pinigų. Jis nežinojo, kad Mikalojus sėdi be skatiko kišenėje, 
pats nieko neturi 3*. 

Sia proga jis prisimena motiną, kuri neperseniausiai — 1852 m. lie- 
pos 25 d. mirė“. Kai Mikalojus vaikščiojo į pradedamąją mokyklą Mari- 
jampolėje, ji gyvenc Tarpučiuose — priešais Marijampolę, kairiajame Se- 
šupės krante, kur turėjo ūkį turtingas pirklys Jankelis. Prieš jo kiemą, 
aukščiau prie Šešupės, kitame jos krante buvo Marijampolės kapai, kur ir 
ilsėjosi jo motina. Apie tai Akelaitis prisiminė laiške M. Valančiui 38. 

Tuo laiku pasireiškė savotiškas, stiprus blaivybės sąjūdis. Į savo ran- 
kas jį paėmė kunigai. Sąjūdžiu buvo nepatenkinti smuklininkai, nes deg- 
tinė — vienintelis jų pragyvenimo šaltinis; kentėjo nuo to dvarininkai, ku- 
rie turėjo bravorus ir buvo pristatę smuklių; turėjo nuostolių iždas, iki šiol 
daug gavęs pajamų iš degtinės; be to, vyriausybė pajuto atsirandant nau- 
ją, nuo jos nepriklausomą jėgą. 

4 AK, 1858.V.14(26), (IX—X)? 16(28).— „Tauta ir Žodis“, kn. III, p. 301—303, 311. 

5 K. Akelaitienės mirimo metrika. Nr. 233. Maryampol. Akt zeįšcia Katarzyny Akie- 
laitysowej. Dzialo si w miešcie Maryampolu dnia (dwudziestego szostego lipca) siėdme- 
go sierpnia. Tysiąc osemset piedziesiątego drugiego roku o godzinie czwarteį z poludnia. 
Stawili sie Stanistaw Golkowski lat piedziesiąt szešč i Ignacy Sobolewski lat szeščdziesiąt 
liczący, obadwaj wyrobnicy tu w Maryampolu zamieszkali i ošwiadczyli nam, že w dniu 
weczorajszym o godzinie dziewiątej wieczorem umarla Katarzyna Akielaytysowa, wyrobni- 
ca we wsi Kazimierzpol zamieszkala, lat czterdziešci cztery licząca, cėrka Antoniego 
i Krystyny z Halabardėw malžonkėw Ludkiewicz6w, wdowa. Po przekonaniu się naocznie 
a zejšciu Katarzyny Akielaytysowej akt ten stawającym niepišmiennym przeczytany i przez 
nas tylko zostal podpisany. Ks. J. Giegužynski PM. 

36 AV, 1856.IX.15(27).— „Tauta ir Žodis“, kn. III, p. 295—297. M. Akielewicz, 
Slėwko z Maryampolszczyzny.., p. 115. 

Šis judėjimas turėjo kelias puses: grynai tikybinę-dorovinę, finansinę, 
socialinę, kartais tautinę ir pagaliau politinę. Vyriausybei- mažai terūpėjo 
dorovinė pusė, ji jos visai nepaisė. Skaudžiau ji jautė finansinę — nuosto- 
iius, kuriuos juto ir dvarininkai, ir čia galėtų eiti išvien su jais. Daug bai- 
sesnė atrodė socialinė ir politinė pusės. 

Blaivybės brolijų forma organizavosi valstiečiai skyrium nuo valdi- 
ninkų ir bajorų. Kai kuriems jau tikrai vaidenos neseniai buvusios 
(1846 m.) lenkų bajorų skerdynės. 

Dalis dvarininkų pasyviai palaikė tą sąjūdį, uždarinėjo savo smukles 
ir bravorus ar bent viešai nestojo prieš blaivybę. Kita dalis — nedrįsdama 
stoti stačiai, stengėsi įvelti vyriausybę ir jai vienai pavesti kovos naštą. 
Ji pati čia buvo keleriopai suinteresuota. Ji pradėjo visaip sunkinti blai- 
vybės brolijų veikimą, ėmė reikalauti leidimų ir t. t. 

Valančiui paprašius duoti leidimą lietuviškam blaivybės laikraščiui 
leisti, vyriausybė tokio leidimo nedavė. Matydama didelius savo nuosto- 
liūs ir Valančiaus įtakos didėjimą, vyriausybė ruošėsi jį ištremti, bet iš- 
gelbėjo maža aplinkybė: caras atsitiktinai pačioj sąjūdžio pradžioj buvo 
pagyręs Valančių už blaivybę, o Valančius aplinkraštyj pasirūpino išgar- 
sinti šitą įvykį, todėl valdininkams nepatogu buvo kibti prie jo už blaivy- 
bės broliją. 

1863 m. sukilimas blaivybės brolijų veiklą nutraukė. Buvo paskelbta, 
kad tai esanti politinė organizacija. Oficialiai ją uždraudė Muravjovas 
1864 m. gegužės 18 d. 


* * * - 


Jau 1858 m. buvo žinoma, kad caras Aleksandras II rugsėjo mėn. ap- 
lankys Vilnių, viešės čia dvi dienas (rugsėjo 6 ir 7 d.), o po to keliaus 
i Varšuvą. Bajorai ruošėsi pasinaudoti tąja proga, sutikti jį kuo gražiau- 
siai, iškelti puošnų balių, kad jam suminkštintų širdį, ir tuomet jis suteik- 
siąs jiems kai kurių politinių teisių. 

Buvo žinių, kad prasidėjo nauja vyriausybės politika ne rusų atžvil- 
giu. Caras jau buvo padaręs nuolaidų: grąžino ištremtuosius iš Sibiro, 
kurie kentė nuo 1831 m., leido kai kur vartoti lenkų kalbą ir t. t. Bajorai 
tarė, kad nuolankumu ir maldavimais galima šį tą gauti. Jie ruošėsi į po- 
kylį, nesigailėjo pinigų, tikėjosi laimėti politinių laisvių ar žemės refor- 
mos srityje. 

Literatai sumanė parengti raštų rinkinį ir įteikti carui. Sugalvojo 
šitą A. Kirkoras. Bene jau liepos mėn. darbas buva paruoštas, rugpiūčio 
4 d. cenzūra leido spausdinti. Turėjo įteikti ką tik „sukurtoji Vilniaus Ar- 
cheologinė komisija, vienintelė mokslinė įstaiga Lietuvoje. 

Viskas buvo jau atlikta, kai staiga A. Kirkoras prisiminė, jog neįdėti 
raštai lietuvių ir gudų (baltarusių) kalbomis. A. Kirkoras parašė Akelai- 
čiui (VIII.9), prašydamas prisidėti darbu. Akelaitis gavo laišką (VIII.17) 
Svirlaukyje, tą pačią dieną parašė eiles carui išaukštinti ir tuojau jas, 
pridėjęs lenkišką vertimą, išsiuntė į Vilnių. Vilniuje pridėjo rusų vertimą. 
Cenzūra leido spausdinti rugsėjo 5 d. Taigi Akelaičio eilėraštis į knygą 
patekti nebegalėjo. Jį išspausdino ant atskiro lapelio kartu su Vinco Koro- 
tinskio eilėmis gudų kalba. 

Knyga buvo šitokio turinio3'. Iš pradžių — lenkiškas A. E. Odynco 
eilėraštis „Ateik dievo karalystė!“ Jis ten iškelia visos Rusijos vienybę. 
Lai džiaugiasi Jogailaičių dvasios, įžengiant į sostą jų įpėdiniui. Jis įžen- 
gia į Vilnių atsiimti padėkos iš tų milijonų, kuriuos dabar daro žmonėms 
(t. y. naikina baudžiavą). I. Chodzka išreiškia viltį išgirsti gerų žinių apie 
krašto likimą, primena, jog Lietuvos bajorai pirmieji išsižadėjo baudžia- 
vos. Mažiausiai aliuzijų į tuometinę politiką yra A. Kirkoro straipsnyje 
iš Vilniaus istorijos ir statistikos, rašytame rusiškai. V. Malinovskis pran- 
cūzų kalba trumpai duoda istorinių šaltinių apie Lietuvą nuo Aleksand- 
ro II į sostą įžengimo (1855 m.). Jis išgiria caro geradarybes, pagaliau 
nurodo, kad Lietuvos bajorai pirmieji pradėjo svarstyti baudžiavos pa- 
naikinimo klausimą ir prašė caro ją panaikinti. Lietuvos bajorai apskritai 
baudžiavos nepripažinę ir sakydavę, kad tai buvęs pikinaudžiavimas. 

Akelaičio eilės, kaip jis pats pasakoja, buvo paskubomis rašytos, be 
to, jos savo forma turėjo būti panašios į valstiečio kūrinį, o ne į moky- 
tųjų žmonių darbą. Iš viso buvo 5 pastraipos po 4 eilutes. Pirmosiose 
dviejose pastraipose jis rašė: 

Jiis numylėjote kaipo vaikelius 

Tuos ponus bajorus ir vargdienėlius, 

Taigi, mes suimti meile karščiausia 

Puolam tau po kojų, Viešpatie Aukščiausias. 
Puolam, garbindami Jūsų Šviesybę, 

Jogi teikeis duoti mumis liuosybę, 

„Jog vergus apglaubei galybe glaubos 
Telaimina Dievas Jus be paliaubos!., 


Daukantui eilės patiko, ypač jų kalba, geriau esą ir būti negali (nec 
plus ultra). 

Akelaitis pasirašė Vargdienis iš Lietuvos vardan savo brolių 3š. For- 
ma ir turinys neatsižymi poetiniais gražumais. 
= ė 

37 Na pamiątkę -pobytu najjašniejszego cesarza jego mošci Alexandra II w Wilnie 


6 i 7 wrzešnia 1858, Wilno, 1858. 
38 AK, 1858.VIIL.17(29), (IX—X)? 16(28) — „Tauta ir Žodis“, kn. III, p. 308—309, 311. 

Kadangi caras vietos kalbos nemokėjo, tad lietuviški ir lenkiški ra- 
šiniai buvo išspausdinti atskirai arba laikraštyje „Kurjer Wileūski — Vi- 
lenskij Vestnik“ rusiškai. Odynco eiles išvertė Karolina Pavlovienė, Ake- 
laičio eilėraštis buvo išverstas Vilniuje ir pridėtas skyrium, Korotinskio 
kūrinį gudų kalba išspausdino dvejopomis raidėmis — rusiškomis ir loty- 
niškomis. 

Bajorai važiavo iš visos Lietuvos kunigaikštystės žemių. Vilniuje 
paskubomis įtaisė mųyziejų, puošė salę pokyliui. Jau iš anksto per Nazi- 
movą paklausė caro, ar sutiks dalyvauti Lietuvos bajorų baliuje. Jis su- 
tiko. Iš Varšuvos išrašė garsų (brangiai apmokamą) virėją prancūzą. 

Rugsėjo 6(18) d. įvažiavo Aleksandras II į papuoštą Vilnių, visur su 
džiaugsmu šaukė jam, važiuojančiam gatvėmis. Žinoma, jis pasimeldė 
bažnyčioje — iš pradžių pravoslavų, paskui — katalikų, be to, dar prie 
Aušros Vartų, o paskui vyko į muziejų. Ten visos Lietuvos rašytojų ir 
mokslininkų vardu jam įteikė puošniai įrištą, keliomis kalbomis rašytą 
albumą. Tuo pačiu metu buvo spausdinami proginiai straipsniai laikraš- 
tyje. Cenzorius P. Kukolnikas parašė rusišką eilėraštį, o Sirokomlė tuoj 
jį išvertė į lenkų kalbą ir išspausdino jį „Kurjer Wilenski“. 

Tik nedidelis jaunimo būrelis stengėsi visa tat sustabdyti ir išblaš- 
kyti svajones, tačiau veltui. 

Prisistačiusiems Lietuvos bajorams caras pats pirmas pasakė kalbą, 
neleisdamas jiems reikšti savo pageidavimų. Jis dėkojo už dalyvavimą 
paskutiniame (Krymo) kare. Tie, kurie laukė naujų gėrybių iš caro, dabar 
labai apsivylė: caras nieko nežadėjo, neleido nė prašyti. Niekas nepasi- 
keitė. O dauguma ir to nematė: buvo patenkinti, kad caras maloniai kal- 
bėjo ir nebarė. Bajorai nesigailėjo pinigų iškilmėms, išleido apie 
70 000 rublių, kuriuos jie buvo sumetę, imdami po 5 kap. iš dūmo, taigi 
iš tų pinigų, kuriuos buvo uždirbęs lietuvių ar gudų valstietis. Ir puikus 
buvo balius! O kiek dar buvo išleidęs kiekvienas ponas pasipuošimui ir 
pragyvenimui?! 

Akelaičiui ir Daukantui parūpo sužinoti, kokios buvo caro apsilanky- 
mo pasekmės. Akelaitis rašė A. Kirkorui: „Pono Daukanto vardu turiu 
į Tamstą prašymą. Senelis baisiai nori žinoti, ko sulaukė mūsų brangusis 
Vilnius šviesiajam viešpačiui apsilankius? Parašykite bent porą žodžių 
apie tai. Juk Gedimino miestas lietuvio ir žemaičio širdžiai visuomet yra 
brangus, todėl negalime būti abejingi tai garbei, kurią jis neseniai tu- 
rėjo“ 39, 

Pas P. Smuglevičių Akelaitis jautėsi ne per geriausiai. Pasiskųs vie- 
nam-kitam draugui, paaimanuos pačiam P. Smuglevičiui, ir vėl merdi. Jis 


3 AK, 1858.(IX—X)? 16(28).—,„Tauta ir Žodis“, kn. III, p. 3il. 

jautėsi esąs prieglaudoj, nieko savo neturįs. Trūksta pinigų net reikalin- 
giausioms išlaidoms, norėtų paprašyti P. Smuglevičių, bet nedrįstąs; no- 
rėtų susirašinėti, bet neturįs pinigų nė ženklams nusipirkti *. P. Smugle- 
vičius duodavo visą išlaikymą ir sakydavo Akelaičiui: dirbk ir tyrinėk lie- 
tuvybės dalykus, o po to, kai bus parašyta — išleisiąs. 

Akelaitis negalėjo išsėdėti vietoj, turėdamas tiek daug sumanymų, di- 
delių ir mažų, šokinėjo nuo vieno daikto prie kito. Jautė, jog jam reikia 
judėjimo, gyvų žmonių, o Svirlaukyj užsidaręs prie knygų skurstąs mora- 
liai. Taigi ruošėsi iškeliauti iš tenai, o kur ir ko — ir pats nežino. Kartais 
užsimena jis apie apmokamą tarnybą, bet P. Smuglevičius su Daukantu 
jį sulaiko, sakydami: jeigu eisi tarnauti, nieko nepadarysi nei sau, nei 
mokslui *!. 

Ilgisi ir tėviškės, kur jo jaunystė praėjo. Iš jos nieko nebeliko: išpar- 
duota už skolas. | 

Ir pradėtas darbas — rašyti sausą žodyną ar skaityti senovės metraš- 
čius — darosi jam toks nuobodus, kad norėtų jį mesti, bet, palakstęs po 
kampus, vis tiek grįžta prie jų, nes nėra ko kito veikti. 

Kartais savo jausmus, savo nuotaiką jis dėsto lyrinėse eilėse lenkų 
kalba, kuria jam lengviau sekėsi rašyti ir kurioj turėjo gerų pavyzdžių. 
Naujų takų neieškojo, gal ir negalėjo jų rasti. Parašęs eilėraštį, siųsdavo 
į vieną kitą lenkų laikraštį, ir jie kartais šį tą išspausdindavo. 

Akelaitis norėtų padidinti lenkų raštiją naujais vertimais, gal net ga- 
lėtų šį tą užsidirbti. Jis verčia iš graikų kalbos Herodotą, ketina versti 
Homerą; paskui tikrai šį tą buvo išvertęs. Lenkų skaitytojus jis vadina 
„mūsų publika“, prisitaiko prie jos išsireiškimų, sakydamas, jog „mes visi 
iš Piastų kilę“. 

Nuo lyrinių eilėraščių Akelaitis grįždavo prie savo didelio, bet sauso 
darbo — prie plataus žodyno, kuriame lietuvių kalbos žodžius jis lygina 
su kitomis indoeuropiečių kalbomis. Kartais jis svajodavo ir kalbėdavo 
apie savo didelius ateities darbus, sakėsi turįs tam jėgų ir gabumų, 
o paskui pridėdavo iš kuklumo — ką dabar dirbąs, tai esą menkučiai 
darbai. 

Akelaitis nepatenkintas padėtim, o ko norėtų — pats nežino. Ilgesys, 
nežinomo troškimas atsispindi jo laiškuose, eilėse. „Aš, sako, juokiuos su 
ašaromis, o verkiu rankomis. Dovanokite tą keistą juoką, tą naivų verks- 
mą“. . 42 


4 AK, be datos.—,„Tauta ir Žodis“, kn. III, p. 311—313. 
*1 AK, 1858.VIII.17(29).— „Tauta ir Žodis“, kn. III, p. 309. 
42 AK, 1859.11I.12(24).— „Tauta ir Žodis“, kn. III, p. 313. 

Ramindamas save, Akelaitis stengėsi įkalbėti, jog kūno vargai — tai 
niekai: „temiršta kūnas, kad tik siela išsilaikytų nuo mirimo“. O,žęmės 
reikalai laikė jį apkabinę ir nepaleido. “| ės 

A. Kirkoras, skaitydamas tokius Akelaičio laiškus, matydamas jo :ga- 
bumus ir norą rašyti, jo plačias žinias, lengvą plunksną — tikrus žurna- 
listo gabumus, panorėjo jį pritraukti prie Vilniaus lenkų savaitraščio 
„Dziennik Wilenski“. Jis tarė, kad būdamas sunkioj padėtyj, Akelaitis;ne- 
sibrangins, ir pakvietė į bendradarbius, nurodė sąlygas, visai kuklias, nęs 
ir pats nebuvo pinigais pertekęs. Matyt, tos A. Kirkoro siūlomos sąlygos 
nebuvo tokios viliojančios, jog net Akelaičiui, sėdinčiam be skatiko, pasi- 
rodė per menkos. Jis atsakė: Varšuvoj biidamas kažkada turėjęs geresnes 
sąlygas, bet sutinkąs dirbti, nes jam rūpinti pati idėja. ir | 

Tuo tarpu vėl atsirado proga grįžti prie lietuviškų knygų leidimo. Da- 
bar turėjo padėti Juozapas Ignas Kraševskis. 


SANTYKIAI SU KRAŠEVSKIU 


Kraševskis, jau išgarsėjęs apysakų, romanų ir istorijų rašytojas, tuo 
metu gyveno Žitomire — Volynės centre, ramiame kampelyje. 'Vietos ba- 
jorai 1853 m. išrinko jį mokyklų globėju, bet vyriausybė jo nepatvirtino, 
ir tik 1856 m., kai pradėjo pūsti nauji vėjai ir bajorai jį vėl išrinko, sutiko 
patvirtinti. i A 

Savo nusistatymu Kraševskis buvo artimas bajorams- dvarijiūkdms, 
tikintis žmogus, politikos srityje jis palaikė ramų ir atvirą darbą, taigi, 
ėjo prieš slaptus sąmokslus, kurie, jo nuomone, demoralizuoja ir doroviš- 
kai gadina žmones, nes moko meluoti. 

Su šituo dvarininkai sutiko, bet tuomet atsirado naujas, daug opesnis 
dalykas — valstiečių klausimas. Jie norėtų žinoti, kaip Kraševskis, žiūri ; 
į šį klausimą, nes pastarasis savo apysakose atrodė per daug radikalus 
ir demokratiškas. Tuomet Kraševskis ir šičia pasistengė išsklaidyti jų a abe- 
jones, išdėstęs raštu savo nuomonę: jis stovįs už asmeninę valstiečių lais- 
vę, už žemės įgijimą, o norint pakelti valstiečius OsiovizkaS reikia ienė 
kurti mokyklas ir juos šviesti. 2) 

Nelabai patiko bajorams šitoks Kraševskio pasisakymas, bet dar ne- 
sugadino jo santykių su bajorais. Kai Kraševskis važiavo į užsienį, Zito- 
miro bajorai iškėlė jam iškilmingus pietus. 

Ką Kraševskis užsienyj pamatė, vėliau aprašė. Italijoje rado daugybę 
smulkių valstybių, begales kalėjimų; Romoj lenkų „vienuoliai prisikėlėliai 
(zmartwychwstancy) bandė per popiežių paveikti : Kraševskį/ darė jam 

priekaištų, kad savo raštuose nurodąs tik evangeliją, o ne katekizmą, kad 
kalbąs apie visų luomų lygybę ir t. t. 

Grįžęs į Volynę, Kraševskis nerado pažangos valstiečių reikaluose: 
bajorai vis dar priešingi buvo, kad duotų žemę valstiečiams. Dėl to ir 
Kraševskio nejsileido į valstiečių komitetą. Valstiečių reikalais Kraševskis 
ėmė rašinėti į spaudą „Gazeta Warszawska“, kur jis puolė reakcinius Vo- 
lynėš bajorus, o gynė Lietuvos dvarininkus, ypač kauniškius. Bajorai at- 
sakydami, puolė jį laiškuose, spaudoje, susirinkimuose. 

'Pravedus valstiečių reformą, pasikeitus ūkio gyvenimui, Kraševskis 
pasiūlė įsteigti aukštąją ūkio mokyklą. Nepalaikė jc bajorai, kaip nepa- 
laikė vieno vietos dvarininko sumanymo įkurti žemąją ūkio mokyklą. Kra- 
Sevskis tada bandė paveikti bajorus per teatro veikalus, kuriuos vietoj ir 
statė. Bajorai dar labiau pasipiktino. 

Jų tarpe buvo kilęs sumanymas Žitomire sudaryti draugiją pigioms 
knygoms leisti, žinoma, palankia dvarininkams dvasia. Susidarė nedidelė 
draugija iš neprityrušių Žmonių, ir geros kloties ji negalėjo turėti. Ji nu- 
pirko iš Teofilio Gliuksbergo, Vilniaus knygininko ir leidėjo-spaustuvinin- 
ko, visą jo knygyną, bet ten pasirodė besą „šiukšlės ir šlamštas“. Kra- 
ševskiš nurodė, jog šitaip veikiant, nedaug tebus naudos ir draugijai. Nors 
ir prašomas, jis nejstojo, bet apie jos kūrimą parašė spaudoj. Todėl kai 
kurie skaitytojai buvo tarę, kad jis esąs net draugijos pradininkas. 

"Nedidelis buvo Kraševskio radikalizmas, bet dvarininkams ir jo buvo 
per daug. Todėl jį puldinėjo, tik bajorų jaunimas kai kada jį palaikydavo. 

1859 m. Kraševskį vėl išrinko Žitomire gimnazijos globėju. Jis ir da- 
bar sutiko tik vieneriems metams, nes ketino išvažiuoti iš Žitomiro ir per- 
sikelti į Varšuvą, kur jį kvietė L. Kronenbergas naujo laikraščio redak- 
torium. 

Plečiantis kapitalizmui, Lenkijoje paaštrėjo tautiniai ir socialiniai 
santykiai. Spaudoje ėmė rodytis antisemiliniai straipsniai. Ypač juos 
spausdino „Gazeta Warszawska“ 1857 metais. Polemika truko 1858 ir 
1859 metais. 


„Žymus linansistas, geležinkelių statytojas L. Kronenbergas, lenkų 
kultūros žmogus, kilimo žydas, sumanė įkurti savo laikraštį. Užuot įstei- 
gęs naują, 1859 m. nupirko jau ėjusį „Gazeta Codzienna“, tik iinansiškai 
nusmukusį. Kronenbergas su Kraševskiu susitarė dėl darbo sąlygų ir re- 
dakcijos perėmimo. Iš pradžių Kraševskis redagavo „Gazeta Codzienna“ 
dar būdamas Žitomire, o paskui persikėlė į Varšuvą “8. 


3 M. Dynowška, Jozef Ignacy Kraszewski — Leopold Kronenberg Koresponden- 
cja 1859—1876, Krakėw, 1929. Ten paskelbta jų korespondencija. 

Akelaitis, perskaitęs „Gazeta Warszawska“ .(1858 m., Nr.:327), jog 
Žitomire susidarė bendrovė knygoms leisti, ir tardamas; jog pradininkas 
vyra Kraševskis, apsidžiaugęs rašo jam, prašydamas, kad šis padėtų jo su- 
manymui, kuris neišdegė su M. Balinskiu. Jis sako, kad iki šiol leidėjai 
traukė pelną, nesirūpino visuomenės labu, dabar, esant tokiai khygų bend- 
rovei, bus atimtas iš jų monopolis. Prie šito darbo norįs ir jis prisidėti. Jis 
turįs išvertęs Homerą ir Herodotą (prideda Homero vertimo pavyzdį — 
Iliados I giesmės pradžią). Bendrovė tegul išleidžia, o pelną norėtų pa- 
skirti lietuvių liaudžiai — knygelėms leisti. Jis yra jau rašęs spaudoj apie 
reikalą išleisti lietuvišką laikraštį, bet pasekmių nematyti, tai dabar apsi- 
stojęs prie atskirų knygelių. Pakraipa būsianti krikščioniška, nes „kito 
švietimo mums ir nereikia“. Pradžiai reikia bent mažučio kapitalo. 

Jis tikėjosi, kad J. I. Kraševskis neatmes jo sumanymo: juk tiek daug 
yra rašęs iš Lietuvos istorijos poemų ir apysakų, rašęs iš jos praeities 
mokslo veikalų. J. I. Kraševskis pats atsakė Akelaičiui, sukeldamas nepa- 
prastą pastarojo džiaugsmą: lenkų raštijos galiūnas jį pripažįsta, su juo 
skaitosi. 

Dėl pradėtų vertimų Akelaitis gavo liūdną žinią: Herodotas jau iš- 
verstas ir spausdinamas; dėl Homero Kraševskis nebuvo pasisakęs. Su 
vertimais jam nesisekė: sugalvos ką mors išversti, žiūrėk, jau kas kitas 
yra paruošęs ir spausdina. 

Siūlo Kraševskiui išleisti keletą savo naujų veikalų — komedijų ir 
apysakų. 

Jis norėtų dirbti liaudžiai, kurią reikia šviesti, šviesti tikybos dvasia. 
Nuo tikybos Lietuvos liaudis neatkris, net gi reikia padėti tai dvasiai su- 
stiprėti: liaudis yra ištroškusi dvasinio peno, jai reikia duoti literatūros. 
Sitai matyti ir iš to, kad lietuviško kalendoriaus išeina daug, nors jis 
menkai esąs vedamas. 

Laiške Akelaitis pasisako ir apie savo visuomeninę aplinką, pasisako 
atsargiai, nes laiškas gali patekti į spaudą. „Berods didesnieji Kauno gu- 
bernijos bajorai bei viršininkai lyg geriau jaučia savo orumą, o smulkes- 
nieji, o kai kur ir kunigai pusiau persisunkę. Siandien Kauno gubernija 
aukštai pakilo visuomenės akyse, ji moka tai daryti ir vis stengiasi palai- 
kyti gerą nuomonę apie save. Šių metų seimeliuose sudėjo Kaune 25 tūks- 
tančius rublių lietuviams emigrantams, kuriems leista grįžti į tėvynę; ir, 
kaip girdėti, kauniškiai rūpinasi universiteto grąžinimu Vilniuje arba bent 
licėjaus įkūrimu ir duoda tam lėšų **. Garbė dievui! Yra kuo džiaugtis. 


4 Jų nutarimus žr.: A. Janulaitis, Lietuvos bajorai ir jų seimeliai XIX amž., 
Kaunas, 1936, p. 575—599. 

O Vilniaus gub. eina visai kitaip. Turi Tamsta pažinti Sirokomlės eiles, 


kur sako: 
„..Nenoriu būti lietuviu, 
ir gėda man būti bajoru. 


Siųsdamas naują savo kūrinį („Juoda duona“), Akelaitis pridėjo at- 
sišaukimą į tautiečius, kur pasisako, jog pelną už knygutę skiria „Lietuvių 
liaudies bibliotekai“. Jis prašo Kraševskį paskelbti tą atsišaukimą, pridėti 
savo žodį, ir tikisi, „kad Lietuva ir Karūna (Lenkija) išklausys mano pra- 
šymo. Sakau ir Karūna, nes prisiekiau tarnauti abiem savo motinom. Įkur- 
tume liaudies biblioteką Lietuvai, Karūnai, Galicijai, Poznanei, dargi ir 
Gudijai, mes ten, kaip girdėti, liaudis ketina grįžti į mūsų bažnyčią, tam 
reikalui esąs sudarytas atskiras komitetas. Paimtume savo žinion „Sek- 
madienio skaityklą“, „Ciešyno žvaigždę“ ir kitus laikraščius — iš lenkų 
pusės. Korotinskis ir Duninas-Marcinkevičius stotų iš gudų pusės, o aš ra- 
šyčiau Lietuvai. Sujungtomis jėgomis ir bendromis lėšomis padarytume 
daugiau, negu veikdami pavieniui. Gera šito projekto klotis iš dalies 
pareina nuo tavęs — mielas broli, prabilk į širdį, šauk, rėk, ragink, jeigu 
tas bus reikalinga“. 

Akelaitis toliau nurodo, kokie skyriai būtų „Liaudies bibliotekoj“. Bus 
ten knygelių iš religijos; žinoma, ten dėstys katekizmą, o ne įgimtąją teisę 
arba visuomenės sutartį (11). Toliau eis gamtos ir pramonės dalykai, isto- 
rijos-geogralijos dalykai, pagaliau — liaudies literatūra. „O čia tai bus 
kuo pasirodyti. Pasakos, istorijos, patarlės, mįslės ir dainos duoda man 
neišsemiamus lobius, kad tik mokėčiau jais naudotis. Taigi rašau liaudiš- 
kas apysakaites. Išvedu į sceną Laumę, Laimę, Perkūną, Aitvarą ir t. t. Aš 
keliauju su dievu elgetos pavidale; užeinu su Kristum į lietuvių trobelę, 
nes ir Jisai, anot mūsų pasakų, buvo net į Žemaičius atėjęs! Tik, mielasis 
brolau, gali atjausti, kiek čia poezijos! Koks čia žavintis pasaulis! Kiek 
čia spyruoklių, kiek priemonių paveikti sielą žmogaus, kuris dar nėra per- 
siėmęs dirbtine civilizacija! Aš čia nežiūriu į istoriją, nepaisau kritikos — 
aš čia esu liaudis, ir su jąja kartu, pavyzdžiui, nuvedu Kristų į smuklę, 
liepiu apaštalams gerti degtinę. Kas man rūpi, ar tuo laiku, kada gyveno 
Kristus, buvo .degtinė, gana to, kad liaudis taip pasakoja, o aš čia jos 
brolis ir prietelius. 

Sitas liaudies knygynėlio planas, kuris laikui bėgant galės būti pla- 
tesnis, dabar tegu pasitenkina tais keturiais skyriais. Turėdamas šiokį tokį 
tondą, leisiu atskiras knygutes nurodytuoju turiniu. Nuolatinės prenume- 
ratos už savo knygutes aš neskiriu, kiek kas gali, teduoda — ir skatiką 
taip pat paimsiu ir už dyką duosiu, kas norės. Už savo, kaip redaktoriaus, 
darbą nieko nereikalauju. Visą pelną iš to knygynėlio skiriu savo brolių 

gerovei... Šauk! Ragink! Primink, gal šis tas buvo galima padaryti. .. Juk 
kas gi iš patriotizmo, jeigu užmiršime liaudį? Kaip yra pastate pamatai, 
tas pats visuomenėje yra liaudis. Menkas bus tas pastatas, kur pamatai 
silpni. Ogi kiek daug daiktų turi nueiti niekais, kai nėra materialinių 
išteklių. Stai pavyzdys — senasis Daukantas; kol jis turėjo iš ko, tol 
spausdino liaudžiai įvairaus turinio raštus. Dabar jis pavargo, tai ir ne- 
berašo, o kai jį kas paragina prie darbo, tai jis tiktai numos ranka, o akyse 
sužiba ašara. Jau dveji metai kai jo rankraštis guli Vilniuje pas Dvor- 
cą *, nes neturi už ką išspausdinti. O tam reikia net 325 rublių, kada ma- 
no senelis šiandien gal ir trijų skatikų neturi, viską paaukojęs savo tau- 
tiečiams. Tame rankraštyje yra apysaka panaši į Robinzoną Kruzą (Cru- 
soe), apie žemės ūkį iš Liskovskio ir apie miškus“. 

Jis norėtų, kad Kraševskis įvertintų ir išleistų jo „Juodąją duoną“. 
Tokių raštų, patiektų nežinomų ar pradedančių rašytojų, Kraševskis gau- 
davo begales. Akelaitis, kaip ir visi tokie rašytojai, rašo Kraševskiui: 
„Paaukok Tamsta šiek tiek laiko, paskaityk tą peckonę, jeigu užteks Tams- 
tai kantrybės, peržiūrėk ir įvertink. Būk mano mokytoju, mano dvasios 
tėvu! Ir kaip tėvas būk man rūstus. Aš prašau šito iš tavęs klūpodamas 
Dievo vardu. Aš nesu reikalingas paraginimo, pagyrimo, pataikavimo — 
aš ieškau šviesos, mokslo! Taigi apšviesk ir pamokyk mane, jeigu mano 
kūriniuose rasi trūkumus ir klaidas, ir tuo atliksi krikščionišką prievolę ir 
pasirodysi man draugu. Dovanok, brangusis Tamsta; kad taip draugiškai 
kalbu — tai lietuvio kliaudis, kuris, „kai jis atviras, tirpsta kaip vaškas“. 

Akelaitis svajoja apie knygų leidyklą. „Įtaisytume knygyną ir leidyk- 
lą, kurie būtų tautos nuosavybė. Pasiliuosuotume tuomet nuo mūsų ponų 
knygyninkų, šitų nesąžiningų mūsų grobikų jungo. Tuomet greta Ūkio 
draugijos * atsirastų Mokslo leidyklos draugija“ *7. 

Kraševskiui patiko entuziastas Akelaitis. Jo apysakas ar eilėraščius 
padėjo į šalį, bet panaudojo jo laiškų mintis, pats parašė straipsnį į „„Ga- 
zeta Warszawska“ (1859 m., Nr. 54), kur išgyrė Zemaičių kultūros dar- 
buotojus I. Oginskį, vyskupą Valančių, paminėjo Akelaitį ir kitus. Kra- 
ševskis pagyrė Akelaičio sumanymą leisti knygutes. Žinoma, nesiejo su 
Žitomiro bendrove. 

Akelaitis, atėjus šv. Juozapo dienai (III.19), pasveikino Kraševskį su 
vardadieniu, kartu pasisakė dėl Kraševskio straipsnio. 


— i 

*5 A. Dvorcas — Vilniaus spaustuvininkas. 

46 Varšuvoje tokia draugija (Towarzystwo rolnicze) buvo ką tik (1858) susikūrusi. 
+ M. Akelaičio laiškai J. Kraševskiui (teliau — AKr.) 1859.11.17 (s. st.). Dalis šitokio 
turinio laiško, tik kita data (11.19), atspausdinta. Žr. Kaupus, M. Akelaitis šviesoj laiš- 
kų pas Kraševskį — „Tėvynė“, 1898, Nr. 7,:;p. 248—249; Nr. 8, p. 281—282., || 

Kraševskis, žinoma, nesikreipė dėl Akelaičio sumanymo į Žitomiro 
bendrovę, o įdėjo į spaudą. Be to, jis atsiklausė Kronenbergo ir-persiuntė 
Akelaičio laišką, bet tas, matyt, nesusidomėjo Akelaičio sumanymu. Lietu- 
va — jam svetima dirva, domėjosi tik Lenkija, laišką grąžino nieko ne- 
pasakęs, o tik persergėjęs, kad reikia būti atsargiems, vertinant admi- 
nistracijos darbus „vakarų gubernijose“. Kronenbergas čia vengė minėti 
Lietuvos vardą, o naudojosi olicialiuoju pavadinimu **. Ir vėliau jis ra- 
gino Kraševskį būti atsargiu Lietuvos reikaluose *?. 

Akelaitis, atsidūręs Kraševskio straipsnyje greta Oginskio, įsidrąsino 
carašyti knygynėlio reikalu ir jam. Oginskis jam maloniai atsakė. Ake- 
laitis dar nesuvokė, kaip tat vertinti; buvo patenkintas, bet norėtų būti ir 
demokratu, nesilenkiančiu prieš didelius ponus. Jis rašo apie tai Kraševs- 
kiui: „Anų kunigaikštis yra labai išdidus ir keistas žmogus. Parašiau jam, 
siūlydamas save su savo liaudies knygynėliu lietuviams. Savo puikybei 
patenkinti tas žmogus gali daug ką padaryti. Tik reikia pataikyti į gerą 
ūpą“. 

„Kunigas, Žemaičių vyskupas — tikrai garbingas žmogus ir labai veik- 
lus. Jis turi daug priešų tarp dvasiškių dėl to, kad yra griežtas ir šventai 
supranta kunigo priedermes. Neseniai jis padavė prašymą švietimo mi- 
nistrui dėl lietuviško laikraščio liaudžiai, numatydamas mane jo redak- 
torium. Jeigu Dievas duos, ir mes, lietuviai, ką nors įsitaisysime. Prūsų 
lietuviai turi savo laikraštuką, o pas latvius išeina net du laikraščiai — 
vienas Mintaujoje, kitas — Rygoje. Iš kitos pusės puola mane A. Kirkoras: 
jis tikisi gauti leidimą leisti „Dziennik Wilenski“. Jis nori, kad tikrai pri- 
derėčiau į to laikraščio redakciją. Darbo našta, kuri užgulių mano spran- 
dą, atitrauktų mane nuo kitų užsiėmimų, kurie, Dievui padedant, gali 
duoti šiokią tokią naudą visuomenei. 

Pirmiausia trokštu ir kasdien maldauju Dievo, kad pas mus kuo grei- 
čiau prieitų prie sodžiaus mokyklų įkūrimo ir šį tą galvotų apie liaudies 
švietimą“ 50, 

Kraševskis savo įtaka padėjo Akelaičiui iškelti Lietuvos visuomenėje 
lietuvių liaudies švietimo reikalą. 

Kalbos apie tai, kad reikia šviesli lietuvių liaudį, dvarininkų tarpe 
sukėlė baimę, vienur didesnę, kitur mažesnę. Jiems atrodė, kad tuo keliu 
atstums dvarą nuo sodžiaus, žmonės nebeklausys ponų ir gali būti net 


* Zr. M. Dynowska, Jėzei Ignacy Kraszewski.., p. 42—43. Laiškas Tašytas 
1859.XI.23 (XII.5). 

* M. Dynowska, Jėzei Ignacy Kraszewski.., p. 132. Laiškas rašytas 1360.1.9(21). 

50 AKr., Svirlaukis, 1859.11.19, 

blogiau,— eis prieš dvarą. Toliau, pradėję šviestis lietuvių kalba, panorės 
skirtis nuo Lenkijos, o unija jiems būtų reikalinga: ji apsaugos Lietuvos 
ponus nuo lietuvių liaudies užpuolimo, taigi, kova prieš uniją Lietuvoje 
virto kova prieš dvarininkus. Tai ar galima, ar išmintinga prie tokio darbo 
prisidėti? ' 

Teisybė, Akelaitis, kuris dėl to daug triukšmo kėlė, yra ramus ir kuk- 
lus žmogus; jis ne vienam įrodinėjo, kad lietuvių liaudis pasiliks ištikima 
senovei, kad reikia išlaikyti seną patriarchalinį santykį tarp dvaro ir 
sodžiaus, kad turi būti išsaugota Lietuvos ir Lenkijos unija. Puolė į akį 
Akelaičio unijos įvertinimas. Iki šiol unijos vardu buvo sakoma, kad Lie- 
tuva turi pasiaukoti, o dabar jis sako: jeigu Lietuva yra Lenkijos dalis, 
tai ji turi teisių į bendrą turtą, yra lygi Lenkijai, iš bendrų lėšų turi būti 
keliamas švietimas lietuviams — lietuvių kalba, o gudams — gudų kalba. 
Unijos išlaikymas, tai nėra lenkinimas, o atvirkščiai, Lietuvoje — lietuvių 
kalbos palaikymas. Lenkija turi palaikyti tokį lietuvių reikalavimą. Gal 
Akelaitis taip aiškiai ir nepasakė, bet tokia mintis išeidavo iš viso jo el- 
gimosi ir nusistatymo. 

Vieni iš dvarininkų nenori tikėti Akelaičiu: kam jis dirba liaudžiai? 
Kokie jo interesai? Gai užsiimdamas lietuvyste, jis turi paslėptų tikslų? 
"tartinas jau pats jo pasivadinimas — „„Chtop“ (valstietis). 

Juk jis ne vienas naujos rūšies lietuvis. Jų tarpe yra kitoniškų žmo- 
nių. Jie kartais sukelia baimės. Jie nori panaikinti uniją ir atsiskirti nuo 
Lenkijos, kiršina tautinę neapykantą, o tikrumoj eina prieš dvarą. 

Taigi Akelaičiui reikėjo daug darbo įdėti, atkaklumo parodyti, su- 
rasti užtarytojus, žinomus lenkų ar dvarininkų tarpe, kad nustotų į jį 
skersavę. Tik dalis teįsitikino, kad Akelaičio propaganda dėl lietuvių raš- 
4ų padės dvarininkams pasiekti santarvės tarp sodžiaus ir dvaro. 

Buvo ir tokių, kurie nepripažino lietuvių kalbos. Kauno apskrities mo- 
kyklų globėjas grafas Čapskis siūlė mokyklose vartoti tik lenkų kalbą, 
nes ji — vietos žmonių kalba: jąja turi būti mokoma ir liaudies mokyk- 
lose *!. 

Matyt, Kraševskio užtarimas spaudoje padarė gerą įtaką pažangės- 
niems dvarininkams. Tuoj atsirado keletas, kurie atsiuntė pinigų knyge- 
lėms leisti, pvz., kunigaikštis V. Radvila atsiuntė 300 rub. Pradžia buvo 
gera. Akelaitis jau ėmė svajoti kiek vėliau aukų suplauks, ką darys su jo- 
mis, kad leis ne tik knygutes, bet ir laikraštį. Ir vėl tuščios 'svajonės. 

Gavęs Akelaičio laišką, I. Oginskis rimčiau pažiūrėjo į tą reikalą, 
užprašė Akelaitį atvažiuoti, kad pasitartų asmeniškai. 


5 H. Kopuunos, Pycckoe Aen0.., p. 269—273. 

Akelaičiui labai patiko laiško užbaigimas: „Betgi tariu, kad bus ge- 
riausia žodžiu susitarti ir dėl to siūlyčiau Ponui Geradėjui atvykti į Rie- 
tavą, kur man bus labai malonu asmeniškai pasveikinti Tamstą savo pa- 
stogėje. Drauge reiškiu tikrą pagarbą, su kuria palieku gerbiainą Poną 
Geradarį“ 52. 

Tai buvo tų laikų paprastas laiškinis mandagumas; I. Oginskis ir ne- 
ketino būti Akelaičio tarnu arba laikyti jį savo geradėju. Be tokios formos 
laiškas būtų nemandagus, storžieviškas. Akelaitis su džiaugsmu skaitė tą 
vietą, laiške Kraševskiui cituoja ir dedasi, jog iš to juokiasi. Čia pat prašė 
Kraševskį pranešti per spaudą apie V. Radvilos auką ir Oginskio globą. 
Akelaitis tvirtino: „Kaip jau sykį esu Tamstai pasakęs, Oginskis iš tuš- 
tumo pasiryš papilti tūkstančius. ..“ 53 

Akelaitis, norėdamas gauti ponų pagalbą lietuvių spaudai, turėjo 
jiems žodžiais pataikauti ir meilintis, nes kito šaltinio pinigams gauti ne- 
buvo. Tik Kraševskiui galėjo išdrįsti taip parašyti apie ponus. 


SANTYKIAI SU VALANČIUMIi 


Jau XIX amž. pradžioje atsirado mintis, kad reikia turėti laikraštį 
lietuvių kalba. Tuo buvo užsiėmęs Oginskis. Jis ragino inteligentus steigti 
laikraštį, o pats žadėjo paremti materialiai, bet nieko neišėjo. Tik nuo 
1846 m. kasmet ėjo I. Oginskio lėšomis Ivinskio redaguojamas kalendo- 
rius. 1856 m. Ivinskis buvo paruošęs „Aitvaro“ Nr. 1 (14), bet, rodos, prak- 
tiškų žygių tam sumanymui įvykdyti nebuvo padaryta. 

Akelaitis varė agitaciją daugiausia laiškais už lietuvių laikraštį. Lie- 
tuvoj atsirasią rašytojų ir skaitytojų, o lėšų Lietuvai užteksią. Vartojo 
įvairias įtikinimo priemones, žiūrint kam rašė: rašydamas vyskupui, giria 
jį ir kunigus, pasisako prieš dvarininkus, kai rašo ponui, tai jį giria, nu- 
rodo garbingus ponų vardus, nekalba apie kunigus, o iš dvasiškių ten- 
kinas vyskupu. 

Pasitaręs su Daukantu, parašė laišką Valančiui. Rašė jam lenkiškai, 
nes į pirmą jo laišką, lietuviškai rašytą, Valančius atsakė lenkiškai, matyt 
laikydamas lietuvių kalbą paprasta Lietuvos inteligentų kalba. Akelaitis 
siūlo jam imtis leisti laikraštį liaudžiai. Iš anksto ėmė sklaidyti abejones 
dėl galimų vyriausybės trukdymų. Jo nuomone, vyriausybė tam pritar- 
sianti, tai esą matyti iš Vidaus reikalų ministerijos rašto į bajorus, ku- 


52 I. Oginskio laiškas M. Akelaičiui (toliau — OA), 1859.IV.27(V.9).— „Tauta ir Zo- 
dis“, kn. IV, Kaunas, 1926, p. 438. 
58 AKr., Svirlaukis, 1859.V.6(18). 

riame jiems nurodoma, kad bajorai tarp kitų darbų imtųsi skleisti švieti- 
mą liaudyje. : 

„Visi kraštai turi savo liaudžiai laikraščius... kodėl gi mes esame 
blogesni už kitus? Nemanau, kad vyriausybė neduotų mums leidimo. Jo 
kilnybė Ponas Chominskis, dabartinis Kauno gubernatorius, žmogus tei- 
singas ir gabus, su mielu noru įteiks mūsų reikalavimus aukštesnei val- 
džiai. Tik malonėkite Jūsų Ekscelencija iškelti tą naudingą sumanymą. 
Jeigu reikės išteklių, tai tikiuosi, kad kunigai pasiskubins su pagalba ir 
sugėdins dvarininkus, kurie nenori duoti jokių aukų valstiečiams...“ 9*, 
Skaitytojų būsią, ir gana daug; viena Užnemunė galėsianti jų duoti, tai 
matyti iš mokyklų ir mokinių skaičiaus. Tegul tik jis pakeliąs savo balsą. 

Valančius tuo laiku buvo susirūpinęs blaivybės brolijų reikalais ir 
kova prieš girtybę. Prieš jį ėjo administracija, dvarininkai, tai spaudin- 
tas žodis būtų šitam darbui labai naudingas. 

Valančius, matyt, buvo aptaręs šitą pasiūlymą savųjų tarpe, rado laik- 
raštį naudingu, ėmė galvoti apie tai, kaip gauti leidimą, kas bus redakto- 
rium, kas rašys ir t. t. Tur būt, vasarą ar metų pabaigoje atrašė Akelai- 
čiui, jog ketinąs leisti „Pakeleivingą“, kviečiąs jį į tikruosius redaktorius, 
gyvensiąs Varniuose, o dėl formalumų nežinąs, kokiais keliais geriau ei- 
ti — jis norįs paduoti prašymą vidaus reikalų ministrui. Akelaitis tada 
parašė, jog sutinkąs būti redaktorium, gal net pritaręs tam keliui — eiti 
per Petrapilį, nes per Vilnių nieko neišeisią ?5. 

Valančius rašė tik Akelaičiui, ne Daukantui, nes jautė, kad šis jį bu- 
vo baisiai nuskriaudęs ir apvylęs. Daukantas, išgirdęs apie Valančiaus 
laišką, parašė pats laišką savo pažįstamam Napoleonui Praniauskui, val- 
dininkui Svietimo ministerijoj, parašė ką žinojo apie reikalą, prašė atra- 
šyti stačiai Valančiui ir duoti patarimų, kokiais keliais gaunamas lei- 
dimas 58. 

54 AV, 1858.111.4(16).— „Tauta ir Žodis“, kn. III, p. 298. ' 

55 Valančiaus laiško ar laiškų Akelaičiui šiuo klausimu neužsiliko, nėra nė Akelaičio 
atsakymo. Tariu, kad jie yra buvę. Nuomonė dėl jų turinio paremta vėlesniais laiškais. 

56 Praniauskai, matyt, buvo lietuviško nusistatymo neturtingų inteligentiškų bajorų 
šeima. Anksti mirus tėvui, vyresniesiems vaikams teko patiems prasimušti į pasaulį. Vienas 
buvo ūkininkas, kitas, Otonas, išėjo į kunigus, tapo net kanauninku, buvo Utenos klebonu. 
Viena sesuo, Teklė, ištekėjo už Borisevičiaus, kita, pati mažoji ir silpniausioji — Karolina 
(1830—1859), pasiliko namie, čia pramoko skaityti ir rašyti, ėmė rašyti eiles lenkiškai ir 
lietuviškai (vertimai eilėmis iš Kraševskio). Jos kūrinius spausdino Vilniuje, Varšuvoje. 
Mirė džiova, palaidota Utenoje. 

Petrapilyje švietimo ministerijoje valdininku tarnavo Napoleonas Praniauskas, Dau- 
kanto pažįstamas. Manyčiau, kad jis bus iš tos pačios šeimos. Pagaliau vienas kunigas 
Praniauskas 1860 m. Petrapilyje sakė pirmą kartą žemaitiškai pamokslą („Kurjer Wi- 
leūski“, 1860, Nr. 35). Manyčiau, kad tai buvo Otonas. 

Valančius, gal būt, ir nežinodamas, kad apie tai, kaip gauti leidimą, 
renka žinias kiti žmonės, parašė prašymą (1859.11.21) vidaus reikalų mi- 
nistrui. Rašė, jog norįs leisti laikraštį lietuvių kalba, ypač blaivybės rei- 
kalais. Rusai ir latviai turį savo laikraščius ir knygutes, tik žemaičiai bei 
lietuviai ne. Ketinąs leisti knygutėmis periodiškai. Kadangi sunku bus 
rasti cenzorių, mokantį žemaitiškai, nes tai liaudies, žemesniojo luomo kal- 
ba, kurios net vietos inteligentija nemoka, tai prašė leisti jam būti cen- 
zorium, ir jis pasižadąs, kad neapvilsiąs vyriausybės pasitikėjimo *?. 

Laikraštis „Pakeleivingas“ ketino laikytis tokios programos: 1) tiky- 
bos, doros, teisės dalykai, 2) gamtos mokslai ir pramonė, 3) geogralija 
ir istorija, ypač vietinė, 4) liaudies literatūra. 

Jau buvo išsiųstas raštas į Petrapilį, kai atėjo iš N. Praniausko laiš- 
kas, rašytas 1859.11.14 d., kuriame jis davė nurodymų, kokiu keliu eiti. 
N. Praniauskas rašė, kad prašymą atsakingojo redaktoriaus vardu reikia 
paduoti Vilniaus Cenzūros komitetui ir prašyti visa tat persiųsti į Svie- 
timo ministeriją. Be to, laiške Praniauskas patarė, kad reikia paprašyti 
Vilniaus mokslo apygardos globėjo gen. Vrangelio, o taipogi Vilniaus 
generalgubernatoriaus, jog šie palaikytų prašymą ir nedarytų kliūčių. 

Valančius, gavęs laišką, pamatė, jog ne tuo keliu nuėjęs, visgi šį tą 
atitaisė: parašė (1859.1II.7) generalgubernatoriui, prašydamas paremti jo 
sumanymą, bet mokslo apygardos globėjui nerašė, ir po kelių mėnesių 
(1859.VI.11) kreipėsi į Oginskį, kaipo mokyklų garbės globėją. 

Valančius N. Praniauskui parašė, jog per vėlai gavęs nurodymus *š 
ir negalėjęs jais pasinaudoti. Būsimasis redaktorius Akelaitis5? buvo pa- 
reiškęs, jog pradėjęs nuo Vilniaus ir nieko negavęs, dėl to ir kreipęsis 
stačiai į vidaus reikalų ministrą. Be to, prašęs Nazimovą paremti 90. Tai 
ir prašė N. Praniausko paremti šį reikalą Petrapilyje“! Savo keliu, to 
paties prašė Akelaitis Dubrovskį, o Daukantas nuo savęs — N. Pra- 
niauską 92. 


5" K. Gieczys, Bractwa trzežwošci w diecezji žmudzkiej w latach 1858—1864, 
Wilno, 1935, p. 137—138. 

5 N. Praniauskas rašė laišką 1859.11.14. Valančius išsiuntė prašymą II.21. Matyt, 
ilgai ėjo laiškas į Varnius. 

59 Toks Akelaičio žygis nėra žinomas. Tokias išvadas Valančius, matyt, padarė iš 
Akelaičio kalbų. 

60 Sita korespondencija paskelbta. Žr. K. Gieczys, Bractwa trzežwošci.., p. 136— 
140; J. Stakauskas, Valančiaus laikų lietuviškasis darbas.—,Tiesos kelias“, 1938, 
Nr. 7—8, p. 508—509; A. Alekna, Žemaičių vyskupas Motiejus Valančius, Kaunas, 1922, 
p. 179—180. 

t Apie tai Akelaitis rašė Kraševskiui 1859.V.19. 

2 Atrodo, kad Kauno gubernatoriaus Chominskio ir neklausė. 

Vidaus reikalų ministras prašymą persiuntė - Vilniaus generalguber- 
natoriui Nazimovui ir užklausė jo nuomonės 6š. bi 

Nazimovas pripažino, jog būtų naudinga leisti liaudies laikraštį, bet 
yra kita kliūtis — dėl cenzūros. Valančius prašė leisti cenzūruoti laikraštį, 
a pagal įstatymus cenzūra turi būti vyriausybės, cenzoriai jos skiriami. 
Todėl pasiūlė prašymą atmesti. 

Nazimovas turėjo ginčą su Valančium dėl vienos jo knygutės — Blai- 
vybės brolijos įstatų. Valančius išleido knygutę be cenzūros, sakydamas, 
kad tai bažnyčios dalykas. Administracija kitaip galvojo: ji pareikalavo 
surinkti knygutes ir išimti iš apyvartos, bet ministrui apie tai nerašė, kad 
nereiktų teisintis. 

Vidaus reikalų ministerija atmetė Valančiaus prašymą dėl laikraščio. 
Valančius nutilo ir toliau laikraščiu nesirūpino. Matyt, tarė, kad galima 
bus atlikti tą patį knygutėmis ir savo aplinkraščiais, ganytojo laiškais **. 
Jis jau buvo atsitraukęs nuo lietuviško sąjūdžio. Būdamas vyskupu, rū- 
pinosi bažnyčios ir tikybos reikalais, taigi vengė ir neleido reikštis socia- 
linėms kovoms bažnyčioje, baudė kunigus už jų pasisakymus prieš bajo- 
rus, stengėsi geruoju gyventi su dvarininkais, lietuvių kalba buvo 
reikalinga ir naudinga tik bažnyčios reikalams, o jos vystymasis nėra rei- 
kalingas, toliau galima mokytis ir šviestis lenkiškai 68. 

Nerimo dėl to Daukantas ir Akelaitis. 

Valančius neįkūrė pas save lietuvių kultūros židinio, pašiepdavo 
I. Oginskį, pabėgo nuo jo Daukantas. Jis pats platino per kunigus len- 
kiškas knygas, kurias jam prisiųsdavo iš Vilniaus Zavadzkis, su kuriuo 
taip buvo susirišęs, jog nenorėjo net kitų siūlomos spaustuvės steigti. Ži- 
nomas knygininkas ir spaustuvininkas Mykolas Gliuksbergąs, turėjęs Lie- 
tuvoje ir Lenkijoje daug skyrių, 1859 m. vasarą pasiūlė įtaisyti Varniuose 
savo spaustuvę. Valančius atsakė neigiamai: nenorįs pakenkti Zavadzkiui. 
Iš tiesų vargiai būtų galėjęs pakenkti: Zavadzkis buvo įsteigęs Varniuose 
knygų krautuvę, o ne spaustuvę (kurią turėjo Vilniuje), o Gliuksbergas 
siūlė tik spaustuvę. Taip ir neįsitaisė čia pat savo pašonėj spaustuvės 
net blaivybės knygelėms spausdinti. 

Be abejo, dvarininkai pajuto subruzdimą dėl lietuviško laikraščio. 
Akelaitis 1859—1862 m. spaudoj rašė, kad reikia išsklaidyti dvarininkų 
tarpe nepasitikėjimą tuo sąjūdžiu, įtikinti, kad liaudis neatsigręš prieš 


6 K. Gieczys, Bractwa trzežwošci.., p. 136—140. 

6 Ten pat, p. 140—152. 

65 Kitos nuomonės dėl Valančiaus įvertinimo J. Stakauskas, kuris mato jo darbe lie- 
luvišką veikimą. V. Biržiška, kuris taip pat naudojosi Kurijos archyvu, su juo nesutinka 
ir pritarė šiai mano nuomonei, kad Valančius buvo tik bažnyčios veikėjas (12). 

juos, kad reikia artinti dvarą ir sodžių, kad dvaras turi prisidėti prie doros 
auklėjimo. 

Akelaitis iš Daukanto buvo girdėjęs, kad daug ko negalima laukti iš 
Valančiaus; pamažu ir jis pats tuo įsitikino, suprato, kad jam rūpi ne tas, 
kas reikėtų padaryti Lietuvai atgaivinti. Todėl jis ieško kitų užtarėjų — 
galingų ir įtakingų: kreipiasi į I. Oginskį, į kurį, atrodo, iš karto nebuvo 
išdrįsęs kreiptis, kol, pagaliau, parašo (1859.III.9) jam laišką. 


RIETAVE PAS OGINSKĮ 


Irenejus-Kleoias Oginskis (1808—1863) buvo Žemaitijos dvarinin- 
kas, turėjęs Rietavą, Plungę ir kt., sėdėjęs kone visą laiką dvaruose ir 
užsiėmęs ūkiu. 

Matyt, buvo tai žmogus, 1šsiskiriąs iš kitų dvarininkų savo veikimu, 
jog apie jį užsiliko daugybė legendų ir pasakų, teisingų ir pramanytų, ta- 
čiau visur jis atrodo galingas ponas, bet teisingas žmogus, nieko nesibi- 
jąs, o jeigu kas piktai kalbėjo apie jį, tai buvo dvarininkai. Negeri buvo 
jo santykiai su vietos administracija, su kuria jis taip pat turėjęs visokių 
susidūrimų. Nėra dar jo biografijos, niekas netyrinėjo visuomeninio jo 
veikimo, o jis yra šito vertas. 

Sykį kilo koniliktas dėl kareivinių. Vyriausybė, neturėdama patalpų, 
reikalaudavo, kad dvarininkai apgyvendintų kareivius kaimuose pas sa- 
vo ūkininkus. Ūkininkai bijodavo kareivių, nes jie, karininkų skriaudžiami 
1 nemaitinami, vogdavo. Dvarininkai nesipriešino, nes kareivių dvaruose 
meapgyvendindavo, bajorų pačių nelietė, o tik jų valstiečius. 

I. Oginskis pasielgė kitaip: jis pastatė kareivines. Žinoma, tat nepa- 
tiko karininkams ir intendentams: jie turėjo maitinti kareivius iš iždo 
paskirtų pinigų. Dėl to nemaža jų skundėsi, kad Oginskis blogai priimąs 
kareivius. 

Šitoks skundas dar nepakenkė Oginskiui, bet atsirado baisesnių: su- 
galvojo kaltinimą, esą jis turįs paslėpęs ginklų, net laikąs ištisus jų san- 
dėlius. O tokie skundai Mikalojaus laikais buvo pavojingi. Užtekdavo ką 
nors pavadinti maištininku ir nurodyti keletą jo žodžių, jį tuojau suim- 
davo ir negreit paleisdavo arba ir visai nepaleisdavo. 

Caro valdininkai Lietuvoje, norėdami atsižymėti, 1840 m. iš nieko 
buvo sukūrę Vilniuje net didelę politinę bylą — sąmokslą prieš Rusijos 
vienybę. Vienas jaunikaitis (studentas ar mokinys), sėdėdamas kalėjime 
už sąmokslą, tardančiųjų valdininkų įkvėptas, nurodė kaip sąmokslo bend- 
rininką Irenejų Oginskį. Bet jį užkabinti nebuvo taip lengva, nedrįso jo 
suimti. Jie pranešė carui, pridėję daug žinių ir skundų apie neištikimą jo 

elgimąsi. Caras tuoj pasiuntė savo iligeladjutantą Boratinskį ištirti ir, 
prireikus, leido I. Oginskį suimti. į | 

Oginskis tuo kartu buvo Vilniuje. Jį čia ir suėmė. Žinoma, įrodymų 
nebuvo, nerado jų nė vietoje ir greitai paleido. Dabar I. Oginskis ėmė rei- 
kalauti nubausti skundikus už melą ir tardymo valdininkus. Caras pasi- 
stengė visą tai užtepti, davė I. Oginskiui ordiną, padarė savo dvaro ponu 
(kamerheriu) ir t. t.68 

Oginskis turėjo artimų ryšių su caro dvaru, ypač suartėjo su įpėdiniu, 
vėliau caru Aleksandru II97. Buvo pasakojama, kad jis nebijojęs caro 
valdininkų, net išdrįsdavęs juos plakti. Žinoma, buvo tai pasakos. Tačiau 
tos pasakos rodė, kokiu galingu žemaičiai vaizdavosi I. Oginskį. 

Bet labiausiai Oginskis buvo išgarsėjęs savo santykiais su valstie- 
čiais. 1835 m. savo dvaruose jis panaikino lažą, nebevarė valstiečių į dar- 
bą dvaran, iš jų ėmė tik duoklę pinigais. Jis rūpinosi valstiečių ūkiu, veisė 
gerus gyvulius, kėlė valstiečių gerovę ir apšvietimą, nepaleisdamas jų iš 
savo įtakos ir globos. Ūkiui pakelti jis rengdavo pas save ūkio parodas ir 
muges. Jo žmonės turėjo geresnes trobas, buvo geriau pavalgę ir apsi- 
rėdę, jų vaikai ėjo į mokyklas, mokėsi žemaičių kalba 88, 

Blogi buvo Oginskio santykiai su aplinkiniais Žemaitijos dvarinin- 
kais. Priežastys buvo dvejopos. Oginskis vienas darė reformas valstiečių 
reikalu, ūkio srityje pralenkė juos. Apie jį rašė laikraščiai Vilniuje, Var- 
šuvoje 9, statė jį pavyzdžiu, o dvarininkai sekti juo nenorėjo. Iš kitos pu- 
sės, I. Oginskis nesueidavo su dvarininkais, sėdėjo savo viešpatijoj, nesi- 
dalydamas valdžia ir įtaka su kitais, nepaisė jų. Aniems rodėsi, kad jis 
savo pavyzdžiais einąs prieš dvarininkų interesus ir kurstąs valstiečius 
prieš savo ponus. 

I. Oginskis savaip žiūrėjo į valstiečių reformą, į dvarininko santy- 
kius su valsčium. Bajorai, jo nuomone, įeina į valsčių, jie dalyvauja jo 
gyvenime, gali būti renkami viršaičiais. I. Oginskis, dar nežinodamas, 
kaip bus nustatyta valsčių organizacija (luominė ar teritorinė visaluo- 


66 Žr. A. JIoMaueBckHi, H3 BocnoMuKaKHd >kauxapmMa 30 1 40 ronos, ClIl6,, 
1873, p. 49, 68, 69, 114. 

57 Buvo kalbų, kad Oginskis išgelbėjo Aleksandrą, kuris buvo įsipainiojęs su vieno 
didiko dukra (grafaite Kalinauskaite), o vesti negalėjęs, nes būtų reikėję atsisakyti nuo 
sosto. Ta mergaitė buvo labai graži, sprendžiant iš biusto, kurį mačiau Rietavo bažnyčioje. 
Oginskis buvo vedęs du sykiu: dvi seseris Kalinauskaites vieną po kitos. 

“8 Ne taip seniai vienas studentas žemaitis buvo surinkęs visokių pasakų, esančių 
žmonėse, apie įvykius ir I. Oginskio poelgius. Neteko užtikti, kad būtų buvęs neteisus ir 
žiaurus. 3 

6 Iš „Gazeta Warszawska“ persispausdino „Kurjer Wilenski“ 1859, Nr. 57. 

minė), leido save išrinkti vaitu (viršaičiu), jis buvo Lietuvoj pirmasis ir 
paskutinis vaitas iš bajorų, nes greitai po to išėjęs įstatymas padarė vals- 
čių iš vienų valstiečių, be bajorų. 

I. Oginskis — vienintelis iš didesniųjų dvarininkų, kuris pamėgo že- 
maičių kalbą, protegavo jos literatus, padėjo pardavinėti Daukanto kny- 
geles, leido L. Ivinskio parengtus kalendorius ir t. t. Valančius, rodos, 
nelabai jį mėgęs 7". 

Akelaitis savo laiške išreiškė viltį, kad I. Oginskis globos sumanymą 
ieisti lietuviškas knygas. Iš anksto įtikinėjo, kad išlaisvinti valstiačiai ne- 
turi nutolti nuo savo ponų, turi matyti juos savo globėjais, tėvais ir rū- 
pintojais. Jeigu kunigaikštis prilarsiąs tam jo sumanymui, tai jį seksią 
kiti bajorai. Pasirašė: Valstietis iš Marijampolės apskrities M. Akelaitis. 

Atėjęs laiškas į Rietavą, I. Oginskio nerado namie. I. Oginskis atsa- 
kė 1859.1V.27 (V.9). Jis rašė: 

„„..-Tamstos sumanymu esu ne tik sužavėtas, bet ir pareiškiu padėką 
tuo labiau ir dėl to, kad tai, apie ką gaivojau prieš keliolika metų, dabar 
vykdoma. Dar prieš keliolika metų buvau raginęs prie to daugelį, tarp jų 
ir poną Kontrimą (13), kuris, man rodos, yra artimas Tamstos kaimynas, 
bet, matyti, dar nebuvo atėjęs laikas, tai ir mano raginimai nebuvo įvyk- 
dyti. Mano raginimų įrodymu vis dėlto pasiliko Žemaičių kalendorius, 
kurį ponas Ivinskis jau keliolika metų išleidžia mano rūpesčiu, raginimų 
ir lėšomis“ 7! 

Matyt, paskui I. Oginskis pergalvojo: kam čia naujam žmogui pa- 
sakoti apie senas savo svajones, planus ir darbus, kurie jam buvo prie 
širdies, ir šito laiško neišsiuntė, pasiuntė kitą, šaltesnį, tačiau mandagų, 
kaip ir visi rašomieji ponams laiškai: jo negąsdino „valstiečio“ pseudo- 
nimas. 

I. Oginskis iš esmės atsakė, jog parems sumanymą, palaikys knygelių 
ar laikraščio leidimą, kad kels žemaičių liaudies dorovę ir apšvietimą; 
palaikys kalbą ir literatūrą. Geriausiai, sako, atvažiuoti į Rietavą ir žodžiu 
pasikalbėti jo pastogėje. I. Oginskis pasirašė, kaip priimta tokiuose laiš- 
kuose —,,nužemintas tarnas“. Žinoma, Akelaičiui buvo malonu ir drauge 
keista skaityti tokius žodžius — jam, valstiečiui, iš kunigaikščio, ir pasi- 
gyrė Kraševskiui. Svarbiausia, kad I. Oginskis kviečia atvažiuoti jį į Rie- 
tavą pasikalbėti asmeniškai. Akelaitis apsidžiaugęs rašė pilną komplimen- 
tų, aukštu stiliumi laišką, jog atvažiuosiąs. Matyt, jau norėjo ištrūkti 1š 
Svirlaukio, nuo žodynų ir kronikų ir eiti prie gyvo darbo. 


77 M. Valančius, Pastabos pačiam sau, Klaipėda, 1929, p. 131. 
1 OA, 1859.IV.27(V.9).— „Tauta ir Žodis“, kn. IV, p. 439. 


41 


Į Rietavą jis atvyko birželio pradžioje. I. Oginskis sutiko, o gal iš 
pats pasiūlė įtaisyti spaustuvę Rietave ar Varniuose. Akelaičiui pavedė 
išaiškinti spaustuvės įrengimo sąlygas, duoti sąmatą ir t. t. Dėl to reikėjo 
nuvykti į Mintaują. 

Reikalas buvo skubotas. Išbuvęs Rietave 4 dienas, Akelaitis išvyko 
į Mintaują. Pakeliui buvo sustojęs Varniuose pas M. Valančių. Jam papa- 
sakojo, ką patyrė Rietave ir ką mano daryti. Žinoma, prašė prie suma- 
nymo prisidėti. Vyskupas, išgirdęs tokį prašymą, nustebęs atsakė: „Ar 
gali dėl to dar abejoti? Ar aš, kuris rašo liaudžiai knygutes, turėčiau pa- 
sitraukti nuo man pavestųjų avelių mokymo? Reikalauji iš manęs užtik- 
rinimo, kad moraliai prisidėsiu prie laikraštuko ar knygelių platinimo 
mūsų liaudyje — taigi abejoji, ar šventai suprantu savo pareigas?“ "2 Ake- 
laitis nutilo, pamatęs, kad padarė klaidą. Bet pranešė apie tai Oginskiui. 

Surinkęs reikalingas žinias Mintaujoje, Akelaitis per Varnius grįžo 
atgal į Rietavą. Iš Varnių jis pranešė linksmą naujieną Kraševskiui: „Per- 
sikeliu gyventi kun. Oginskio šaukiamas į Rietavą, kur užgaišiu, kol neiš- 
gausime iš vyriausybės leidimo leisti lietuvišką laikraštuką liaudžiai. Yra 
vilties, kad kunigaikščio rūpesčiu turėsime savo spaustuvę Rietave ar 
Varniuose“. 

Dabar Akelaitis rado reikalą atitaisyti tas blogas žinias apie I. Ogins- 
kį, kurias pirmiau buvo suteikęs Kraševskiui. Juk jis galėjo jas panaudoti 
spaudoje. Kraševskis to nepadarė: jis dėjo tik gerąsias žinias, kad paveik- 
ių reakcinius Volynės bajorus. 

Apie I. Oginskį Akelaitis dabar rašė šitaip: „Kunigaikštis Oginskis 
pagal paplitusią nuomonę visų laikomas tuščiu žmogum, dargi iš dalies 
tironu. Šitokios nuomonės kadaise ir aš buvau. Iš tikrųjų, kai aš šiandien 
savo akimis įsitikinau, dalykas yra kitoks. Gali būti, kad kunigaikštis kar- 
tais įsikarščiuos, sunkiai nubaus kaltąjį, bet jame matyt tikras polinkis 
prie gerų darbų. Prikaišioja kunigaikščiui daug kliaudžių, o beveik nieko 
nesako apie pagerinimus, kuriuos jis įvedė savo dvare. Rietavo valstiečiai 
šiandien skaitomi turtingiausiais ne tik Žemaičiuose, bet ir Lietuvoje bei 
Karalystėje (Lenkijoje). Niekur nesu matęs tokios tvarkos, tokio švarumo 
ir turto. Čionai ūkininkas turi iki 10 ar 15 tūkstančių rublių grynais pini- 
gais, elgiasi gerai, degtinės negeria — dirba ir viešpatį Dievą garbina. 
Ar patikėsi, kad rietaviškiai valstiečiai mane vaišino vynu ir net šampanu. 
Gal tai bus jau prabanga, bet kunigaikštis ir čia seka, kad sodietis neiš- 
dykautų ir neeikvotų daugiau, negu jam reikia. 


72 M. Akelaičio laiškas I. Oginskiui (toliau — AO), 1859.VI.7(19).— „Tauta ir Žodis“, 
kn. IV, p. 440. 

Rietave radau net keturias mokyklas: parapijos, pradedainąją aukš- 
tesniąją, mergaitėms pensioną, daržininkystės mokyklą, kur sodžiaus ūkio 
mokslus dėsto lietuviškai. Tegul pasirodo su tokiu dalyku kas nors iš 
mūsų dvarininkų?“ 

Oginskis buvo patenkintas, kad Kraševskis jį pagyręs spaudoje, ta- 
čiau pridėjo, jog garbės netrokštąs, ne dėl to tai darąs, tai esanti jo 
pareiga. 

Akelaitis, patyręs, kad Volynės bajorai užsipuolė Kraševskį, jam pa- 
siūlė mesti Volynę ir persikelti į Lietuvą 78. Jis pats liko Rietave ir laukė, 
kol vyriausybė duos atsakymą dėl laikraščio. Laukdamas I. Oginskio sū- 
nums davė vokiečių kalbos pamokas. Kraševskiui tuo metu jis rašė: 

„Vyskupas prieš pusę metų prašė švietimo ministrą 7* duoti leidimą 
lietuviškam laikraščiui, kurio redaktorium mane pasiūlė". Visi buvome 
tikri, kad prašymas bus patenkintas, ypač, kad liaudis, išsižadėjusi gir- 
tavimo, pati prisiminė knygas. Jai išspausdinta paskubomis knygutė apie 
blaivybę. Nepasiekė ji liaudies rankų — ji buvo konfiskuota... Tuo tarpu 
mūsų reikalas dėl laikraštuko vis gaišo ministerijoj. Tuo reikalu buvo 
užklausta vietinės vyriausybės nuomonės, o ji pasirodė mums nepalanki. .. 
Stai kur mes stovime. Kunigaikštis Oginskis prižada man išrūpinti lei- 
dimą išleisti anas seniai mano pažadėtąsias knygutes. Ir čia be vyriau- 
sybės žinios nieko negalima pradėti. Antrą vertus, visuomenės nuomonė 
neprielankiai atsiliepia apie mano sumanymą: matė jame žadinant pro- 
vincializmą, norą skirtis... Tokia yra mano padėtis. Nors tat man labai 
skaudu, bet nenusimenu: nio jaunystės pripratęs kentėti, o kova reikalin- 
ga Žmogaus gyvenime“ 76, 

Vyriausybė laikraščio neleido, nenurodžiusi priežasčių. Ar dėl to, kad 
Valančius prašėsi būti cenzorium, ar dėl to, kad tai lietuviškas liaudies 
laikraštis? 

Nusiminęs Akelaitis įtarė, kad tai dvarininkų darbas, nes jie bijojo 
provincializmo ir noro skirtis nuo Lenkijos. Tik I. Oginskis neatsimetė: 
jis žadėjo išrūpinti leidimą knygutėms spausdinti. 

Akelaičiui kilo mintis, gal jis pats kaltininkas, ar gerai jis darė, 
skelbdamas lenkų laikraščiuose apie rengiamą leisti lietuvių spaudą. Ar 
tas nepakenkė? Tačiau, kaip be ponų apsieiti? Gal laikraštis šiaip taip 


"3 AKr., 1859.VI.18(30). Laiškas rašytas važiuojant per Varnius. 

*“ Iš tikrųjų vidaus reikalų ministrą. 

75 Apie jį Valančiaus rašte nekalbama. 

7 S. Chominūski, Poczatek i rozwėj kwestji uwlaszczenia wlošcian.--„Kwartalnik 
Titewski“, 1911, t. VI, p. 16—33. 

išsilaikytų, bet jie — galingi savo įtaka, stiprūs turtais, be jų pagalbos 
negalima apseiti, todėl vis tiek reikia rasti jų tarpe gerų, prielankių 
žmonių. 

Akelaitis buvo parašęs graiui Adomui Zamoiskiui, dideliam ir įta- 
kingam Lenkijos veikėjui, kuris buvo sukūręs Lenkijoje Ūkio draugiją. 
Toji draugija rūpinosi ne tik sodžiaus ūkiu, bet ir liaudies švietimu. Ji 
galėtų padėti lietuvių spaudos reikale. Atsakymo į savo laišką Akelaitis 
nesulaukė. Tuomet jis prašė Kraševskį, kad šis parašytų keletą žodžių 
Zamoiskiui, nes, rašė jis, „aš nieko nereiškianti figūra, o maža yra tokių 
žmonių, kaip tu, brangusis sielos broli... kurie išklausytų mano šauks- 
mo“ 77. 

Atrodo ne geresnė būtų buvus klotis, jeigu ir būtų parašęs Kraševskis, 
nes toji draugija iš tiesų neužsiiminėjo švietimu 7ė. 

Apie lietuviškų knygų platinimą Akelailis suteikia Kraševskiui links- 
mų žinių: bematant jas išgraibsto, pavyzdžiui, Fedro pasakas, A. Tatarės 
verstas, išgaudė greitai ir Valančiaus Šventąją istoriją ir t. t."? 

Vyriausybė sutiko leisti spausdinti knygutes, bet ne laikraštį. 

Spaustuvės I. Oginskis neįlaisė nei Rietave, nei Varniuose, o Valan- 
čius atmetė Gliuksbergo pasiūiymą. Teko galvoti, kur lietuviškas knygu- 
tes spausdinti. Tuomet prisiminė Akelaitis Kirkoro spaustuvę Vilniuje, 
kurią įsitaisyti, berods, buvo padėjęs tas pats I. Oginskis. 

1859 m. pradžioje mirė Karolina Praniauskaitė. Ji buvo išvertus lie- 
tuviškai kelias vietas iš Kraševskio „Vitolio raudos“ —,,Žalčio motė“, ir 
buvo tai išspausdinta L. Ivinskio „Kalendoriuje“ 1858 m. Reikėjo apie tai 
pranešti bent lenkų spaudoje. Akelaitis parašė ta proga elegiją ir pasiun- 
tė į laikraštį („Kronika“), bet veltui. Veikiausiai redakcija rado, kad pats 
eilėraštis, nežiūrint progos, kuriai parašytas, neturėjo poetiškų savybių. 
Kilo klausimas, kaip ir kur paminėti? Akelaitis prašė Kraševskį, kad jis 
paminėtų mirusiąją lietuvių poetę *?. O ji tikrai buvo paminėta kitų lite- 
ratų 8! 

Su širdgėla matė Akelaitis, kad latviai turi du laikraščius, kad Prū- 
suose eina lietuviški laikraščiai, tik nėra čia, Lietuvoje. Daugiausia buvo 
paplitęs kunigo Kuršaičio leidžiamas „Keleivis“ (ėjęs Karaliaučiuje 1849— 
1880 m.). Jo dvasia — vokiška, tikslas — vokietinti lietuvius. Svarbiausia, 


“7 AKr., Rietavas, 1859.VIII.30. 

* Wi. Grabski, Historya Towarzystwa Rolniczego 1858—1864, t. I-II, Warsza- 
wa, 1904. Bet toje knygoje nėra žinių, kad Ūkio draugija būtų veikusi švietimo srityje. 

"8 AKr., Rietavas, 1859.VIII.30. 

30 Ten pat. 

3 F. Rymkiewicz, Karolina Proniewska.— Po ziarnie, Wilno, 1861, p. 269—280. 

kad tai buvo lietuviškas laikraštis. Sioj sienos pusėje jo neskaitė. Gal būt, 
iš dalies ir dėl to, kad buvo spausdinamas vokiškomis (gotiškomis) rai- 
dėmis ir teikė žinių iš Prūsijos bei Vokietijos. 

Akelaitis ėmė galvoti, ar negalima būtų ir čia jį išplatinti. Jis pradėjo 
susirašinėti su Kuršaičiu, įkalbinėjo, kad spausdintų lotyniškomis rai- 
dėmis. Kuršaitis sutiko. Po kiek laiko jis pranešė Akelaičiui, jog ban- 
dymas įvesti lotyniškas raides neturėjo geros kloties, kad skaitytojų ne- 
radęs 32. 

Akelaitis greitai pastebėjo, kad Kuršaičiui rūpėjo Prūsijos vokiečių 
reikalai, o ne lietuvių tauta 83. 

Akelaitis norėjo pats nuvykti ir Prūsijos lietuvius pamatyti. Siena 
skyrė lietuvių tautą į dvi dalis. Jo įsitikinimu, vieni ir kiti jautė, jog pri- 
dera tai pačiai tautai. Jis tuo įsitikino, apsilankęs Prūsijoje. Apie tai jis 
sykį pasakojo: „Prūsijos lietuviai širdingai mane priėmė, kai išgirdo mane 
kalbant lietuviškai. Jie protestantų tikybos, bet bažnyčioj meldžiasi klū- 
podami, panašiai kaip katalikai. Augustas Šleicheris atkreipė dėmesį į tą 
įprotį, nežinomą pas kitus protestantus, o aš tai patikrinau, būdamas Klai- 
pėdoje. 

1859 m. plaukiau garlaiviu iš Kranto (Kranz) į Klaipėdą. Garlai- 
vyje buvo artileristas iš atsarginių (Landwehr). Iš akcento pažinau, kad 
jis lietuvis. Prakalbinau jį lietuviškai. Artileristas padavė man ranką ir 
pasveikino, kaip tautietį. 

Atvykom į Nemuno žiotis, o mano artileristas šaukia su pakilimu: 


Juk ir pas jus tek Nemunas!.. 
Graži tai upė Lietuvos. 


Mūsų ir Prūsijos lietuviai nežino vieni apie kitus, bet jaučia, kad yra 
broliai. Įrodymas — šis artileristas“ 34, 

Buvo tai 1859 m. vasarą. Taigi rodos, kad ta kelionė turėjo būti prieš 
persikėlimą į Vilnių, po Rietavo. Vargu, ar ta kelionė buvo dėl pramogos. 
Greičiausiai ir čia rūpėjo spaustuvės ar laikraščio reikalai. Tur būt, Ake- 
laitis lankėsi ir Karaliaučiuje. 


82 A. B. Klaipėdiškis (Bruožis), Prūsų lietuvių laikraščiai, Kaunas, 1914; 
V. Biržiška, Iš mūsų laikraščių praeities, Kaunas, 1933. p. 8—10; Kuršaičio laiškai 
Akelaičiui nepaskelbti ir jų nemačiau. Visa tai paremta Akelaičio atsiminimais. M. Akie- 
lewicz, Slėwko z Maryampolszezyzny.., p. 112. 

85 Taip pasakoja pats Akelaitis. (M. Akielewicz, Slėwko z Maryampolszczyz- 
ny.., p. 112.) 

* M. Akielewicz, Slėwko z Maryampolszczyzny.., p. 113. 

VILNIUJE 


Uždarius universitetą, dvasinis gyvenimas mieste ėmė smukti ir 
skursti. Laikraščiai vieni ėjo menkyn, kiti nustojo ėję, o užsilikusieji vos 
gaivelėjo, ir tai tik atsidavusių žmonių palaikomi. Negalint turėti perio- 
dinių leidinių, leisdavo neperiodinius, straipsnių rinkinius, o jų pasirodė 
nenmiažai. 

„Kurjer Litewski“ nuo 1837.I.l pasidarė valdišku dvikalbiu laikraš- 
čiu — rusų ir lenkų, o nuo 1840 m. ėmė vadintis rusiškai ,„Vilenskij Vest- 
nik“, o lenkiškai — kaip ir seniau — „Kurjer Wileūski“. Buvo tai sausas 
valdiškas laikraštis; vėliau jisai atgijo, kai jį 1859 m. paėmė į savo ran- 
kas A. Kirkoras. 

Literatūrai ir mokslui Kirkoras skyrė neperiodinį leidinį — „Teka Wi- 
leūska“, nors turėjo eiti „Pogon Litewska“ (Lietuvos vytis), kuriam ir lei- 
dimas buvo gautas, bet staiga sustabdė, — išėjo „Teka Wilenska“. 

Negalėdami svarstyti politinio gyvenimo, rašytojai puolė tyrinėti pra- 
eitį, — tai darė senieji Vilniaus universiteto profesoriai ir auklėtiniai. To- 
kių darbų atsirado nemaža. Vieni buvo pradėti seniau, ir tik dabar išėjo 
iš spaudos, kiti — nauji kūriniai, kartais jaunosios kartos pagaminti. At- 
siranda nemaža veikalų iš Lietuvos istorijos, archeologijos ir t. t.85 

Nemaža nusvėrė kultūriniame Lietuvos gyvenime A. Kirkoras. 

Adomas Kirkoras kilęs iš senovės totorių. Atsirado jis Vilniuje gana 
seniai. 1834 m. jis persikėlė iš Mogiliovo gimnazijos į Vilniaus gimnaziją. 
Ją baigęs 1338 m., čia ir pasiliko gyventi, suradęs tarnybą Iždo rūmuose. 
Atliekamu nuo tarnybos laiku Kirkoras užsiimdavo istorijos tyrimo dar- 
bais, kame jam padėdavo ar prie to paragindavo vienas kitas senasis 
Vilniaus proiesorius emeritas. 

Pirmieji Kirkoro darbai iš meno ir literatūros srities neturėjo geros 
kloties ir pridarė autoriui tik nuostolių, kritikai kartais ir papeikdavo. 
Nusiminęs Kirkoras norėjo bėgti iš Vilniaus. Trumpam laikui atsidūręs 
Ukrainos pietuose, prašė cenzūros, kad duotų jam leisti Odesoje rusų kal- 
ba literatūros žurnalą (1845 m.). Ir čia nieko neišėjo: ar leidimo negavo, 
ar pats pergalvojęs ir atvėsęs atsisakė nuo jo. Paklajojęs šen ir ten, Kir- 
koras grįžo į Vilnių, jau nurimęs ir subrendęs, pradėjo dirbti tą patį dar- 
bą — leisti literatūros rinkinius, bet jau su geresne klotim (1845— 
1846 m.). 

Jis dabar gavo tarnybą kitoj žinyboj — Statistikos komitete. Čionai 
bedirbdamas, Kirkoras arčiau susidūrė su gyvu, tikruoju vietos gyvenimu. 


8 W. Ciechowski, Czasopisma polskie na Litwie— „Kwartalnik Litewski“, 1911, 
t. 5, p. 101—124. . 

Jis ėmė leisti visos Vilniaus gubernijos ir atskirų jos vietovių statistikos 
bei istorijos apžvalgas. Spausdino jas tai Vilniuje, tai Petrapilyje lenkų 
arba rusų kalbomis. Tai knygelės ir straipsniai, liečią Lietuvos istoriją ir 
archeologiją. Apie Kirkorą Statistikos komitete pamažu susispietė vietos 
mokslininkai. 

1855 m. grafui Eustachijui Tiškevičiui pavyko gauti leidimą įkurti 
Vilniuje Senienų muziejų su Laikinąja archeologine komisija. 

Kirkoras uoliai ėmė dirbti šioj komisijoj, paskui visai ten perėjo. Ne- 
maža savo radinių iš piliakalnių jis atidavė muziejui. Siųsdavo savo dar- 
bų iš Lietuvos praeities Maskvos ir Petrapilio mokslo leidiniams. Jų moks- 
lo draugijos išrinkdavo jį savo bendradarbiu. 

Tikėdamas, kad Lietuvoj jau prasidėjo politinis pavasaris, Kirkoras 
sumanė leisti literatūros žurnalą „Vilniaus literatūros savaitraštis“ (Ty- 
godnik Literacki Wilenski). Viskas buvo paruošta, ir vietos vyriausybė, 
rodos, pritarė, bet aukščiau esančios viršūnės neleido. Reikėjo tenkintis 
„Teka Wilenska“, turėjusia didelį pasisekimą inteligentiškoje Lietuvos vi- 
suomenėje. 

Ir vėl netikėtai cenzūra tuos Kirkoro rinkinius pasmaugė (1858.X1I.10). 
Buvo išėję 6 knygos, kitoms jis negavo leidimo. Kirkorui tai buvo skaudus 
smūgis: jis norėjo vėl bėgti iš Vilniaus, bet dabar draugai sulaikė. 

Tuo laiku Kirkoras įsipainiojo į politinę dvarininkų demonstraciją ca- 
rui pagerbti. Kai caras lankėsi Vilniuje (1858.IX.6+—7), jie įteikė jam gar- 
binimų ir pataikavimų albumą. Lietuva politiškai iš to nieko nelaimėjo. 

1859 m. Vilniuje jis ėmė kurti spaustuvę iš pinigų, kuriuos buvo su- 
dėję kai kurie dvarininkai. Ir tikrai spaustuvė greitai (1859.VI) buvo įiai- 
syta „Kirkoro ir B-vės“ vardu, o paskui (1860.X) ji pasidarė vieno Kir- 
koro nuosavybė. Kirkorui padėjo ją įsigyti Oginskis, davęs jam pinigų. 

Turėdamas spaustuvę, Kirkoras su draugais nusisamdė „Kurjer Wi- 
lenski“, ir ėmė jį leisti, pagerinę jo turinį. Klestėjimas buvo trumpas: vėl 
prasidėjo politinės demonstracijos, bet jau priešingos vyriausybei. Po to 
sekė 1863 m. sukilimas. Vyriausybė kišosi į laikraštį: ji ne tik nurodinėjo, 
kas draudžiama rašyti, bet ir įsakydavo, kas turi būti rašoma. Tačiau 
laikraščiui nepadėjo ištikimybės straipsniai, nuėjo niekais visos Kirkoro 
pastangos palaikyti vyriausybės politiką; po sukilimo ji kitaip nusistatė 
dėl lenkų laikraščių. „Kurjer Wilenski“ nebegalėjo eiti lenkų kalba ir rū- 
pintis vietos reikalais. Iš pradžių prie laikraščio ėjo priedai — lapeliai su 
rusiškais straipsniais, o paskui viskas buvo rašoma tik rusų kalba, ir nuo 
1864 m. laikraštis persikrikštijo į „Vilenskij vestnik“. 

Tuomet prasidėjo Kirkoro materialiniai sunkumai: jis pats nustojo 
tarnybos Iždo rūmuose, neteko laikraščio. 1865 m. nuo to nukentėjo jo 

spaustuvė, ir ją ištiko finansinis bankrotas. Ir pati spaustuvė višto 1 rusiš- 
ka, nes lotyniškas raides (lenkiškas ir lietuviškas) buvo įsakyta sunai- 
kinti. Toje spaustuvėje buvo išleistas pirmasis lietuviškas elementorius 
rusiškomis raidėmis, kurį parengė St. Mikuckis. 

Bandė Kirkoras gauti leidimą rusiškam laikraščiui „Perechod“, bet 
negavo. Visiškai nusivylęs, jis pabėgo iš Vilniaus. Išvyko į Petrapilį, ten 
perkėlė savo spaustuvės likučius, ir nuo 1865 m. ėmė leisti rusų kalba laik- 
raštį „Novoje Vremia“. Laikraštis geros kloties neturėjo. Todėl Kirkoras 
perleido laikraštį į kitas rankas (1871 m.), kol 1876 m. jis perėjo Suvori- 
nui ir tapo vyriausybės tarnu. 1873 m. Kirkoras atsidūrė Krokuvoj. Jis 
čia norėjo ir bandė verstis knygų leidimu 8?. Iš emigracijos nebegrįžo, ten 
ir mirė. 

Dar kai Akelaitis sėdėjo Svirlaukyje ir varė agitaciją spaudoje, atėjo 
keli pasiūlymai. Valančius jam siūlė būti „Pakeleivingo“ redaktorium ir 
gyventi Varniuose. Tuo laiku atėjo kitas pasiūlymas iš Vilniaus. Kirkoras 
kvietė persikelti į Vilnių, būti ruošiamo „Dziennik Wilenski“ redakcijos 
narių, nurodė atlyginimą, berods tokį nedidelį, kad net Akelaičiui atrodė 
per menkas. Jis sutiko įeiti į redakciją ir dirbti, kaip nors išgyvensiąs. 
Tačiau Akelaitis suprato, kad sėdėdamas Varniuose, jis negalės būti re- 
dakcijoje, o bus tik bendradarbiu; jeigu spaustuvės Varniuose nebus, tai 
persikėlęs su lietuvišku laikraščiu į Vilnių, tuomet tikrai galės būti ,,„Dzien- 
nik Wilenski“ redakcijoje *7. 

Savo spaustuvės Akelaitis neįsitaisė nei Rietave, nei Varniuose, sve- 
timos nepriėmė Valančius, gal būt, dėl to, kad nebuvo leidimo laikraščiui. 
Akelaičiui beliko leisti knygutes, padedant Oginskiui. Jų spausdinimo rei- 
kalais teko kreiptis į Kirkoro spaustuvę Vilniuje, kuriam tas pats Ogins- 
kis buvo padėjęs įsitaisyti. 

Akelaitis dėl savo leidinių nutaria persikelti į Vilnių, o kol atvyks, 
jau iš anksto, rudenį, prašo Kirkoro nuliedinti naujas raides, kurių nėra 
lenkų kalboj, kaip antai: a, ų, į, A, 4, ė, ė. Jis užtikrino, kad spaustuvė tu- 
rės darbo, nes eis lietuviškos knygutės, žodynai, gramatika; be to, turėtų 
būti rinkėjas, mokąs lietuviškai 88, 

Žiemos vidury ar pabaigoje Akelaitis jau persikėlė į Vilnių, apsigy- 
veno Oginskio namuose. Iš ten jis rašinėjo Tiškevičiui (1860.11.16), Ogins- 
kiui (V.31). 


86 M. Brensztejn, Adam-Honory Kirkor wydawca, redaktor i wlašciciel drukarni 
w Wilnie od roku 1834 do 1867, Wilno, 1930. 

57 AK, 1859.III.12(24)— „Tauta ir Žodis“, kn. III, p. 313—314. 

58 AK, 1859.XI.26— „Tauta ir Zodis“, kn. III, p. 318. 


48 


„Kurjer Wilenski“ redakcijos sudėty jis nebuvo (matyt, Kirkoras ne- 
bekvietė), dirbo tik bendradarbiu 89. 


Tarp korespondencijų, žilologinių straipsnių randame ir tokią mažutę 
Akelaičio studiją — „Apie Rusios pradžią“, kur rašoma, jog normanai, su- 
kūrę rusų valstybę, buvo lietuviai; Igorio, Olego 1r kitų vardai esą lie- 
tuviški. 

1860 m. (vasario—gegužės mėn.) jis išleido 5 knygutes iš savo Liau- 
dies knygynėlio. Raštų niekas daugiau nedavė, pinigų davė vieną sykį tik 
keli dideli ponai, — ir nutilo. Nusiminė Akelaitis: iš pradžios jau nesiseka. 
O kas bus toliau? 

Akelaitis norėtų leisti knygutes su iliustracijomis, bet brangiai kai- 
nuoja raižiniai. 

Iš pradžių išleido „Joną Išmisločių“, „Sveika Mariją“, rengė kalen- 
dorių. „Jonas Išmisločius“— apysaka seniai jau J. Chodzkos parašyta. 
Pirmą sykį prieš keturias dešimtis metų ją buvo išleidęs kun. Rupeika, 
dabar Akelaitis peržiūrėjo vertimą, kai kur turinį perdirbo. Pasirašė — 
Juras Varnelis (14). Šitoji knygutė į maištą prieš ponus nešaukė, sakė: 
reikia ponų klausyti. 

Pinigų buvo nedaug. Pirmiausia reikėjo parduoti išėjusias knygutes 
ir tik po to buvo galima leisti naujas. Nors padėjo kai kurie dvarininkai 
(F. Karpis, Bystramas, Pšeciševskis, Šemeta), bet knygelių platinimu jie 
neužsiėmė. Tą galėjo atlikti tik kunigai, o jie iš anksto nemoka, tai ir su- 
stojo leidimas. Valančius laikėsi nuošaliai: neprisidėjo nei pinigais, nei 
raštais. 


Per 5 mėn. Akelaitis vargais negalais išleido 5 knygutes 13 spaudos 
lankų, 26 000 egz.90 

Neaiškūs liko santykiai su Oginskiu leidinių reikaluose. Ant kai kurių 
iš jų buvo pažymėta, jog išleista Oginskio lėšomis. Pasirodžius knyge- 
lėms, Oginskis priminė, jog jis tik paskolinęs elementoriui išleisti, skolą 
dabar Akelaitis turįs grąžinti. Sis pažadėjo grąžinti, kai surinks pinigus 
už knygeles, o jie sunkiai grįždavo *!. 


Nusiminė Akelaitis. Į Vilnių tuo laiku atvyko Leonas Šiukšta iš 
Mikoliškės (ties Marijampole), išsivežė jį namo, pavėžino- po Lietuvą, pa- 


rodė Trakus. Pavažinėjęs Akelaitis viešėjo Mikoliškėje, kur kadaise mokė 
L. Šiukštos vaikus. 


9 M. Brenszt ejn, Adam-Honory Kirkor.., p. 35—47. | 2 E 
0 AKr., 1860.VIL.2. į 


* AO, 1860.V.31.—,„Tauta ir Žodis“, kn. IV, p. 441—442. 


4 Mikalojus Akelaitis 

Pavasarojęs ir atsigavęs, Akelaitis grįžo į Vilnių pačiame vasaros 
karštyje, kai dėl sausrų žmones ėmė baimė. Vėl apsigyveno Oginskio na- 
muose 9Ž. 

Kaip Lietuvos dalykų žinovas, Akelaitis čia buvo žinomas. Tie, kurie 
domėjosi lietuvių kalba, Lietuvos istorija ir t. t., kreipdavosi į jį. Taip da- 
rė graias Leonas Potockis, mokėjęs lietuviškai, vertęs lietuvių dainas ir 
pasakas. Jis susirašinėjo su Akelaičiu, su Prekeriu (Kaune), Lietuvos 
senienų žinovu *. Daug kas naudojosi Akelaičio darbais, bet tat gyvenimo 
sąlygų jam nepagerino. 

Pragyvenimo ir leidinių reikalais Akelaitis turėjo važinėti po Lietuvą. 
1860 metams baigiantis, jis buvo Marijampolėje. Iš tenai rašė Oginskiui 
apie Seinų apskrities sumanymą išrinkti jį Ūkio draugijos nariu. Visuo- 
tinės draugijos susirinkimas, kuris įvyksiąs 1861 m. vasario mėn. Varšu- 
voje, turėjo spręsti jo priėmimą *4. Oginskis 1860.XII.21 atrašė Akelaičiui, 
jog neketinąs į tą draugiją stoti, nes ji veikianti Lenkijoje. 

Caras Aleksandras II, vykdamas 1860 m. į Varšuvą pasimatyti su 
Prūsų ir Austrų valdovais, ketino sustoti Vilniuje. Bajorai ir vietos vyres- 
nybė ruošėsi ir dabar, kaip tat buvo anksčiau, iškelti puotą. Akelaitis, ką 
tik grįžęs į Vilnių, savo laiške Kraševskiui rašė, kas ten dėjosi, įdėdamas 
daug pašaipos. 

„Pasirengimai tinkamai priimti viešpatį greitai žengia pirmyn. Sa- 
lono sienos, kuriame įvyks iškilminga puota, jau pastatytos. Iki šiol tam 
pastatui išleista 15000 sid. rub., o reikės mažiausiai dar 30 000, norint, 
kad trobesis būtų užbaigtas tik apgraibomis, be jokių papuošimų ir pagra- 
žinimų, ir tiktų aukštam paskyrimui. Gražūs pinigėliai. Rodos, kad juos 
būtų galima sunaudoti naudingam dalykui. Gi sumanytoji Ūkio draugija 
neapsieis be kapitalų. O ir būtinai mums reikalingas universitetas ir pa- 
dori agronomijos mokykla. Gal kaip nors išsivers. Pirmiau pagalvokime 
apie tinkamą monarcho priėmimą, kuris yra toks maloningas Lietuvai. 
Pastatykime puikius rūmus, nors vėliau jiems tektų būti tuštiems, kad tik 


92 AKr., Mikoliškės, 1860.VII.2. Adresą atsakymams nurodo: Vilnius, Orgelbrandto 
knygynas. 

93 Potockis yra parašęs vaizdų iš Lietuvos istorijos knygoje „Pamigtniki Pana Ka- 
mertona“, t. I-III, Poznan, 1869, keletą iš sukilimo laikų — Bonaventūros z Kochanowa 
vardu. „Pamietniki Pana Kamertona“ III dalyje Potockis duoda trumpą lietuviškų raštų 
bibliografiją. Ten jis būsimąjį laikraštį „Pakeleivingą“ įtraukė į jau einančiųjų skaičių 
(p. 235). Autorius nurodo, kad jam daug padėjęs Akelaitis ir Prekeris (t. III, p. 242). 

Apie Potockį, jo gyvenimą ir darbus plačiau žr. M. Fedorowski, Wspomnienia 
o Swisloczy Tyszkiewiczowskiej, Dereczynie i Rėžanie— „Kwartalnik Litewski“, 1910, 
t. 2, p. 129—160. 

* AO, 1860.XII.23.— „Tauta ir Žodis“, kn. IV, p. 442. 

geradėjas viešpats, sužavėtas savo valdinių vaišingumu, teiktųsi pasaky- 
ti: amusez-vous, mes esclaves!.. (linksminkitės, mano vergai!). 

Laukiant tokių malonių žodelių, ar neverta svarbesnius klausimus nu- 
stumti į šalį? .. Ypač, kad esame perspėti, jog mūsų monarchas viską 
pats padarys, kad tik jam negadintų ūpo per ankstyva peticija ar be- 
prasmė demonstracija... 

Sventasis raštas priskaitė viltį prie didžiųjų dorybių, o ar tik nepasi- 
rodė išmintingesnė liaudies patarlė, vadindama viltį kvailiųjų motina 
(nadzieja — matka glupich)? Bent šiandien šitame dalyke bažnyčios moks- 
lo neprisilaikoma. 

Žiūrėdamas į pamaldingą Lietuvą, žmogus stebiesi, kodėl joje nėra 
nė trupinėlio tikėjimo? To tikėjimo, kuris perkelia iš vietos į vietą kalnus 
ir nutildo jūros audras. Lietuva šiandien yra mirusi, taigi Dievas ją ap- 
leido: juk Viešpats Dievas nėra mirusiųjų Dievas“ 95. 

Akelaitis prašė Kraševskį parašyti ką nors tokia dvasia į laikraštį, 
kad išjudintų skaitytojus. 

Taip rašė tas pats Akelaitis, kuris prieš dvejus metus kūrė garbinan- 
čias carą eiles, o dabar jau pats nebetiki jo malone. Be to, laišką jis siuntė 
paštu, taigi jis galėjo būti skaitomas. Vadinasi, Akelaitis galvojo pikčiau, 
negu parašė. 

Ar darė ką Kraševskis? Atrodo, kad nieko. Jau 1860 metų pradžioje 
Kronenbergas, leidęs laikraštį „Gazeta Codzienna“, nurodė Kraševs- 
kiui, jo redaktoriui, kad reikia būti atsargiam su Lietuva ir jos rei- 
kalais 96, 

Bajorai laukė atvažiuojančio caro, dar nenustoję vilties. Kai kurie, 
ypač vyresnieji, per puotą ketino įteikti peticiją (adresą) ir išreikšti savo 
pageidavimus: atgaivinti universitetą, duoti renkamus teismus, suteikti 
tikėjimo lygybę, įvesti lenkų kalbą mokyklose. Vis tai buvo reikalavimai, 
nukreipti prieš vyriausybės varomą rusinimo politiką. Zinoma, niekas iš 
jų neužsiminė apie lietuvių kalbą. 

Adreso (peticijos) turinys buvo žinomas generalgubernatoriui Nazi- 
movui, o iš jo ir pačiam carui. Tai jam nepatiko, ir pokylio jis nepriėmė. 
Vengdamas susieiti su bajorais, caras priėmė tik bajorų maršalus, ku- 
riems, neleidęs kalbėti, pasakė: „Pasakykite bajorams, kad aš jais esu 
nepatenkintas, tegul žino ir jie, ir Europa, kad čia ne Lenkija“ ?7. 


5 AKr., Vilnius, 1860.VII.9(21). 

“ M. Dynowska, Jėzei Ignacy Kraszewski.., p. 132. 

“7 A. Janulaitis, Lietuvos bajorai, p. 584—585; J. Gieysztor, Litwa przed 
rokiem 1863.— Wydawnictwo materjalėw do historyi powstania styczniowego 1863—64, 
Lwow, 1888, p. 99—140;— Pamigtniki z lat 1858—1865, t. I, Wilno, 1913, p. 80—86. 


51 


Mieste atsirado atsišaukimų, nukreiptų prieš-carą. Žinoma, "tai buvo 
ne dvarininkų, o priešingos stovyklos darbas. Po to poličija darė kratas 
ir suėmimus jaunimo tarpe. Caro apsilankymas Vilniuje nuotaikos nepra- 
skaidrino. 

Bajorų tarpe, be to, buvo jaučiami stiprėjantys priešingumai tarp lie- 
tuvių ir lenkų. Vieni iš lenkų politikų buvo aiškiai nusistatę prieš lietuvių 
sąjūdį, kiti buvo santūresni, rasdami lietuvių tarpe pakenčiamų ir priim- 
tinų Žmonių. 

Neaiškioje padėtyje atsidūrė Akelaitis. Jisai buvo nuosaikus Lenkijos 

ir Lietuvos vienybės šalininkas, palaikė uniją, nematė tarp abiejų kraštų 
skirtumo, jis pats abiem kalbom rašė. Bet kartais jis turėdavo ir prieši- 
ninkų lenkų tarpe. Jam prikaišiojo, kad be reikalo rūpinasi lietuvybe, kad 
jis turįs kitokių, nežinomų tikslų. Pasak jų, Lietuvoje esą tokių fanatikų, 
kurie norėtų atskirti Lietuvą nuo Lenkijos, turėti atskirą, savaiminę Lie- 
"tida" kokia ji buvo prieš Jogailą. 
i Baudžiavos panaikinimas įnešė geroką sąmyšį į- dvarininkų tarpą. Jie 
„dabar nusileistų lietuviams, sutikdami, kad valstiečiams, jų mokykloms 
būtų leista vartoti lietuvių kalbą. ,„Kalbėsime į juos gimtąja kalba, nes tik 
tuo keliu eidami galėsime įgyti jų pasitikėjimą, palaikyti senąjį patriar- 
chalinį santykį ir įskiepyti žmonių širdyse prisirišimą prie ponų, kurie 
geriausiai apgintų bendrus jų interesus“, — taip kartais buvo rašoma 
spaudoje. 

Panašaus turinio tik kitokia forma randame žinių užsienio spaudoje, 
nepraėjusioje cenzūros koštuvo. Tenai vienas korespondentas iš Lietuvos, 
užtikęs laikraštyje „Kurjer Wileūski“ straipsnį, palankų lietuviams, jį 
peikia: „yra tai atskalos propaganda panaikinti unijai, kurią abi tautos 
buvo tarp savęs padariusios, yra pasidavimas po amžincjo priešo rimbu, 
kuris atnešė tamsybę, jungą ir suniekšėjimą“ 98. | 

Kartais ir Akelaičiui atrodė, kad lenkų pretenzijos į Lietuvą per toli 
siekia, jog jis ėmė net abejoti, ar priims jo straipsnius, kuriuose pasisako 
prieš tokias pažiūras į lietuvius, įsivyravusias kai kurių „koronierių“ 
(Lenkijos lenkų) tarpe. Gal būt, šio to buvo jis patyręs ir matęs, ar įga- 
vęs naujos dvasios, beviešėdamas Rietave bei Varniuose. 

Šitas prieštaravimas aštresnes formas įgijo tarpę jaunimo, besimo- 
kiusio Petrapilyje ir Maskvoje. Maskvoje dar nebuvo priėję iki skilimo, bet 
Petrapilyje lietuviai studentai jau buvo atsiskyrę nuo lenkų. Be abejo, tai 
buvo valstiečių vaikai, skersavę į dvarininkus. Varšuvėjė užnemuniečiai 


98 „Przegląd Rzeczy Polskich“, Raryž, 1361, Nr. II, p. 55. ; 

taip pat skyrėsi nuo lenkų *?. Dažniausiai tą skirtumą pagimdė ar tik pa- 
gilino luominiai skirtumai. 

Vilniuje buvo tas pats. Vienas iš Akelaičio bendralaikių pasakoja: 
„Buvo tai tokie laikai, kada karštos galvos, sužinojusios iš lyginamosios 
gramatikos, jog lietuvių kalba priklauso prie senesnės giminystės linijos 
su sanskritu, negu slavų kalba, buvo pradėję svajoti apie lietuvių litera- 
tūros ir visuomenės atskyrimą, taigi ir politinį savitumą. Vilniuje, kur 
virte virė gyvas dvasinis gyvenimas, netrūko tokių apaštalų, su kuriais, 
berods, sunku buvo susikalbėti. Akelaitis niekados prie jų nepriklausė, 
švelnus savo nuotaika, lenkas — jausmais ir auklėjimu, katalikas ir kon- 
servatorius, iš tamsiausio kampelio klausėsi šitų ginčų, kartais šaltai su 
pasigailėjimo šypsena, nes anie lietuvybės gynėjai paprastai nemokėjo 
lietuviškai, kas jo akyse buvo besaikiu akiplėšiškumu“ 100, 

Tyrinėjantieji Lietuvos istoriją ar jos senienas, lietuvių kalbą, pri- 
pažino, jog Akelaitis turi tam tikrų žinių ir nuopelnų. Dėl to vienintelė 
mokslo draugija Lietuvoje — Archeologijos draugija Vilniuje — išrinko jį 
savo nariu. 

Sunku buvo Akelaičiui išsilaikyti Vilniuje, neturint pastovaus, nuo- 
latinio apmokamo darbo. Gavęs iš Oginskio rekomendaciją gen. Vrange- 
liui, mokslo apygardos globėjui, Akelaitis nuėjo pas jį, prašydamas, kad 
duotų parapijos mokytojo vietą, bet jam tai gauti nepavyko. Laikinai pa- 
siliko jis Vilniuje, dirbo ir rašinėjo į „Kurjer WileAski“, gaudamas skati- 
kus. Po kelių mėnesių išsikraustė iš Vilniaus, apsigyveno pas valstiečių 
komisarą Kudrevičių Surviliškyje, netoli Kėdainių, atstodamas jam sekre- 
torių. Gali būti, kad be šito darbo varė ir kitą — politinį. Keldamasis iš 
Vilniaus, Akelaitis išsikraustė su visu savo turiu —- tankrašejais ir kny- 
gomis. 

Gyvendamas Surviliškyje, užbaigė versti į lenkų kalbą Donelaičio 
„Metų laikus“. Vertė proza. Vėliau buvo gavęs cenzūros leidimą (duotą 
1861.III.16) juos spausdinti. Tuo jis norėjo supažindinti lenkų visuomenę 
su Lietuvos Homeru. 


SLAPTASIS POLITINIS DARBAS 


1860—1861 metais įvyko persilaužimas Lenkijos visuomenėje. Var- 
šuvoj prasidėjo demonstracijos. Viena jų, įvykusi 1861 m. vasario 27 d. 


9 B. Limanowski, Pamietniki 1835—1870, Warszawa, 1937, P. 142—143, 
10 Taip rašė gerokai vėliau Akelaičio nekrologe jo amžininkas V. Korotinskis (Mi- 
kolaj Akielewicz.—,„Tygodnik Illustrowany“, 1887, Nr. 253). 

pasibaigė kraujo praliejimu ir kryžiaus sulaužymt. Šitą įvykį politiniai 
veikėjai panaudojo agitacijai, sukelti tikinčiuosius prieš. caro vyriausybę. 

Tuo metu Lietuvoje pasireiškė dvi aiškios opozicinės srovės — nuosai- 
kiųjų, baltaisiais vadinamų, ir demokratų, raudonaisiais pramintų. Ake- 
laitis turėjo pažinčių su baltaisiais ir laikėsi jų politikos. Jisai išvertė 
lenkų giesmę „Bože coš Polskę“ (Dievas, kurs lenkus per amžių daugy- 
bę. ..). Ji buvo išspausdinta Prūsijoje. Prie šitos giesmės buvo pridėta 
kita — „Giesmė apie Mariją motiną Dievo“ !0!, 

1861 m. kovo 14 ir 15 d. Akelaitis, būdamas Vilniuje, parašė lietuviš- 
kai atsišaukimą —,,Gromata Wylniaus senelio“. Tenai jis aprašė Varšu- 
vos demonstracijas, pamaldas, kaip žandarai mindžiojo besimeldžiančius. 
„O toliau iš visur susirinkę kuopoj ponai šnekėjo, kaip gaspadoriams ir 
vargdieniams kiemioniams gerai padaryti ir jiems padėti. Ir sutarė, kad 
gaspadoriai galėtų išpirkti lauką ir namus ant locnasties ir taip pamažu 
stotis lygiais šlėktoms. Seredoj susirinko svietelis karmelitų bažnyčioj ir 
labai meldėsi, o pasimeldę norėjo padėkavoti ponams už tai, kad jie su- 
šnekėjo gerai padaryti. Ir einant tam svieteliui pas ponus, užpuolė ant jo 
maskoliai. ..“ ir t. t. 

Prie to pasakojimo buvo pridėta „Senelio pasaka“, parašyta eilėmis 
apie tai, kokios yra maskolių (caro valdžios pareigūnų) nedorybės, o bai- 
giasi šaukimu prie vienybės su lenkais: 


Prie lenkų visi šaukiamės, 
Iš vieno prie jų glauskimės. 
Ba su lenkais kaip sutiksim, 
Slėktomis-bajorais liksim. 


Pasirašė „„Vargdienis iš Lietuvos“ — panašiai, kaip tą kartą, kai rašė 
eiles, garbindamas carą prieš porą metų. 

Dabar reikėjo tą atsišaukimą išspausdinti, taigi reikėjo surasti žmo- 
nių, kurie nuvežtų į Prūsiją ir iš ten išspausdintą pergabentų atgal. Pasi- 
taikė net gera proga. 

Kovo mėn. 14—15 d. Vilniuje buvęs studentas žemaitis Bronys Bu- 
cevičius apsilankė pas Akelaitį, kuris tuo laiku rašė minėtąjį atsišaukimą. 
Nežinia, ar jis tyčia buvo užėjęs, ar gal atsitiktinai. Akelaitis, pabaigęs 
darbą, perskaitė jam ir paprašė, kad atspausdintų Prūsijoje. B. Bucevi- 
čius sutiko. Akelaitis su B. Bucevičium išvyko į Kauną. Matyt, Akelaitis 
čionai pasitarė su slaptojo komiteto nariais, perskaitė jiems atsišaukimą, 
gavo jų pritarimą ir po to rankraštį įteikė B. Bucevičiui. 


10! Knygutė pavadinta „Giesmės nabažnos“, 1862(?). Viršelyje — sulaužytas kryžius. 

B. Bucevičius su atsišaukimų vyko namo, į Judrėnų dvarą; pakeliui 
jis buvo sustojęs Paragaudžiuose pas Antaną Montvilą. Juodu susitarė 
drauge važiuoti į Klaipėdą. Nuvykę tenai, užėjo pas spaustuvininką Hor- 
chą, kuris apsiėmė išspausdinti 10 000 ar daugiau egzempliorių už 55 si- 
dabrinius rublius. Jie elgėsi paslaptingai, savo pavardžių nesisakė, bet 
tas per daug ir neklausinėjo. Juodu ten pat užsakė savo vizitines korteles, 
kitose krautuvėse pirkinėjo visokių daiktų, taigi, buvo žinoma, kas yra tie 
du jaunikaičiai, atvykę iš Žemaičių su atsišaukimų. 

Horchas apsiėmė išspausdinti, bet nespausdino, o tik tuojau pranešė 
savo žandarų vachmistrui Albrechtui. O jis buvo vienas iš daugelio rusų 
caro šnipų, kurie dirbo Klaipėdoje. Jų buvo čionai, kaip žinoma, keletas. 

Uoliai dirbo žandarų vachmistras Albrechtas; jis gaudė visa, kas ga- 
lėjo rūpėti rusų caro vyriausybei, gaudė raštus ir ginklus, kurie galėjo 
slapta eiti per sieną; kartais dėl nesusivokimo pagaudavo ir nesvanbių 
dalykų, pavyzdžiui, jis sykį buvo pristatęs lenkišką laikraštį „Sprawa pol- 
ska w parlamencie angielskim“, bet caro vyriausybės atstovui vietoje pa- 
sirodė, jog jis neturi didelės reikšmės, nes jau buvo išspausdintas ir ga- 
lima buvo nusipirkti. 

Sugautus daiktus Albrechtas paprastai atiduodavo Rusijos konsului 
Trentovijui, o tas — komisarui Kochui. Caro valdžiai tarnavo pašto virši- 
ninkas Milchrichas ir kiti. 

Horchas davė žinią Albrechtui, originalą parodė Rusijos konsului ir 
pasakė, kas galėjo būti anie nepažįstami jaunikaičiai, kurie buvo užsakę 
spausdinti. Žandarai, sužinoję pavardes, surado B. Bucevičių ir A. Mont- 
vilą, suėmė juos, nugabeno prie sienos į Gargždus ir parodė aniems vo- 
kiečiams. Horchas žandarų akivaizdoje grąžino jiems rankraščius. 

Bucevičius ir Montvila prisipažino ir viską, nieko neslėpdami, ką tik 
žinojo, išpasakojo. 

B. Bucevičius išsėdėjo kalėjime 4 mėn., A. Montvila — laip pat keletą 
mėnesių. Jie buvo nubausti palyginti nesunkiai, nes atsišaukimas buvo 
neišspausdintas ir juodu prisipažino 92. Tuo tarpu Akelaitis, nieko nejaus- 
damas, dirbo toliau savo naują darbą — jau sukilimui. Balandžio mėn. jis 
nuvyko į Varšuvą, tur būt, politiniais reikalais. Čia jis parašė laišką Kra- 
ševskiui, kuriame duoda trumpą recenziją A. Mickevičiaus „Pono Tado“, 
išversto, o teisingiau perdirbto į gudų kalbą Dunino-Marcinkevičiaus ir 
išleisto jau seniau, 1859 m., Vilniuje. Prie šito leidinio buvo pridėti 


102 Visa ši byla tebėra CVIA, i. 378, PS, 1861, b. 16. Ja naudodamasis, visa tat ir 
parašiau. Atsišaukimas išspausdintas mano straipsnyje „Spausdintieji ir nespausdintieji 
1863—64 m. sukilimo raštai“. — Karo Archyvas, t. I, 1925, p. 213—216. 

paaiškinimai. Iš jų matyti, kad Gudija (Baltarusija) — Lenkijos dalis. 
Į šią aplinkybę Akelaitis atkreipė Kraševskio dėmesį: esą toks nusistaty- 
mas dabartiniu laiku yra remtinas 193. 

Po kruvinos demonstracijos Varšuvoje daugelyje vietų protestai bu- 
vo reiškiami iškilmingų pamaldų forma. Tokios pamaldos buvo ir Kauno 
katedroj. Vienas iš dalyvių, J. Geištoras, jas vėliau aprašė. Moterys darė 
rinkliavą. Visi davė, kiek kas galėjo. „Štai vienas jaunas žmogus, sa- 
kydamas, kad neturi pinigų, nusiima laikrodėlį ir nusimauna žiedą nuo 
piršto ir juos deda ant lėkštės. Tai buvo Akelaitis. Žiedą išpirkome, kaipo 
jo motinos atminimą, prispyrėme, kad nuo mūsų priimtų kaip dvigubą 
atminimą. Laikrodėlį ketino paleisti į loteriją, bet Anupras Koreiva iš 
Panevėžiuko supirko visus bilietus, kad padovanotų vyriausiajam sūnui, 
jo žodžiais, gražiausiąjį laikrodėlį. Ir pateko jis į geras rankas. Tas sū- 
nus — tai pirmoji sukilimo auka Lietuvoje“ 194 

Su Akelaičiu susipažino Geištoras ir kiti „baltieji“ 15, Matyt, iki tol 
Akelaitis turėjo reikalų su tarpininkais ar agentais, ne su pačia vadovybe. 

Netrukus Akelaitis sužinojo, kas atsitiko su atsišaukimu. Tuo laiku 
jis nebegyveno Vilniuje. Atidavęs atsišaukimą, grįžo pas Kudrevičių; ta- 
čiau jis nesėdėjo vietoje, važinėjo pas vieną kitą dvarininką; yra buvęs 
i Marijampolėje. Be abejo, dabar užsiiminėjo raginimu stoti į rengiamą 
sukilimą. Taip praėjo visa vasara. 

Tik lapkričio mėn. žandarai ėmė gaudyti Akelaitį. Neradę Vilniuje, 
pasiekė Rietavą, paskui Svirlaukį. Akelaitis, sužinojęs, kad jį gaudo, ėmė 
slapstytis. Kudrevičius padėjo jam pabėgti. Su juo Akelaitis buvo nuva- 
žiavęs pas Daugirdą (Paliepyje), Staikauskį (Karunave) ir t. t. Kudre- 
vičius suskubo laiku jį išvežti. Grįžtantį namo Kudrevičių pasitiko žan- 
darai. Padarė kratą, paėmė rankraščius, ėmė klausinėti apie Akelaitį. Vė- 
liau buvo norėję suimti patį Kudrevičių, bet gubernatorius '98 jį užtarė 
ir tuo išgelbėjo nuo suėmimo !*7, 

Žandarai negaišdami karštomis pėdomis vijosi Akelaitį, bet vis ne- 
spėdavo pasivyti; mat juos suklaidino jau pačioj pradžioj netikri Kudre- 


108 AKr., Varšuva, 1861.IV.27. 

104 Apie tai pasakoja J. Geištoras, baltųjų vadas, sukilėlių valdžios pirmininkas. 
J. Gieysztor, Pamietniki, t. I, p. 108—9. Naudojausi rankraščiu, nes toji vieta  SpSA6 
dinyje dėl cenzūros buvo apkarpyta. 

105 J. Gieysztor, Pamietniki, t. I, p. 109. 

106 Tuomet gubernatorium buvo St. Chominskis (1804—1886), Lietuvos akasiiiinkas 
nuo Švenčionių. 

107 Zandarai padarė kratą Akelaičio daiktuose, bet laiškų nerado. Matyt, / Akelaitis 
laiškus, kuriuos jam rašė Kraševskis, Valančius, Kirkoras, sunaikino ar kur kituri.buvo 


paslėpęs. Jų neužsiliko. vu 

vičiaus nurodymai. Jie vis pasivėlindavo atvykti į tą vietą, kur ką tik buvo 
buvęs Akelaitis. O jis bebėgdamas daug vietų buvo aplankęs. Jis yra 
buvęs pas Medekšą arti Kauno, ties Vilkija persikėlė per Nemuną, buvo 
užsukęs pas Gauronskį Velikuškiuose, o jau paskui spruko per sieną 
į Prūsiją. 

“ Baisi buvo Akelaičio nuotaika, baimė ir nerimastis kankino jį. Jo iš- 
erzinimas buvo toks didelis, jog net ryžosi nusižudyti — pasipiauti peiliu. 
Pakeliui jis niekur nematė draugų. Tas tikrasis jo gaudymas ėjo visai 
trumpą laiką 198, bet nervai buvo labai įtempti. Iš kelionės jis spėjo para- 
šyti laišką, kuriame atsisveikino su draugais, aprašė ką jis išgyveno. 

Policija nebuvo tikra, ar tas Akelaitis pabėgęs į užsienį, be to, iš ten 
net galėjęs vėl grįžti, todėl išleido įsakymą jį gaudyti. Ji aprašė Akelaitį: 
„32 m., vidutinio ūgio, galvos plaukai ir antakiai — geltoni, o akys mėly- 
nos, pasmakrė ir lūpos apaugusios, veidas baltas, grynas“. Žymes ji pa- 
ėmė iš paso. 

Policija gaudė Akėlaitį Lietuvoje. Vienoj vietoj ji buvo suėmusi ka- 
žin kokį Navickį ir atgabeno į Vilniaus kalėjimą, bet čia tuoj pamatė, 
į Akelaitį jis buvo visai nepanašus. 1862 m. gegužės 21 d. policija gavo 
žinių iš Paryžiaus, kad Akelaitis 1862 m. balandžio 2 d. yra minimas kaip 
tenykštės demokratų partijos narys. 


EMIGRACIJOJE IR SUKILIME | 


Paryžiuje '9? gyvenusieji lenkų emigrantai priėmė jį gerai, jo vardas 
jiems buvo žinomas, ypač turejo patikti tas Lietuvos valstietis, kuris su 
jais ėjo, neskyrė Lietuvos nuo Lenkijos, nekiršino valstiečių prieš dva- 
rininkus. į 

Neturėdamas iš ko gyventi, Akelaitis kreipėsi į įvairias įstaigas ir 
asmenis, prašydamas pagalbos: jis rašė į Žitomirą, emigrantui Leonui 
Chodzkai, rašė gen. Mieroslavskiui H0. 

Pamažu Akelaitis įėjo į lenkų emigrantų tarpą, į inteligentų ir moks- 
lininkų organizaciją. Balandžio 29 d. jį priėmė į Literatų draugiją !"'. Ga- 


10 B. Bucevičius prisipažino žandarams 1861.XI.8; o Akelaitis paskutinį laišką pa- 
rašė XI.4(16), 

109 Laiške, rašytame 1865.V1I.21 Krašėvskiui, Akelaitis sako, jog jį priėmė į 'biblio- 
teką 1861 m., bet, manau, čia bus apsirikimas: jis negalėjo suspėti atvykti, galėjo būti 
sausio mėn. O kad Paryžiuje buvo vasario mėn., matyti iš jo užrašo prie vieno mokslo 
darbo. J. Lelevelis Buvo sudaręs žemaičių“ ir lietuvių dievų sąrašą, tai dėl šito Akelaitis 
padarė savo pastabas („Uwagi“) ir pažymėjo: „Paryžius, 1862 m. vasario mėn.“ 

10 Rapersvilio archyve jo laiškai Nr. 272, 419, 428, 850: Vėliau jie perkelti į Vafšuvą. 

! Paryžiuje „Towarzystwo Literackie“ protokolai. 

vo ir apmokamą darbą — tapo Lenkų bibliotekos knygininku "2, matyt, 
1862 m. pradžioje. | 

Akelaitis suartėjo su politiniu Čartoriskio biuru. Jame daug reiškė 
kunigai, jų tarpe V. Kalinka, istorikas. Akelaičio žinios iš Lietuvos pra- 
eities galėjo dabar praversti. Jis apsiėmė parašyti knygą apie Lietuvą 
Rusijos valdžioje. Tam reikalui jis buvo iš anksto gavęs dalį pinigų !8, 

Lenkiškai parašytas jo veikalas liko rankraštyje. Tai „Lietuvos Di- 
džiosios Kunigaikštystės aprašymas“ (Opisanie W. Ks. Litewskiego). Ja- 
me 5 skyriai: 1) Kraštas ir gyventojai; 2) Valstiečių klausimas Lietuvoje; 
3) Bažnyčia; 4) Svietimas; 5) Teismai ir administracija. Savo darbe Ake- 
laitis daugiausia užsiėmė caro viešpatavimo laikais, jo politika Lietuvos 
atžvilgiu. Jis ypač stebėjo lenkų suvaržymą. Dėl Lenkijos santykių su 
Lietuva išgyrė Lenkijos elgimąsi 114. 

Emigrantai pripažino šį Lietuvos „valstietį“, kalbėjo ir rašinėjo apie 
jį į laikraščius !5, nes jis dar ėjo su jais. 

Seniai ėjo kova tarp Rusijos ir Lenkijos dėl Lietuvos. 

1862.IV.14 Mokslo apygardos globėjas Širinskis-Sichmatovas pasiūlė 
nustatyti, kad liaudies mokykloms steigti reikia leidimo, visas mokslas 
turi eiti rusiškai, tik Žemaičiuose (o kitur — ne) leisti mokytis skaityti 
ir rašyti žemaitiškai, įtikinti žemaičius ir lietuvius, kad jie ne lenkai, kad 
vyriausybė nenori jų rusinti, o nori tik suartinti jų interesus su valstybės 
interesais, dargi būtų galima jiems leisti liaudies laikraštį !6. Taigi, ne- 
leisdama lietuviams leisti laikraščio, vyriausybė sugalvojo pati tat pa- 
daryti. 

Turėjo būti du laikraščiai — gudų kalba (rusiškomis raidėmis) ir lie- 
tuvių kalba (lotyniškomis raidėmis). Vardas — Liaudies draugas“. Lie- 
tuviškasis eitų du sykiu per mėnesį. Laikraščio tikslas — suartinti lietu- 
vius su rusais, skatinti ištikimybę, gerbti vyriausybę, sostą, skirti lietuvius 
nuo lenkų. 

Svietimo žinyba ieškojo rusų, mokančių lietuviškai, — rado vos vieną 
mokytoją, o ir tas netinkąs rašymui. Lietuviai — netinka, nepatikimi. Gal 
atsiras vėliau, kai bus išėję rusų mokyklą. Belaukiant kilo 1863 metų su- 
kilimas. 


12 1862.VIII.9 laiškas „Kurjer Wilenski“ redakcijai. 

!1š Paryžiaus Lenkų bibliotekoje yra užsilikę du kvitai, išduoti V. Kalinkai: 1862.X.27 
ir 1863.11.11. 

14 Rankraštyje yra 387 p. Iš jų trečioji dalis turi nuorašų — 109 p. in folio. I da- 
tis — 59, II — 132, III — 87, IV — 48, V—25 p. 

115 AKr., Paryžius, 1865.VII.21. 

6 H. Kopunnos, Pycckoe Aeno.., p. 20—22. 

Prasidėjo sukilimas, ir Akelaitis nebesėdėjo Paryžiuje: jis išvyko į sa- 
vo gimtąją Užnemunę. Reikėjo ten lietuvio, kuris išjudintų vietos žmones. 

Jau pavasarį jis stojo prie darbo, buvo paskirtas Augustavo vaiva- 
dijos komisaro padėjėju !!?. Jis keliaudavo po visą vaivadiją, pėsčias ar 
važiuotas; pasirodydavo kartais vienais drabužiais, kartais kitais, važinė- 
davo tai kaip ponas, tai kaip vežikas. Jo darbas buvo įvairus — daugiau 
politinis, administracinis, tai atsišaukimus rašinėjo, rūpinosi gauti ginklų 
iš Prūsijos, tai sukilimą organizavo !!8, 

Augustavo vaivadijoje 1864 m. buvo pradėtas leisti sukilėlių laikraš- 
tis, dviem kalbomis. Iš viso buvo išėję du numeriai: 1864.1I.1 ir III. 1. Ro- 
dos, spausdino Prūsuose. Lietuviškai vadinos: „Žinia apej Lenku wajna 
su Maskolejs“ !!?. Pasirašydavo Čiuoderiškių Mikalojus — taigi buvo juo 
Akelaitis (15). 

Sukilimas nepavyko. Kas gyvas liko, ypač veikėjai ir vadai, turėjo 
irauktis į Prūsus, o iš ten į emigraciją 120, 

Akelaitis pabėgo į Prūsiją. Kurį laiką gyveno Įsrutyje, bet policija 
pareikalavo išsinešdinti. Tada jis apsigyveno sodžiuje, bene pas lietuvius. 
Neturėdamas ką veikti, pradėjo versti į lenkų kalbą kažin kokį Renano 
veikalą. Čia policija vėl jį prisiminė, padarė kratą, paėmė rankraščius ir 
iškėlė kaltinimą, kad kėsinęsis sugriauti Prūsų monarchiją. Kalėjime iš- 
buvo 4 mėnesius. 

Prokuroras Šaperis (Schapper), pramintas dar Javerlu, iškėlė kalti- 
nimą teisme. Teismas buvo paskyręs dvejus metus sunkaus kalėjimo, bet 
tuo metu, kai į salę prisigrūdo daug žmonių, prieš skaitant sprendimą, 
Akelaitis paspruko ir pasislėpė !2!. 


W7 Komisaru buvo Br. Radziševskis, mokytojas iš Varšuvos. Jis pasivadino Činskiu 
(Czynski). Redagavo „Wiadomošci o naszej wojnie z moskalami“. Spausdino Prūsijoje. 

"8 R. Blonski, Pamietniki z Augustowskiego 1863 r.— A. Giller, Polska w wal- 
ce, t. II, Krakėw, 1875, p. 384, 392, 410. 

18 Išėjo lenkiškai ir lietuviškai 1864.I1.1 ir III.1. Taip sako J. Gąsiorowski, Bib- 
liograija dotycząca drukėw powstania 1563—1864 r., Warszawa, 1923, p. 76—77, 673, 679 

Turėjau šio laikraščio Nr. 1 lietuviško egzemplioriaus nuotrauką ir paskelbiau: 
„Spausdintieji ir nespausdintieji 1863—1864 m. sukilimo raštai“. —,Karo Archyvas“, I, 
p. 207—231. 

120 Apie Akelaičio dalyvavimą karo veiksmuose neužsiliko žinių: jis pats nieko ne- 
papasakojo, vos keletą žinučių suteikė minėtasis R. Blonskis. 

121 Apie tą įvykį yra keletas priešingų žinių. V. Korotinskis, artimas Akelaičio drau- 
gas, jo nekrologe („Tyg. Illustrowany“, 1887, Nr. 253) pasakoja, jog teismas buvo Kara- 
liaučiuje. 

Pautienius (su kuriuo pirmą sykį mačiausi Paryžiuje 1903 m.), pažinojęs Akelaitį 
Paryžiuje, man pasakojo, kai suėjom Birštone 1936 m., jog Akelaitis nudūręs žandarą. 

Toliau slapstytis buvo nebegalima, reikėjo išsikelti iš Prūsijos į už- 
sienį, bet nebuvo pinigų kelionei. Akelaitis prisiminė Krašėvskį, kuris lai- 
kinai buvo ištremtas į užsienį ir gyveno Drezdene. Jis atsiuntė pinigų, ir 
tada Akelaitis pasiekė Paryžių. . 


PARYŽIUJE 


Paryžiuje Akelaitis rado nebe tą gyvenimą, kuris buvo prieš porą 
metų. 

Laiške Kraševskiui štai ką jis rašė: 

„Stengiaus grįžti į bibliotėką. Kun. Vladislovas (Čartoriskis)' pa- 
reiškė man, kad biblioteka neturi lėšų, ir dėl to negaliu užimti senosios 
tarnybos. Betgi niekas netrukdė švies. kunigaikščiui priimti ką kitą į ma- 
no vietą. 1861 m. meiliau buvau priimtas kunigaikščio, padarytas bib- 
liotekininku. Aš pats nustebęs skaitydavau tuomet lenkų laikraščiuose 
apie valstietį iš Marijampolės apskrities, kuris, užėmęs bibliotekininko vie- 
tą, nemaža pasitarnavo visuomenei. Prisimeni, kad tuo laiku buvo' mada 
broliautis su valstiečiais. Ir aš pasidariau tos mados auka. Šiandien, kada 
dėjimasis su valstiečiais yra beveik panašu į demagogiją, tai ir kun. Vla- 
dislovas manęs kratosi. O tempora, o mores! Kita priežastis, dėl kurios 
apleido mane senieji mano globėjai ir draugai, yra mano erezija. Tikrai, 
mano brangiausiasis, jėzuitų akyse pasidariau eretiku. Prisimeni, kadaise 
buvau ėmęs versti E. Renaną į lenkų kalbą, neturėdamas ką daryti sodžiu- 
je, išvytas iš Įsručio. Areštuodami rado pas mane tuos popierius, apie 
juos pranešė kažin koks korespondentas į „Ojczyzna“ '22, kurią skaito čia 
Paryžiuje šventieji tėvai, Jėzaus draugijos nariai. Dabar viską suprasi. 
Čia atsirado žmonių, kurie manyje surado didesnius nusidėjimus, negu 
Prūsų prokuratorius Šaperis, vadinamas Javerlu. Dėl to LiteratūrosxIsto- 
rijos draugija, kurios nariu aš esu ir kuriai pirmininkauja kun. Vladis!o- 
vas, liovėsi mane kvietusi į savo posėdžius, nes, kaip sakiau, manyje' jau- 
čia valstietį ir eretiką. .. Nežiūrint į tai, ištiesė man draugišką ranką pro- 
Teisė jį Stalupėnuose ir išteisino. Komisaras norėjęs suimti, bet paleido. Visa lai šalta 
iš pasakų, sakomų Paryžiuje. S I 

Kad jis buvęs Įsrutyje, matyti iš jo laiško. Įsrutis buvo atskiroje provincijoje, Lie- 
tuva vadinamoje, turėjo savo teismą, lygų Karaliaučiaus. (AKr., 1865.IV.29, VII.25, 
1879.1X.12.) Manau, kad teisė Įstrutyje. Akelaitis sako, jog grėsė kone pakorimas, 


„12 „Ojczyzna“ laikraštis, iš pradžių ėjęs Leipcige, paskui Sveicarijoje;— Bendlikone. 
Jisai — Tautos vyriausybės (sukilėlių) organas. Priešingai nuosaikiesiems, jisai:dar palai- 
kė jau visai žlungantį sukilimą. Jam pinigais padėjo Kronenbergas, kuris paskui gailėjosi, 
o raštais šelpė Kraševskis. Vėliau ir jis pasitraukė. (M. Dynowska, Jėzei Ignacy Kra- 
szewski..., p. 298—309). 5 ata i S 4 

iesorius Duchinskis 12. Dirbu pas jį, gaudamas iš jo 70 irankų į mėnesį. 
Ir man to užtenka. Dovanok, kad tave varginu tokiomis smulkmenomis. 
Bet pats būtinai norėjai žinoti, kas su manim darosi“ 124, 

Kraševskis, rašydamas Akelaičiui, patarė ką veikti, kad nenustotų 
vilties. Priminė jam apie darbus lietuvių liaudžiai. Ir į tai Akelaitis atsa- 
kė: „Seniau buvau kreipęsis į Gilerį 15, rašiau, kad labai noriu rašyti 
lietuviškas knygutes ir kad jis savo spaustuvėje tik apsiimtų jas išspaus- 
dinti. Pasirodė, jis toks nemandagus ar ištižėlis, kad nė žodelio neatsakė 
; mano pasiūlymą. O pats nepajėgiu imtis tokio leidimo. ..“ 126 

Sunkus ir skurdus buvo emigranto gyvenimas: amžina kova dėl duc- 
nos kąsnio be vilties grįžti namo; protas gyvena senomis žiniomis ir įspū- 
džiais apie paliktąją tėvynę, amžini vaidai dėl to, kodėl sukilimas nepa- 
sisekė, kas kaltas. Akelaitis nepritapo prie besivaidijančių lenkų srovių: 
jis — valstietis, lietuvis, norįs, kad Lenkija ir lietuviams ką nors duotų, 
nenori joje ištirpti, o tik būti atskira lygia jos dalimi. Akelaitis, kuris šiek 
tiek mokėjo kalbų, lengviau surado darbą, bet blogiau apmokamą už vie- 
tinius. Jis dirbo vienoj kitoj prancūzų kontoroj. Kiek laiko praslinkus, Ake- 
laitis tapo Prancūzijos piliečiu, bent jau 1872 m. turėjo naują pilietybę !7. 

Čia jis sukūrė šeimą: vedė prancūzę. 

Emigrantai, kilę iš Lietuvos, artėjo, juos jungė bendras kilimas, bend- 
ri atsiminimai, svajonės apie savo senąją tėvynę. Buvo iš pradžios su- 
manyta leisti net atskirą laikraštį „Lietuvos Balsas“ („Glos Litwy“). Pra- 
dininkai buvo pakvietę Kraševskį: tasai karštai pritarė tai minčiai, davė 
straipsnių. Mintis iškilo ir užgeso, emigrantų kivirčų užpūsta. Laikraščio 
taip ir neišleido. Rodos, toliau gerų norų nenuėjo 128, 

Akelaitis sielvartavo: 

„Po tiek daug mano pavojingų susidūrimų su Maskva, po keturių 
mėn. kalėjimo, kuriame jeigu nesukandžiojo manęs prūsokai, tai ko nenu- 
vilko į kartuves, po tiek tragiškų nuotykių imu tikėti, kad jau nebekabo- 
siu, bet prigersiu arba mirsiu badu. Jeigu tikrai taip turi būti su manim, 
tai veliju prigerti Neryje, Nemune ar Visloje, o mirti kad ir badu — gim- 
tinėj, laisvoj šalyj, Juk nėra didesnės Helalaės lietuviui, kaip svetimoj ša- 
lyj sudėti savo kaulus. 


123 Duchinskis Pranas (1817—1880). 

14 AKr., Paryžius, 1865.VI1.21. 

125 Agatonas Gileris (1831—1887) — agitatorius, politinis veikėjas, Tautos vyriausy- 
bės narys, 1863 m. sukilimo emigrantas. 

126 AKr., Paryžius, 1865.V11.21. 

127 AKr., 1872.V.l11. 

128 AKr., 1864.11.12. 

Esu laimingas, kad išgelbėjau savo gyvybę, „bet ir labai gaila, kad 
šito gyvenimo dabartiniu laiku negaliu naudingai sunaudoti. Teiraujuos, 
trankaus, kad surasčiau sau kokį užsiėmimą, iš kurio būtų galima kuo 
kasdieninius reikalus patenkinti. Neturiu darbo kasdieninei duonai gau- 
ti — o apie proto darbą, darbą savo kraštui — nėra ko nė svajoti. Teisybė, 
čia moka algos nuo 20 iki 35 fr. į mėnesį: ateina pagalbon mūsų išeiviams 
kunigų komitetas ir prancūzų-lenkų komitetas, bet šitos rūšies pagalbos 
ir neužtenka, ir ji dar žemina, kaip išmalda. Be to, kiekviena šitokia insti- 
tucija, šelpianti mūsų brolius, turi savo politinius ir tikybinius įsitikini- 
mus, prie kurių stengiasi palenkti savo šelpiamus asmenis. Taigi suprasi, 
kokia liūdna mūsų emigracijos padėtis Paryžiuje. Be darbo ir užsiėmimo, 
neturėdama iš ko gyventi, palikta tam tikrų tikybinių-politinių korpora- 
cijų malonei, tampa pasyviu jų įrankiu, nustodama savitumo ir statydama 
į pavojų tautinę savigarbą... 

Girdėjau, kad ketini leisti politinį dienraštį Lvove. Gerai padarysi. 
Kiekvienas laikraštis, išeinąs savo krašte, nors ir cenzūros imamas, duos 
didesnę naudą, negu tokia „Ojczyzna“, ,„Wytrwatošė“ ir t. t.12? Dieve tau 
padėk, nenuilstamas darbuotojau, tėvynės dirvoje. Tikiuosi, kad neilgai 
laukdamas pradėsi varyti laukiamą leidimą“ 180, 

Kraševskiui iš Drezdeno Rusijos vyriausybė neleido grįžti. Reikėjo 
rūpintis savim, o ir, be to, dideliu skaičium emigrantų, kurie į jį kreipda- 
vosi, prašydami pagalbos ar patarimo. 

Kraševskį gelbėjo nepaprasta kūrybos energija ir darbštumas, tikė- 
jimas ateitim. Jis prisiminė 1865 m. Donelaičio „Metus“, kuriuos buvo iš- 
vertęs Akelaitis ir siūlęs Kraševskiui išleisti. Kraševskis vertimą pasiūlė 
vienam lenkų laikraščiui („Przegląd Powszechny“); jo redaktorius už- 
klausė Akelaičio, ar jis leis Kraševskiui šį tą pataisyti? Žinoma, Akelaitis 
sutiko, tegul tik leidžia, tegul taiso, reikalavo tik palikti dedikaciją Kra- 
ševskiui Iš!, 

Bet ir šį sykį neišleido 132. 

Buvo sumanyta leisti laikraštį „,„Haslo“, kurį buvo sumanęs, ar tik 
prie jo prisidėjęs Kraševskis. Turėjo būti žinių ir iš Lietuvos. Akelaitis, 
gavęs viename laiške žinių iš Lietuvos, nusiuntė Kraševskiui 133, 


129 „Wytrwatošė“ ėjo Briuselyje 1864—1865; 1864 — Nr. 1—13, 1865 m. iki V.2 Nr. 14—37, 

130 AKr., 1865.IV.29. 

Iš! AKr., 1865.XII.21. 

132 V, Korotinskis sako, kad Akelaitis spausdinęs Donelaičio „Metus“ laikraštyje „Ga- 
zeta Polska“. 

3 AKr., 1865.XII.21. 

Kartais Akelaičiui tekdavo užsiimti pedagoginiu darbu. Paryžiuje 
1867—1868 m. buvo vakarinė mokykla, dirbusi 8 mėn. Akelaitis ir Zabors- 
kis mokė lenkus geograiijos ir istorijos. 

Emigrantai nebuvo saugūs nuo prancūzų policijos. 

1867 m. birželio mėn. vienas emigrantas Berezovskis šovė į apsilan- 
kiusį carą Aleksandrą II. Spauda puolė lenkų emigrantus. Bijodami repre- 
sijų, jie viešai pareiškė, jog nepripažįstą politinių atentatų, jog tai darbas 
jaunikaičio pamišėlio... jog tai nesudrums amžinų prancūzų simpatijų 
Lenkijai, kuri nuo Baltijos jūros iki Juodųjų kenčia baisiausius persekio- 
jimus. Parašų buvo nedaug — 13, tarp jų Bronislavo Zaleskio, Mickevi- 
čiaus, Akelaičio 13*. 

Praėjo keleri vargų ir svajonių metai. 

Kraševskis 1868 m. įsitaisė Drezdene savo spaustuvę, kurioje spaus- 
dino lenkų knygas. Pasitaikydavo leisti ir kitomis kalbomis. Tenai vėliau 
VI. Dembskis savo lėšomis išspausdino jo paties išverstą Lamenais „Knin- 
gos Tejsibiun“, tik pažymėjo, kad spausdinimo vieta — Paryžius. 

Dabar Akelaitis priminė Kraševskiui, ar negalima išleisti Donelaitį? 
Rankraštis ir toliau liko gulėti 135, 

1869 m., sukakus 300 metų nuo Liublino unijos, Akelaitis iškėlė se- 
nąjį sumanymą — paminėti tą sukaktį. Tą mintį jis buvo iškėlęs prieš tre- 
jetą metų. 

Atsiliepė į tai cenzūruojamoji lenkų spauda; ji ragino Kraševskį tarti 
savo Žodį, kiti pasiūlė sudaryti lyg naują uniją taro Austrijos tautų — 
čekų, lenkų, vengrų, serbų, sušaukti juos visus į slavų kongresą. Sumany- 
tojai siūlė kviesti ir vengrus, nors jie ne slavai. 

Akelaitis išpasakojo, ką jis ketina padaryti Liublino unijai paminėti: 
jis žada parengti istorinį tyrinėjimą iš 3 knygų. Žinoma, tenai bus nema- 
ža prieš vokiečius; jie bus nepatenkinti, kad jis suslavinęs tautas, kurias 
iki šiol laikė germanais, pvz., langobardus, burgundus, gepidus, alema- 
nus ir t. t. 

Platus buvo jo planas, bet ir liko autoriaus vaizduotėje neįvykdytas, 
nes ir medžiagos dar nebuvo pradėjęs rinkti. 

„Sunku,— rašė jis Kraševskiui,— tą darbą privesti iki galo. Turiu 
dirbti dėl duonos nuo 10 val. ryto iki 6 vakaro, o, be to, nuolatos posėdžiai, 
pasitarimai, — kaip paprastai emigracijoje. Vos porą valandų į dieną ga- 


134 Wi. Mickiewicz, Pamietniki, t. II, Warszawa, 1927, p. 354. 

135 Kraševskiui mirus, jo palikime rado Donelaičio „Metus“. Surašytame knygų ir 
rankraščių kataloge p. 514 Nr. 10150 yra pažymėta „Pory Roku“ vertimas, 1860 m., pa- 
aukotas Kraševskiui. Be to, dar pridėta švari kopija. 

liu skirti savo dalykui. Atsiųsiu tau bent vieną 2 kad. suprastum, 
kokios rūšies yra tas darbas“ 136, ; 

Atėjo Liublino unijos minėjimo diena — 1869.VII.11. Iškilmės prasi- 
dėjo rytą bažnyčioje, kur buvo pasakytas pamokslas iš pradžių prancū- 
ziškai, o paskui lenkiškai. Kitą dieną — Batignolės mokykloje "buvo išda- 
lyti atminimo medaliai, nors Prancūzijos vyriausybė nenorėjo leisti jų 
atmušti. Vakare — iškiliningas sambūrys. Tautinių vėliavų vyriausybė ne- 
leido iškabinti. Į sambūrį buvo susirinkę visų partijų ir pakraipų žmonės. 
Kalbėjo nuo visų trijų tautų — Lenkijos (Karūnos), Gudijos ir Lietuvos. 
Lietuvos vardu kalbėjo Akelaitis 137. 

Netrukus prasidėjęs 1370—-1871 m. prancūzų-vokiečių karas pertrau- 
kė bet kokį tautinį darbą moksle bei publicistikoj ir susisiekimą su tėvyne. 
Akelaitis turėjo išgyventi Paryžiuje visus jo apgulimo sunkumus ir po to 
dar Komunos slopinimą. Jisai skundėsi, kad jam sunku yra tyrinėti. Iš 
visų sumanytų didelių darbų kartais išdygdavo straipsnis, kuris ėjo per 
vieną ar kelis laikraščio numerius. 1870 m. jis paruošė paskaitą apie 
lietuvių tautą ir ją išspausdino laikraštyje „Gazeta Narodowa“, bet tų nu- 
merių jam neatsiuntė, negelbėjo nė priminimai. 


PASIILGIMAS 


Iš Lietuvos ateidavo tik liūdnos žinios: visur nyku, be jokios pro- 
švaistės. Rašyti į Lietuvą pavojinga, gali būti nemalonumai tam, kam jis 
parašys laišką. Akelaitis ilgisi krašto, jo žmonių ir aimanuoja. Kada-ne- 
kada parašo. 1869 m. jis rašė iš Paryžiaus vienam savo giminaičiui ar 
pažįstamam: 

„Šiandien pastogėje kvėpuoju supuvusiu didmiesčio oru. Ne taip bu- 
vo prieš aštuonerius metus. Mano ausis negirdėjo to triukšmo, o akys gė- 
rėjosi, žiūrėdamos į gimtąją žemę, padengtą gausiomis varpomis. Pana- 
šių valandėlių niekuomet negalima užmiršti. Jos buvo lyg paskutiniai 
gęstančios lempos pastebėjimai, paskutinis skaisčiosios saulutės spindu- 
lys, kuris švietė mano gyvenimo dienoms. Nuo to laiko dangus man apsi- 
niaukė, po giedrų dienų prasidėjo audra ir nelaimių dienos“ 138, 

Praėjus kiek laiko, praūžus prancūzų- vokiečių karui, Akelaitis vėl 
mintimis lekia į Lietuvą. Jis rašo: 

„Ach, ką aš duočiau, kad galėčiau turėti pas save žalios lietuviškos 
rūtos vazonėlį. .. .Gamta — tai man vienintelis ir išmintingiausias moky- 


: 185 AKr., 1869.111.17. 


17 Tėn pat. 
88 M. Akielewicz, Gramatyka języka litewskiego, PoznaA,.1890;5 p. IX. 


64 


tojas. Ji man nurodė į tas tiesas, kurių neradau pas didžiausius moksli- 
ninkus. Žinai, kad mėgstamiausias mano darbas — tai palyginamoji ling- 
vistika. Taigi, gamtos padedamas, padariau atradimus, iki šiol nežinomus 
lingvistams. Jeigu Dievas duos, paskelbsiu juos pasauliui ir nurodysiu tai- 
sykles, pagal kurias, mokant vieną kalbą, galima pažinti visas gyvąsias 
ar mirusias“. ..189 

Ką gi daryti? Gyvų lietuvių negirdėti. Lieka užsiimti lietuvių kalba, 
jų istorija. Bus naudingiau ateičiai, kai atsiras žmonių, o dirbti reikia. 

1865 m. Lvove atsirado „Haslo“. Pažangumas to laikraščio nedide- 
lis, tikslai neplatūs — ginti žmogaus ir tautų teises. Šiam laikraščiui Ake- 
laitis per Kraševskį nusiuntė keletą žinių, gautų iš Lietuvos. Laikraštis 
neatsilaikė kovoje prieš aristokratus; atžagareiviai klerikalai (ultramon- 
tanai) smerkė maištus. Jų manymu tautos žiedas — aristokratija. Kra- 
ševskis pasitraukė, laikraštis žlugo. 

Bandė Kraševskis leisti savo „Sąskaitas“ (,„,Rachunki“), ,„Boleslavi- 
tos“ vardu nurodydamas pagirtinus, peiktinus ir taisytinus visuomenės 
gyvenimo reiškinius. Leido jisai keletą metų, pykindamas atžagareivius ir 
palaikydamas pažangą. 

Kraševskis spaustuvės, įrengtos 1863 m. Drezdene, neįstengė išlai- 
kyti dėl materialinių sunkumų: Ne visuomet grįždavo išlaidos, už knygas 
pardavėjai neatsiskaitydavo. 1871 m. jis spaustuvę pardavė ir išsikėlė 
į Poznanę. 

1869 m. Krokuvoje išėjo naujas laikraštis („Kraj“). Iš pradžių Kra- 
ševskis rašinėjo į jį, o paskui (1871.VII.1) įėjo į redakciją. „Kraj“ ėmė 
skelbti, jog nereikia skubėti su liaudies švietimu. To jau buvo per daug, ir 
jis pasitraukė. Pasitraukė ir nuo politikos, atsidėjo grožinei kūrybai. 

1872 m. Kirkoras pradėjo leisti Krokuvoje žurnalą „Na dziš“ („Šian- 
dienai“). Į jį pakvietė savo senąjį bendradarbį Akelaitį. Akelaitis sutiko 
ir greitai atsiuntė korespondenciją, bet jam jau stigo to užsidegimo, kurio 
jis buvo kupinas pirmiau; jis atšalo ir eilėraščiams, kuriuos anksčiau 
žarstydavo, nebenorėjo ir svetimų skaityti. Jam atrodo, kad į rimtą laik- 
raštį nebereikią dėti „eilėpalaikių“ ir apysakų. 

Pirmiau, kai turėjo pavalgyti, jis dykai rašinėjo į spaudą, dabar nebe- 
galįs to daryti ir nurodė sąlygas, kuriomis rašinėsiąs: rašydamas turįs 
uždirbti, tat bus pridedamasis jo darbas ir papildomas uždarbis. Tuo metu 
jis rašė Kirkorui: „Klausi apie sąlygas. Varšuvos laikraščiai moka po 
6 skatikus už eilutę, taigi ir Krokuva gali tiek pat mokėti. Veltui nieko 
negaliu daryti, nes neturiu kapitalo ir turėčiau badu stipti“ 140, 


11 


129 M. Akielewicz, Gramatyka.., p. X. 
40 AK, 1872.V.11.—,„Tauta ir Žodis“, kn. IV, p. 435—436. 


5 Mikalojus Akelaitis 

Akelaičio pažiūroms, jam pačiam nejaučiant, įtakos darė Šaaikkin a 
prancūzų pažiūros. Prancūzus sumušė vokiečiai, dvi provincijos buvo at- 
imtos, sumokėta didžiausia kontribucija. Prancūzuose kilo neapykanta 
prieš vokiečius. Prancūzai, norėdami atsigauti ir tik apsiginti, ėmė ieškoti 
talkininkų rytuose,— caro imperijoj. Suradę gražią formulę, sakydavo, kad 
laukia slavų, ypač rusų talkos kovai prieš germanus. Prancūzų politiniai 
reikalavimai savaip atsispindėjo lenkų emigrantų tarpe, tų žmonių, kurie 
kadaise svajojo apie slavų laisvę, lygybę ir brolybę. Prancūzų politikų 
mintys susidūrė su caro persekiojamų svajotojų mintimis. 

Namie, tėvynėje, politikai jau seniai metė svajones, griebėsi realaus 
darbo — ūkio reikalų: jie statė fabrikus, gerino žemės ūkį, palaikė ama- 
tus, aukštino pozityvų darbą. 

M. Akelaitis tos srovės nešamas, virto panslavizmo šalininku, įtrauk- 
damas į slavų tarpą lietuvius, anaiptol nenorėdamas jų tuo žeminti, o at- 
virkščiai — juos išaukštinti. 

Jisai prikalbinėjo Kirkorą įkurti naują laikraštį, kuris atsakytų sena- 
sai ir naujajai jo dvasiai. 

„Tuojau įkurk,— rašė Kirkorui,— politikos dienraštį, skirtą lenkų rei- 
kalams. Turėsi manyje korespondentą ir ištikimą bendradarbį. Dienraščio 
vardas „Slavų bendrija“ bus drauge ir programos nustatymas. Pagalvok 
apie tai ir drąsiai ženk pirmyn Dievo vardu“ M4!, 

Kirkoras buvo žmogus blaivesnis už Akelaitį; rodos, jis mažai beti- 
kėjo slavų bendrija su rusų caru priešakyje, todėl nemanė užsidegti tąja 
slavų idėja. Akelaitis, gavęs Kirkoro laišką, atsakydamas jam, darė prie- 
kaištus. „Turiu gerokai Tave išbarti už klausimus, kuriuos man keli dėl 
„Slavų bendrijos“. Klausi: o kam las laikraštis? Kame skaitytojai, kame 
lėšos? Kam?— 100 milijonų slavų. Kame skaitytojai? Šitame 100 milijonų 
skaičiuje, kurie taip pat parūpins Tau lėšų. Kaip matau, ataušai, netekai 
jaunystės karščio, be kurio nieko nepadarysi. 

„Slavų bendrija“ bus laikraštis, einąs sykį per savaitę sąsiuviniais 
nuo 2 iki 3 spausdintų lankų didumo, kaip leidinys „Na dziš“. Jo šūkis 
bus: lygūs su lygiais, laisvi su laisvais. Daugiausia jis rūpinsis dailiąja 
literatūra, praeitim, filologija, materialiniais ir doroviniais dalykais slavų 
tarpe. Iš politikos duos tik laiko įvykius slavų tautose, neįsileisdamas 
į vyriausybių kritiką. Laikraštis supažindins savitarpy slavus, vesdamas 
juos prie nepriklausomybės, savarankiškumo ir broliškos sąjungos. „Sla- 
vų bendrija“ spausdins slavų dainas, patarles ir t. t. su lenkų vertimais, 
kad tuo būdu duotų progos lenkams pramokti brolių kalbos...“ 142 


41 AK, 1872.V.11.— „Tauta ir Žodis“, kn. IV, p. 435—436. 
142 AK, 1872.V1.8.— „Tauta ir Žodis“, kn. IV, p. 436—437. 

Akelaitis žadėjo prisidėti prie šito laikraščio savo tyrinėjimais apie 
kalbą ir jos pradžią; jis galįs tat padaryti, nes pasiekęs kalbos šaknis. 

„Barė mane,— rašo jis Kirkorui,— kad savo darbą iš kalbotyros no- 
riu vadinti bandymais. Anaiptol, nemanau tai daryti iš kuklumo; vadinu 
bandymais, nes duodu dalykus visai naujus, iki šiol nežinomus, naujo 
pastatymo bandymus, su kuriuo turime raktą kalboms suprasti — gyvoms 
ir mirusioms. Mūsų filosofas Hoene-Vronski “3 sakė: ieškokite toj ir toj 
dangaus erdvės vietoj ir rasite planetą; o aš sakau: ieškokite po visas kal- 
bas ir rasite šiokį ar tokį turinį tokia ir tokia prasme. Kartais man galva 
plyšta, kai kalbos dėsniai pradės skrieti prote, o čia nėra priemonės jiems 
pareikšti pasauliui“ 144. 

Panslavistų sąjūdis buvo parankus Rusijos caro politikai, kuri skver- 
bėsi į Austrijos valdomas slavų žemes, į Balkanų pusiasalį, kad pagrobtų 
jas, užimtų Konstantinopolį, gautų Dardanelus. Caro valdžia palaikė pan- 
slavistus, duodavo jiems pinigų. Slavams skelbė, jog norinti juos išva- 
duoti, o savo valstybėje spaudė ir nutaulino visus slavus ir ne slavus be 
skirtumo. 

Todėl tam Akelaičio sumanymui Kirkoras nelabai pritarė, nes geriau 
susivokdavo carinės politikos vingiuose. Bet Akelaitis vis dar nenusileido. 
Jis, rodos, buvo išvažiavęs iš Paryžiaus, lankėsi bene Krokuvoje ir, susė- 
jęs su Kirkoru, gal jį įtikinėjo. Tačiau lenkų kalba slavų laikraštis taip 
ir nepasirodė. Užtat ėjo Rusijos vyriausybės lėšomis leidžiamas storas 
žurnalas rusų kalba Petrapilyje, kur, žinoma, vieni slavai viršijo ir slopi- 
no kitus. Jo bendradarbių tarpe randame Kirkorą, tačiau neteko užtikti 
Akelaičio. | 

Akelaitis susirišo lik su lenkų laikraščiais Varšuvoje, su kuriais ir 
pirmiau turėjo reikalų. Bene nuo 1872 m. jis pasidarė nuolatiniu Pary- 
žiaus korespondentu į „Gazeta Warszawska“ ir „Wiecz“ 45. Po karo jiems 
svarbu buvo turėti korespondentų, kurie pažintų Prancūzijos gyvenimą, 
o iš naujai atvykusių lenkų taip greitai negalėjo tokių atsirasti. Taigi gy- 
venimo sąlygos pasidarė geresnės. Teisybė, Akelaitis gaudavo ne per dau- 
giausia — po 100 frankų per mėnesį “6, bet tuomet franko vertė buvo di- 
delė. Korespondentu išbuvo 10 metų. 

1879 m. suėjo 50 metų nuo Kraševskio literatūrinio darbo pradžios. 
Lenkų visuomenė, pamažu atsigavusi po 1863 m. sukilimo smūgių, plačiai 


M3 J. Hoene-Vronski (1778—1853) — lenkų filosofas ir matematikas. Juo domėjosi 
A. Jakštas (Dambrauskas). 

44 AK, 1872.IX.8.— „Tauta ir Žodis“, kn. IV, p. 436. 

45 AKr., 1879.1X.12. 

46 AKr., 1882.VIII.2. Ten rašo, jog 10 metų buvęs korespondentu, taigi pradžia — 
1872 m. 

šventė tą jubiliejų, nors Galicijos atžagareiviai visaip trukdė, Didelės iš- 
kilmės įvyko Drezdene, o dar didesnės — Krokuvoje tų niretų spalio mėn. 
2—7 d. Atsiliepė iš viso pasaulio kampų Kraševskio garbintojai, 
o į Krokuvą buvo atvykę jo sveikinti iš Lietuvos, Gudijos, Ukrainos 
ir t. t.147 į 

Tarp kitko per iškilmes buvo išspausdinta „Gazeta Szawelska“ 
(„Šiaulių Laikraštis“) su fantastišku aprašymu puotos Šatrijos kalne ir 
įteikta jubiliatui bei išdalyta svečiams 148, 

Buvo išleista keletas knygų Kraševskiui paminėti, tarp jų savaip at- 
žymėjo buvę Vilniaus literatai 149, 

Jubiliatas gavo dovanų — literatūros ir kitų meno kūrinių 190, 

Akelaitis žinojo apie rengiamą jubiliejų ir ilgai galvojo ką jam įteik- 
ti? Jis rašo -Kraševskiui rugsėjo 12 d.: „Neturiu nei aukso, nei sidabro. 
Dalinuos su Tavim vieninteliu lietuvių lobiu, kurį turiu klajonėj. 

Visais Žvilgsniais to užsipelnei. 

Parašei Lietuvos istoriją, geriausią iš visų šitos srities veikalų, pa- 
skelbtų lotynų, lenkų ir vokiečių kalbomis. 

Panaudodamas lietuvių liaudies dainas, sukūrei poemą, kuri lietu- 
viams ir lenkams bus šimtą kartų brangesnė už nemirtingus Homero kū- 
rinius. 

Prieš dvidešimt metų, kai aš dar jaunikaitis ėmiaus leisti knygutes 
mano broliams lietuviams, Tu pirmasis parėmei mane žodžiu ir darbu. 
Taigi Tau padedant išleidau penkias lietuviškas knygutes, kurios greit 
išėjo 30 000 egz. 

Pagaliau, kai 1863—1564 m. maskolių išstumtas iš tėvynės ir Prūsi- 
jos šnipų gaudomas neturėjau nė duonos, nė pastogės, Tu, gavęs žinių 
apie mano nelaimę, atsiuntei man iš Drezdeno paspirtį pinigais. 

Žinai tėvo lietuvio sopulį, kuris, atsisveikindamas su savo sūnum, 
paimtu į kariuomenę maskolių ar prūsų, atsiliepia šiais žodžiais: Vaikeli 
mano! Svetima žemė apraus kaulus tavo! !?! 


47 D. Chmielowski, Jėzei Kraszewski. Zarys historyczno-literacki, Krakow, 


1888, p. 460—467. 

148 Panašiai buvo paskelbęs Ad. Mickevičius „Gazeta Szawelska“ 1819 m., kurią 
neva suteikė jam burtininkė Lenormand. Taigi buvo sekama Ad. Mickevičiumi. Tačiau tu- 
rinys buvo visai kitoks. 

49 Ksiega jubileuszowa dla uczczenia pigčdziesiatletnej dzialalnošci literackiej 
J. I. Kraszewskiego. Upominek Wilenski, Warszawa, 1880. 

150 Apie tą jubiliejų išėjo atskira knyga: „Ksigga pamiątkowa jubileuszu J. I. Kra- 
szewskiego 1879 r.“, Krakėw, 1881. 

151 Šitie tėvo žodžiai ir originale lietuviškai parašyti. 

Vargšas, išgirdęs tuos sakramentinius žodžius, griebia tėviškės Že- 
mės žiupsnelį, įsisiuva į maršką ir nešioja ant krūtinės kaipo didžiausią 
šventenybę ir vienintelį lobį. 

Iš tos šventybės, o mano lobio svetimoje šalyje siunčiu Tau, mano 
brangusis, dalelę Tavo jubiliejui. Šitame maišelyje yra Lietuvos žemė nuo 
Kauno, iš Mickevičiaus slėnio ir iš Kongresinės Lietuvos“ 152 (16). 

Laišką ir Lietuvos žemės žiupsnelį Akelaitis pasiuntė tiesiai Kra- 
ševskiui, dar prieš jubiliejų. Kraševskis, žinoma, šio laiško neįteikė Ko- 
mitetui, dėl to jis ir nepateko į vėliau išleistąją knygą jubiliejui aprašyti. 


PASTANGOS SENATVĖJE 


Švenčiant Kraševskio jubiliejų, kilo mintis kaip nors jo atmintį įam- 
žinti. Krokuvoj buvo susirinkę daugybė žmonių, suvažiavusių iš visur. 
Pasibaigus iškilmėms, išsiskirstyti tuščiomis, nieko nepadarius, atrodė 
negerai. 

Svečių tarpe atsirado keletas dosnių ir turtingų žmonių, kurie įteikė 
auką pinigais ir atidavė sunaudoti Kraševskio nuožiūra. Kilo mintis su- 
kurti lenkų ,„Močiutę“ („Maciera“), tokią, kokią turėjo čekai. 

Kraševskis 183 iš tų pinigų organizavo draugiją knygoms leisti, jos 
programą, darbų planą. Tačiau Kraševskis pasijuto esąs suvaržytas: aukas 
dėjo visuomenė, tai apie kryptį ji pati norės pasisakyti ir statys savo rei- 
kalavimus, o iš tikrųjų žodį tars turtingieji, dėjusieji pinigus. Jie neno- 
rės, kad liaudis būtų šviečiama priešinga jiems dvasia. 

Akelaitis parašė Kraševskiui tik 1882 m., kai lenkų „Močiutė“ jau tu- 
rėjo pradėti veikti. 

Buvo dar ir kita priežastis, dėl kurios Akelaitis rado reikalą į Kra- 
ševskį kreiptis. Jis gavo iš Lietuvos keletą įdomių žinių; Lietuvoj, sako, 
atsirado žmonių, norinčių leisti savo laikraštį. Rusijos vyriausybė, sura- 
dusi vieną kitą lietuvį, priviliojo juos pažadais, kad priėmę pravoslavų 
tikybą, išlaikysią savo tautos gyvybę ir geriau gyvensią, o visas blogis 
lietuviams pareinas nuo lenkų. Akelaitis jau iš anksto norėjo užkirsti ke- 
lią tokiems planams: jis esąs tam priešingas, norėtų veikti prieš tokią 
caro agentų politiką lietuvių tarpe. 

Susidariusiai „„Močiutei“ jis pasiūlė savo veikalą „Žvaigždžių skai- 
tymas arba astronomija“, 120 psl. didumo. Jeigu tiktų į planą ir būtų 
priimtina, jis perrašytų. 


152 AKr., 1879.IX.12. 
158 P. Chmielowski, Jėzei Ignacy Kraszewski.., p. 474—475. 

O dėl „Močiutės“ uždavinių Akelaitis šitaip pasisako. Ji turi būti ski- 
riama mozūrams, lietuviams ir gudams. Kiekvieną knygutę, „Močiutės“ 
vardu lenkiškai išleistą, reikia tuo pat laiku išversti ar perdirbti į lietuvių 
ir gudų kalbas. Lenkiją sudaranti trijulė. Tas neišpildąs prievolės Len- 
kijai, kas aplenkiąs lietuvius ir gudus. Kaimynų valstybės išdraskė Len- 
kiją, o patys lenkai užbaigtų savo tėvynės plėšymą, jeigu užmirštų Lietu- 
vą ir Gudiją... 

„Nelaiminga mūsų Lietuva!.. Iš vienos pusės engia ją maskoliai, 
o iš kitos kankina ją vokiečiai. Kongresinėje Lietuvoje ir kitoje Nemuno 
pusėje susidarė bendrovė, kaip Tamstai tikrai yra žinoma, turinti tikslą 
surusinti lietuvių liaudį ir sužadinti joje neapykantą prieš Lenkiją. Rusi- 
jos vyriausybė veiksmais palaiko šitą grupę. Keli jos vadeivos kreipėsi 
į mane. Man žada aukso kalnus, kad tik pereičiau į maskviečių pusę, su- 
kilčiau prieš lenkus ir imčiau rusinti lietuvius. Žodžiu, už išsižadėjimą 
švenčiausių jausmų, už niekšybę ir menkystę žada man turtus ir garbę... 
Tokios tai paguodos sulaukiau senatvėje nuo kai kurių lietuvių, kurie va- 
dina save tikrais patriotais! .. 

Skubėkime į pagalbą nelaimingai mūsų Lietuvai. Gelbėkime lietuvių 
liaudį nuo išdavikiškų užmačių, nuo maskolių priespaudos ir smurto. Su- 
tinku išversti ar perdirbti į lietuvių kalbą visus „„Močiutės“ leidinius. Juk 
aš perdirbau lietuviškai žinomą lenkų elementorių, išleistą Varšuvoje buv. 
Ūkio draugijos rūpesčiu. Dešimtis tūkstančių egzempliorių šito elemento- 
riaus išplito tarp lietuvių. Tavo paspirtim kun. Vilimas Radvila ir Ire- 
nejus Oginskis davė man pinigų lietuvių knygelėms leisti. Tikiuosi, kad 
ir dabar drauge su „Močiutės“ komitetu neatsakysi man pagalbos, pri- 
imsi mano pasiūlymą. 

Vietoj to, kad aukočiau savo jėgas prancūzams už menką atlyginimą, 
geriau tarnausiu Lietuvai, su Lenkija ir Baltarusija sujungtai. Už 
125 frankus mėnesinės algos turiu dirbti pas prancūzą, turėdamas imnai- 
tinti žmoną su dviem mažais vaikučiais. ..“ 194 

Pasirodo nieko iš 1o neišėjo. Lenkų „Močiutė“ nieko lietuviškai ne- 
išleido. Lenkai nenorėjo, kad Lietuva skirtųsi nuo Lenkijos, bet nieko ne- 
davė tiems saitams palaikyti; jai ėjo pinigų ir iš Lietuvos, bet nė skatiko 
nebuvo skiriama raštams lietuvių kalba. 

Ir čia Akelaitis turėjo apsivilti. 

Po 1863—1864 m. sukilimo nuslopinimo padidėjo lietuvių emigracija. 
Niujorke pradėjo eiti pirmas lietuviškas laikraštis (jeigu neminėti Prūsi- 
joje ėjusio) —„Lietuwiszka Gazieta“; pirmas jo numeris pasirodė 


154 AKr., 1882.VIII.21. 

1879.VIII.16. Leido ją lenkas M. Tvarauskas, tarp lietuvių augęs ir pra- 
mokęs lietuviškai, įsitaisęs spaustuvėlę. Jis buvo tos nuomonės, kad lie- 
tuviai turi eiti išvien su lenkais, kad reikia laikytis unijos. Tvarauskas 
norėjo pakelti lietuvius tautiškai, kad jie nesuanglėtų, patraukdamas juos 
prie lenkų. 

Žinios apie tą laikraštį pasiekė Paryžių. Skaitė jį Akelaitis, tačiau ne 
tą ten rado, ko ieškojo. Pasipiktinęs, kad norima lietuvius sulenkinti, jis 
rašė laišką į laikraštį, pasirašęs senu savo slapyvardžiu — Čiuoderiškių 
Mikalojus. Jis barė laikraštį už blogą kalbą, ragino palaikyti lietuvystę, 
bet politikoje siūlė eiti išvien lietuviams, lenkams, latviams, gudams. 

Tvarauskas nekeitė savo politikos. Be abejo, prieš savo norą jis pa- 
dėjo lietuviams palaikyti savo kalbą 199, o laikraštis ėjo ilgą laiką, kol pa- 
tys lietuviai pradėjo leisti savo laikraščius. 

Tuo laiku, kai Akelaitis susirašinėjo su „Močiutė“, jo būklė netikėtai 
vėl pablogėjo. Apie tai jis skundėsi Kraševskiui: 

„10 metų buvau „Gazeta Warszawska“ korespondentu Paryžiuje. Gau- 
davau nuolatos šimtą Irankų per mėnesį. Gerasis Stanislovas Lešnovskis 
kartais man pridėdavo po kelias dešimtis frankų per ketvirtį, jeigu dau- 
giau parašydavau. Staiga „Gazeta Warszawska“ redakcija atstatė mane 
uo tarnybos. Nuo 1 balandžio esu išmestas į gatvę. Kenčiu vargą. Ieš- 
kau darbo į visas puses, bet mielieji tautiečiai, į kuriuos kreipdavaus, iki 
šiol nesiteikė dargi atsakyti. Tikiuosi, kad pasirodysi už juos dosnesnis 
man, vargšui lietuviui. Nemaldauju duonos, prašau tiktai darbo, trokš- 
damas tarnauti tėvynės reikalui pagal savo mokėjimą ir išgales“. 

Norėjo gauti darbo Krokuvos akademijoj, ruošti žodynus !9 — ir čia 
nieko negavo. 

Tai buvo paskutinis jo laiškas Kraševskiui. 

Jis dar bandė sykį susisiekti jau stačiai su lenkų leidėjais Varšuvoje, 
siūlydamas vieną savo darbą išleisti. Ir čia klotis buvo negeresnė 17, 

1883 m. pasirodė „Aušra“. Pamatęs ją, Akelaitis maloniai apsidžiau- 
gė, kad ji buvo skirta lietuviams ginti. Leido tą laikraštį nauji Žmonės, 
kurių jis nepažinojo. Jis tuoj atsiliepė. Vėliau jis ėmė linkti į „Aušros“ 


155 Apie „Lietuwiszką Gazietą“ rėmiausi žiniomis, kurias pateikė „Aušroje“ 1885 m. 
J. Šliupas „Laiškai iš Amerikos“ (p. 27, 337—338). 

156 AKr., 1882.VIII.21. 

157 Sernas (Adomaitis) savo laiškuose iš Varšuvos („Lietuviškame Baise“ 1885, Nr. 7, 
p. 25) rašo, kad Varšuvoje esąs geogralijos veikalas, Vytauto iš Paryžiaus parašytas, 
reikėtų jį išleisti. Vytautas — tai Akelaitis. „L. Balsas“ tuo laiku spausdino Nerio — (Petro 
Vileišio) fiziką. Koks ten Akelaičio darbas — geografija ar minėtasis — astronomija? Tur 
būt, rašytas lenkiškai. Šernas tik girdėjo iš kitų, pats nematė rankraščio. 

pusę, traukė Kraševskį ir kitus prijaučiančius, kad. apgintų nuo lenkų na- 
cionalistų. Pats Akelaitis prie „Aušros“ prisidėjo savo raštais. 

Pirmas dalykas, kuris jam parūpo „Aušroje“-— tai kalbos reikalai: 
kalba esanti gryna ir sena. Politiškai — Lietuva turi būti lietuviams. 

Akelaitis gėrėjosi straipsniais, parašytais iš visų sričių. Ir dėl to ga- 
lėjo sušukti: „Dar Lietuva nepražuvo, turėdama tokius sūnus“ 158. 

Vėliau jis atsiliepė „Aušroje“ dar sykį, atsiuntęs straipsnį „Lietuviš- 
kųjų kunigaikščių vardai“ !*?. Zadėjo dar daugiau duoti, bet jau nebespėjo. 

Tarp 1863—1864 m. sukilimo dalyvių emigrantų buvo keletas žymes- 
nių Lietuvos veikėjų: kun. V. Dembskis, Akelaitis, Adomas Bitė ir kiti. 
Visi jie buvo išsiblaškę po įvairias bendras su lenkais draugijas ir tarp 
savęs ryšių neieškojo. V. Dembskis, pabėgęs į Prancūziją, gyveno kuni- 
gaudamas tai Paryžiuje, tai provincijoje, priklausė prie atskirai susida- 
riusios šelpiamosios kunigų organizacijos. Vėliau pamažu atsimetė nuo 
bažnyčios dogmų, vertė Lamenais, susirašinėjo dėl to su Kraševskiu, pas 
jį 1870 m. išspausdino savo vertimą. Jis girdėjo apie Akelaitį, bet pažinčių 
su juo neieškojo. Išgarsėjęs sukilėlis A. Bitė čia, Paryžiuje, buvo gavęs 
tik tokią tarnybą — vakarais uždegti lempas, ir nežinia kur dingo. 

Taigi emigracijoje buvo lietuvių, jau rašančių lietuviškai ir norin- 
čių veikti. Tačiau atskiros draugijos jie dar nesukūrė ir tarp savęs 
nebendravo. 

Atgijęs tautinis gyvenimas pačioje Lietuvoje netrukus ir emigraci- 
joje turėjo padaryti permainų. Jau ėjo „Aušra“ ir žadino tautinę mintį. 
Paryžiuje atsirado nebe politinių pabėgėlių, o naujos kartos žmonių — at- 
vykusių pasimokyti, kaip dailininkas Žitkus, ar laimės ieškoti, kaip Pau- 
tienius. Nedaug, berods, jų buvo, ir jau jie pradėjo jungtis: būrimosi pa- 
matan dėjo lietuvio dvasią, ne kalbą. Nauja draugija vadinosi „Zelmuo“ 
(17). Narių mažuma temokėjo lietuviškai. Prie draugijos daug prisidėjo 
B. Limanovskis, M. Akelaitis. Statutą surašė Limanovskis, Žitkus išvertė 
lietuviškai, bet taip ir neišspausdino — statutas dingo Tilžėje 190. 

Draugijos sąstatas keitėsi !9!, atvažiavus ar išvažiavus Žmonėms. 

B. Limanovskis buvo parašęs trumpą Lietuvos istoriją, kuri išėjo 
Čikagoje 1896 m. lenkiškai „Želmens“ lėšomis. Turėjo po to būti vertimas 


158 „Aušra“, 1884, Nr. 5—6, p. 197—201. 
159 „Aušra“, 1885, Nr. 7/8, p. 207—211. 
160 Niekur neradau „Želmens“ istorijos. Man apie tą draugiją pasakojo EĄBIEUĖS 
Birštone 1936 m. vasarą. Sako, Draugijos aktus paėmęs J. Gabrys. 
„ 16 Nariai buvę: Akelaitis, Limanovskis, Žitkus, Eidukevičius, Verbūnaitis, Eailai 
ir kiti. Įstojo į ją d-ras Hanušas iš Krokuvos, greitai miręs Paryžiuje. 

į lietuvių kalbą, bet neišėjo. Draugija kartais darydavo susirinkimus. Gyva 
ji buvo dar 1902 m.!62 

Žinoma, ir tada ta nedidelė draugija turėjo priešų 193. 

Pamaži draugija apmirė. Pirmininku iki mirties buvo Akelaitis. 

Į Draugiją traukė kilę iš Lietuvos ar turintieji prie jos palinkimus. 

Sunkiai gyveno Akelaitis. Vienintelės jo pajamos buvo toji maža al- 
ga, kurią mokėjo Draudimo draugija. O čia reikėjo šeimą išlaikyti. Dirbo 
daug, maitinosi prastai, be paprasto darbo dėl duonos, reikėjo ką nors 
duoti Lietuvai. 

Jis mirė staiga, nesirgęs 1887 m. rugsėjo 27 d. Paliko našlę su trim 
mažais vaikais: Juozas, Maurikis, Izabelė !94. Našlė uždirbdavo skalbdama. 

Akelaitis palaidotas Cimetiere Parisien, ne Pantin, kaip buvo kitur 
sakoma, kapinėse. Dar 1899 m. buvo įnešta nuoma už kapus iki 1906 m. 
Dabar tas kapas panaikintas. 


162 Tuomet buvo išėjęs „Atsiliepimas Lietuviszkos Draugystės „Zelmuo“ Paryžiuje“ 
(išspausdintas Tilžėje, 1902 m.). 

16 Nurodoma į d-rą Henriką Gieršinskį, parašiusį knygutę „W kwestyi polsko-lilew- 
skiej“, Chicago, 1897. Jis veikė prieš Draugijos tikslus. Šitai jam prikaišiojo B. Lima- 
novskis. . 

154 Izabelė ištekėjo už Piecardo, Maurikis — prieš karą buvo Kamerūne. Prisiminė jie 
tėvo vardą. Nemokėdami nė lietuviškai, nė lenkiškai, nurašė man jo biografiją, lenkiškai 
Goštauto rašytą (iš Akelaičio gramatikos). Pas juos rankraščių neliko, sako, paėmė Lenkų 
biblioteka Paryžiuje ar kas kitas. 


J. Jurginis: 


PAAIŠKINIMAI 


1. Spaudoje buvo pasirodę žinių, kad M. Akelaičio tėvas Adomas, 
kaip 1831 metų sukilėlis, pateko į nelaisvę ir buvęs sukilimo slopintojų 
mirtinai užplaktas. Tai netiesa. Drauge su kitais belaisviais sukilėliais 
jis buvo ištremtas į Sibirą ir ten mirė. Kada mirė, nežinoma. Nustatyta, 
kad 1835 m. jo jau nebebuvo gyvo. 

2. Timpa (timia) — 30 lenkiškų grašių vertės moneta, pradėta kal- 
dinti 1663 m. Monetos pavadinimas kilęs iš pinigų kalyklos nuomotojo 
Andriaus Timfo vardo, kurio projektą Lvovo ir Bydgoščio pinigų kalyk- 
lose kalti auksino (30 grašių) vertės monetas valstybės skoloms išmokėti 
priėmė karalius Jonas Kazimieras. Tos monetos turėjo mažiau sidabro ne- 
gu 30 grašių, todėl jos buvo imtos vadinti atskiru timpų vardu. XVIII a. 
antroje pusėje, pravedant piniginę reformą, timpa-auksinas buvo padary- 
tas Žečpospolitos piniginės sistemos pagrindu. 1834 m. caro valdžia timpą 
(auksiną) sulygino su 15 rusiškų sidabrinių kapeikų, kurias iš seno įpra- 
timo ir dėl patogumo imta vadinti auksinais arba timpomis. 

3. A. Janulaičio pastaba, kad apie Šiaulius skerdžių vadina viršinin- 
ku, verta filologų ir etnograių dėmesio. K. Jablonskis knygoje „Lietuviški 
žodžiai senosios Lietuvos raštinių kalboje“ (Kaunas, 1941 m., p. 356— 
358) pateikia dokumentų ištraukas, iš kurių matyti, kad XVIII amžiuje 
Šiaulių ir Žagarės apylinkėse vyresnysis piemuo, arba stačiai piemuo, bu- 
vo vadinamas viršininku. A. Janulaičio pastaba rodo, kad toks pavadini- 
mas išliko iki XX amžiaus pradžios. Iš K. Jablonskio pateiktų ištraukų 
apie skerdžių matyti, kad skerdžiaus, kaip vyriausiojo piemens, pavadini- 
mas XVIII a. buvo vartojamas Vilkijos ir Kauno apylinkėse. 

4. Vincentas Korotinskis (1831—1891) kilęs iš Baitarusijos (Vitebsko 
gubernijos), publicistas ir poetas, savo pažiūromis labai artimas M. Ake- 

laičiui. Klasių kovos skatinimą jis laikė Vakarų demagogų darbu. Jis pa- 
sisakydavo prieš bet kokią neapykantą. Būdamas iš valstiečių kilusiu in- 
teligentu, visuomenės veikėju, jis nepasidarė baltarusių tautinio atgimimo 
dalyvis. Bijodamas caro valdžios persekiojimų, 1864 m. jis persikėlė iš 
Vilniaus į Varšuvą ir čia sulenkėjo. Jis saugojo savo tautiečio Liudviko 
Kondratavičiaus-Sirokomlės (1822—1862) literatūrinį palikimą ir nepaskel- 
bė nė vieno baltarusiško jo eilėraščio. M. Akelaičio nekrologe jis kritikavo 
lietuvius separatistus, norinčius atsiskirti nuo Lenkijos. 

5. Oskaras Kolbergas (1314—1890) — lenkų tautosakininkas, muzi- 
kologas lietuvių dainomis susidomėjo, tyrinėdamas poetinę liaudies kūry- 
bą. 15 lietuvių liaudies dainų su melodijomis 1846 m. jis paskelbė žurnale 
„Dzwon Literacki“ (t. III, z. 1—2, p. 93—107). Pirmaisiais O. Kolbergo 
lituanistiniais informatoriais ir vertėjais buvo „Žemaičių literatai“, kaip 
juos tada vadino, Kajetonas Nezabitauskas ir Pranciškus Zatorskis, apsi- 
gyvenę Varšuvoje. Jie padėjo tas dainas paruošti spaudai. 1860 m. O. Kol- 
bergas dainas rinko Lietuvoje, domėjosi lietuvių buitimi ir dvasine kul- 
tūra. 1879 m. Krokuvoje jis išleido 76 liaudies dainų rinkinį „Piešni ludu 
litewskiego“ su piačiu įvadu, kuriame daugiausia dėmesio skyrė toms dai- 
noms, kuriose buvo mitologinių užuominų. 1966 m. Lenkijoje išėjo O. Kol- 
bergo raštų „Dzieta wszystkie“ 53-čias tomas, pavadintas „Litwa“. Šios 
knygos pratarmėje teigiama, kad O. Kolbergui daug padėjo M. Akelaitis, 
duodamos nuorodos į du M. Akelaičio rankraščius: „„Charakterystyka du- 
chowa Litwinėw“ ir „Misliej“. Šie rankraščiai nepateko į V. Biržiškos su- 
darytą bibliografiją. Remiamasi ir M. Akelaičio straipsniu „O ludzie li- 
tewskim“, atspausdintu „Gazeta Narodowa“, 1870 m., Nr. 198. 

6. Mykolas Balinskis (1794—1864) ir Juozapas-Ignas Kraševskis 
(1812— 1887) — rašytojai, publicistai ir istorikai, rašę lenkiškai, buvo di- 
deli autoritetai ne tik M. Akelaičiui, bet ir visai to meto Lietuvos inteli- 
gentijai. Lietuvos istorijos tyrinėjimus ir grožinės literatūros dalykus jie 
rašė romantizmo epochoje, patys būdami romantikai. Jie tęsė feodalinės 
Lietuvos valstybės patriotinę tradiciją, susiklosčiusią XVI-ame amžiuje, 
plačiai paplitus renesanso pažiūroms. Tuomet tauta buvo tapatinama su 
valstybe ir todėl būti tos valstybės patriotu nereiškė būti lietuvių tautos 
nariu. Kalba nebuvo laikoma tautybės pagrindu. M. Balinskis ir J. Kra- 
ševskis idealizavo senuosius Lietuvos valstybės laikus, aukštino senovės 
lietuvius, tačiau savo amžininkų lietuvių kalbą šalia lenkų kalbos manė 
esant nereikalinga. Savo darbais jie kėlė lietuvių tautinę sąmonę, nors ir 
stovėjo unijinėse pozicijose. 

7. „Teka Wileūska, wydawana przez Jana ze Šliwina“ (A. H. Kirkoro) 
buvo neperiodinis, almanacho tipo leidinys, spausdinamas Vilniuje 

A. Marcinovskio arba T. Gliuksbergo spaustuvėse. Apie šio leidinio re- 
daktorių ir leidėją grupavosi nemažas istorikų ir literatų būrys. Tarp 
nuolatinių bendradarbių minimas ir M. Akelaitis. Šis būrys kas šeštadienį 
rinkdavosi A. Kirkoro bute ir čia vesdavo mokslines diskusijas, literatū- 
rinius ginčus, skaitė savo kūrybą, svarstė tautinius klausimus. A. Kirko- 
ras pritarė lietuvių tautiniam atgimimui ir lenkų nacionaliniam judėjimui, 
tačiau daug vilčių dėjo į caro valdžios ruošiamas reformas ir priešinos: 
viskam, kas dėjosi nelegaliai. Todėl lenkų nacionalinio judėjimo vadovai, 
tame tarpe ir J. Lelevelis, smerkė tokią taikstymosi su carizmu taktiką. 
J. Lelevelis parašė atvirą laišką „,Tekos“ redakcijai. Cenzoriui Povilui Ku- 
kolnikui leidus, A. Kirkoras jį atspausdino trečiame „Tekos“ numeryje. 
Caro valdžia J. Lelevelio, 1830 m. sukilėlių vado emigranto vardą laikė 
neminėtinu. Jo laiško išspausdinimą palaikė nusikaltimu. Dėl to septintas 
„Teka Wilenska“ numeris nebeišėjo, almanachą cenzūra uždarė. Prasidė- 
jus 1863 m. sukilimui, A. Kirkoras nuėjo bendradarbiauti su caro vyriau- 
sybe. Drauge su J. Bartoševičium jis rašė bajorų vardu ištikimybės adresą 
carui. 

8. Svirlaukio dvarą valdė Petras Smuglevičius, Vilniaus universiteto 
profesoriaus, dailininko tapytojo Prano Smuglevičiaus (1745—1807) gi- 
minaitis. Dailininko tėvas Lukošius buvo tapytojas, Lenkijos karaliaus 
Augusto III rūmų dailininkas. Smuglevičių šeima lietuviškos kilmės. Svir- 
laukio dvarą Kurše (dabar Latvijos TSR), matyt, jie pirko. Petras Smug- 
levičius, remdamas S. Daukantą ir M. Akelaitį, parodė savo tautines aspi- 
racijas. Jo biograliją dar reikia tyrinėti. 

9. Mikalojus Malinovskis (1799—1865) —- istorikas ir publicistas, 
bendradarbiavęs „Vilenskij Vestnik“ ir kituose valdžios leistuose laikraš- 
čiuose. Rašė vedamuosius straipsnius ir politines apžvalgas, stovėdamas 
nuosaikiose pozicijose. Prancūzų kalba parašytame straipsnyje, skirtame 
caro Aleksandro II albumui, jis siūlė atsisakyti nuo minties atskirti Lie- 
tuvą ir Baltarusiją nuo Rusijos. Daug susirašinėjo su J. Leleveliu, L. Ro- 
galskiu ir kitais savo amžininkais, mokslo ir kultūros veikėjais. 1846 m. 
pakartotinai išleido Motiejaus Strijkovskio kroniką, pridėdamas jo bio- 
graliją. Parašė apie 10 tiriamojo pobūdžio straipsnių, jų tarpe apie lie- 
tuvių kolegiją Prahoje ir apie žemininkus pagal senąją lietuvių teisę. Iš- 
leido Vilniuje 2-jų tomų dokumentų rinkinį „Pamietniki o dawnej Polsce 
z czasėw Zygmunta Augusta“ (1847—1851). Parašė atsiminimus, kuriuos 
1907 m. Krokuvoje paskelbė J. Tretiakas. 

10. Triumviratu nuo Kražantės M. Akelaitis vadino tris žymiuosius 
lietuvius (M. Valančių, S. Daukantą, L. Ivinskį), gyvenusius Žemaitijoje, 
per kurią pro Kražius teka Kražantės upė. 

11. Visuomenės sutarties teorija reiškė pažiūras į valstybės kilinę. 
XVII-XVIII a. ja plačiai naudojosi buržuazijos ideologai, kovodami prieš 
feodalinę absoliutinę monarchiją. Jie rėmėsi įgimtosios teisės mokyklos 
teiginiais apie žmonių lygybę. Šios teorijos ir mokyklos atstovai tvirtino, 
kad valstybę sukūrė žmonės, o ne dievas, 17 kad ji yra žmonių tarpusavio 
susitarimo reikalas. Pagal visuomenės sutartį žmonės negalėjo visai at- 
sisakyti nuo savo natūralios laisvės ir įgimtų teisių; jas atėmė iš žmonių 
valstybių despotai. Remiantis tokiomis pažiūromis, buvo reikalaujama ieo- 
dalinių privilegijų panaikinimo. Carinėje Rusijoje tokios pažiūros buvo 
laikomos priešvalstybinėmis, todėl M. Akelaitis rado reikalą priminti, kad 
šios pažiūros Lietuvos liaudžiai nebus skelbiamos. 

12. Čia A. Janulaitis greičiausiai turi galvoje Vaclovo Biržiškos 
straipsnį „Iš vysk. M. Valančiaus veiklos“, atspausdintą „Mūsų senovėje“ 
(t. II, Nr. 3(8), Kaunas, 1938), kur polemizuojama su M. Valančiaus 
biografais — A. Alekna ir J. Stakausku. Jiems prikišamas neobjektyvumas, 
faktų atrinkimas iš anksto paimtam teiginiui paremti. 

13. Lituanistikoje žinomi du  Kontrimai. Kazimieras Kontrimas 
(1776—1836) — bibliotekininkas, publicistas, laikraščių redaktorius. Jis 
dirbo Vilniaus universiteto bibliotekoje, o 1808—1814 m. buvo to paties 
universiteto sekretoriumi ir istoriogralu. 1822 m. buvo sudaręs lietuvių 
kalbos katedros universitete steigimo projektą. 1825 m. pašalintas iš uni- 
versiteto, gyveno iš atsitiktinių uždarbių. Dalyvavo 1830—1831 m. suki- 
lime. Ar jis susirašinėjo su Oginskiu, žinių nėra. Nemažas tarp jų am- 
žiaus skirtumas. Feliksas Kontrimas dvarininkas, turėjęs Tučių dvarą ne- 
toli Viekšnių. Jis buvo Simono Daukanto gerbėjas ir rėmėjas. Dalyvavo 
1863 m. sukilime, 1874 m. mirė Šiaulių kalėjime. Jo dvaras buvo konlis- 
kuotas ir atiduotas caro valdininkui Sisojevui. Su šiuo Kontrimu Ogins- 
kis galėjo kalbėtis dėl lietuvių spaudos, nes buvo bendraamžiai ir, galima 
sakyti, kaimynai. 

14. Dėl knygelės „Jonas Chodzko-Jonas Iszmisloczius kromininkas. 
Pirmu kartu isz Lenkiszka in Lietuviszka kalbą perstatitas per Juozupą 
Rupeiką... o dabar isz naujo perweizdetas ir spaustuvien paduotas per 
Jurą Warnelį“ (Vilniuje), 1860 m., 173 p. yra skirtingų nuomonių. Dau- 
gumas manė, kad tai M. Akelaičio atliktas Rupeikos vertimo perdirbinys. 
V. Biržiška „Aleksandryne“ (t. III, p. 364) rašo: „Tačiau tai yra Rainoldo 
Tizenhauzo savarankiškai, tik anuo sekant, lenkiškai parašytas darbas, 
kurį į lietuvių kalbą išvertė ne Akelaitis, bet gydytojas K. Michnevičius- 
Mikėnas“. . 

15. M. Akelaitis 1863 m. sukilimą vadino lenkų sukilimu arba net 
lenkų karu, todėl jam net Lietuvos sukilę valstiečiai yra lenkai. Lietuvių 

sukilėlių vadai Bitis (Bitė) ir Puidokas jam „lenkų vaisko“ vyresnieji. 
M. Akelaitis gerai žinojo, kad buvo nemaža lenkų tautybės feodalinių 
didikų, kurie stojo prieš sukilimą ir rėmė caro valdžios priemones, ir vis 
dėlto tapatino sukilėlius su lenkais, tarsi kiekvienas lenkas savaime-būtų 
buvęs sukilėliu. 

Rašydamas apie Kauno gubernijos sukilėlius, M. Akelaitis tais pa- 
čiais politiniais tikslais nevengė perdėjimų. Tuo metu, kada M. Akelaitis 
ruošė spaudai savo laikraštėlį, Kauno gubernijoje, kaip ir kitose Lietuvos 
dalyse, sukilimas jau ėjo prie pabaigos. Augustavo gubernijos valstiečius 
jis drąsino tuo, kad kitur sukilėlių laimėjimai esą didesni, nors iš tikrųjų 
didesni jie nebuvo. 

16. Kongresine Lietuva buvo vadinama Užneinunė, kuri 1795 m. per 
paskutinį Lietuvos ir Lenkijos padalijimą buvo priskirta Prūsijai, o nuo 
1807 m.— Varšuvos hercogystei. 1815 metais Vienos kongreso nutarimu 
Rusijos imperijos sudėtyje buvo sudaryta Lenkijos karalystė, prie kurios 
buvo priskirta ir lietuviškoji Užnemunė. Į Lenkijos karalystę nejėjo len- 
kiškos žemės, atitekusios Prūsijai, todėl Vienos kongreso nutarimu suda- 
ryta Lenkijos karalystė, netapatinant su visomis lenkiškomis žemėmis, 
buvo vadinama kongresine Lenkija. Analogiškai lietuviškos žemės, pri- 
skirtos Lenkijos karalystei, buvo vadinamos kongresine Lietuva. 

17. Po 1863 m. sukilimo pažangesni Lietuvos emigrantai kartu su 
lenkais priklausė vienai draugijai — Lenkų tautinei sąjungai (Związek 
Narodowy Polski). Ilgainiui lietuviai sudarė atskirą grupę, kuri nuo 
1886 m. M. Akelaičio iniciatyva susiorganizavo į ,Želmens“ ratelį. 1896 m. 
„Želmuo“ atsiskyrė nuo lenkų, kaip savarankiška „Paryžiaus lietuvių 
draugystė“. Draugijos tikslas buvo „suvienyti bendram darbui išblaškytus 
Prancūzijoje lietuvius, kad jie išsaugotų gimtąją kalbą ir visuomenę“: Dėl“ 
šios draugijos statuto atspausdinimo A. Janulaitis apsiriko. Statutas at- 
spausdintas atskira knygele: „Atsiliepimas lietuviškos draugystės Želmuo 
Paryžiuje“, Tilžė, 1902 m. Plačiau apie šią draugiją žr. V. Abramavičius, 
Paryžiaus lietuvių draugija „Želmuo“ ir jos biblioteka, „Bibliotekininkys- 
tės ir bibliografijos klausimai“, III, Vilnius, 1964. 


A. Tyla: 


PASTABOS DĖL M. AKELAIčIO 
KŪRYBINIO PALIKIMO 


M. Akelaičio archyvinis palikimas buvo pradėtas skelbti XIX a. pa- 
baigoje, o pirmoji jo rankraštinių ir spausdintų darbų bibliogralija suda- 
ryta šio amžiaus viduryje. Tačiau ir po to dar daug kas liko neišaiškinta. 

Iki šiol tebėra kai kurių neaiškumų dėl dviejų M. Akelaičio darbų, 
A. Janulaičio vadinamų atsišaukimais,—,Pasaka Senelio“ ir „„Gromata 
Wylniaus Senelio“, kurie 1861 m. buvo nuvežti į Klaipėdą spausdinti. 
A. Janulaitis tvirtino, kad jie nebuvo išspausdinti. Tačiau V. Biržiška mi- 
ni juos kaip spausdinius, 1861 m. išleistus Klaipėdoje !, nors anksčiau šiuos 
M. Akelaičio kūrinius apibūdino kaip rankraščius. D. Fainhauzas taip 
pat tvirtina, kad „Pasaka Senelio“ buvusi atspausdinta 3. Z. Talvirskaja, 
vadindama šiuos rankraščius agitacinėmis brošiūromis, pažymi, kad jos 
nebuvo išspausdintos *. Iš tikrųjų, „Pasaka Senelio“ ir „Gromata Wyl- 
niaus Senelio“ nebuvo išspausdinti, nors yra išversti į dvi kalbas: pir- 
miausia į vokiečių?, o paskui iš vokiečių į rusų k.? Mums belieka išaiš- 
kinti, kodėl gi šie rankraščiai nebuvo išspausdinti ir kokiu būdu jų origi- 
nalai pateko į Vilniaus. generalgubernatoriaus kanceliarijos bylas? 

B. Bucevičius su M. Akelaičio rankraščiais Klaipėdoje buvo 1861 m. 
balandžio 4(16)—6(18) d. Kaip vėliau Rusijos žandarams Gargžduose 


! V. Biržiška, Aleksandrynas, t. III, p. 364. 

2 V. Biržiška, Lietuvių bibliografija, d. II, Kaunas, 1926, p. 281. 

3 D. Faįnhauz, Prasa konspiracyjna powstania styczniowego na Litwie i Bialo- 
rusi (1861—1864).—,„Rocznik Bialostocki“, t. IV, Bialystok, 1963, p. 61. 

43. TanbBupckaa, HekoToptie BOnpocit OGIKeCTBEHHOro JIBHAKEHHA B JiuTBe 
u BenopyccHk B KoHųe 50-x Hauaje 60-x roxOB H NOANONBHAAa JIHTEPaTYPA.— «PeBonio- 
uuoHnHas PoccH4 H peBomomuoKHaa- Ilonbia», Mockaa, 1967, p. 35. 

5 Vertimas žr. CVIA, f. 378, PS, 1861 m., b. 16, d. II, I. 30—83. 

5 Vertimas iš vokiečių k. Ten pat, 1. 19—24. 

papasakojo spaustuvininkas Horchas7, pirmąją dieną Bucevičius žšakė 
nelemtingą, jį išdavusią vizitinę kortelę. Sekančią dieną jis atėjo atsiimti 
vizitinių kortelių ir atnešė Akelaičio rankraščius. Susitarė, kad Bucevi- 
čius atsiims spausdinius po 14 dienų. Paliktoje pas Horchą Bucevičiaus 
vizitinėje kortelėje buvo užrašyta 1861 m. balandžio 29 d.* Tą dieną Bu- 
cevičius atvyko pas Horchą ir pasiteiravo, ar gatavi 10000 egz. atsišau- 
kimų. Spaustuvininkas paaiškino jam, kad negalėjo išspausdinti, nes trū- 
ko medžiagos. Bucevičius pažadėjo vėl atvykti ir pats paimti tuos spaus- 
dinius. 

Tuo metu įsikišo Klaipėdos policija, kuri atėmė iš Horcho Akelaičio 
rankraščius ?, išvertė juos į vokiečių kalbą ir supažindino su jų turiniu 
Rusijos konsulą Klaipėdoje Trentovijų. Pastarasis abu atsišaukimus pri- 
pažino labai kurstytojiškais ir, kaip pats rašė, „prikalbėjo vietos policiją 
uždrausti juos spausdinti...“ '9 Spaustuvėje pradėtas atsišaukimų rinki- 
mas buvo sustabdytas, Horchas įpareigotas pranešti policijai, kai tik at- 
vyks užsakovas atsiimti. 


Horchui rankraščiai buvo atiduoti, kai jis kartu su savo padėjėju 
R. Meisneriu 1861 m. liepos 15 d. buvo atgabenti į Gargždus akistaton su 
Bucevičiumi ir kitais. Jis juos, dalyvaujant žandarų korpuso gen. Kochui 
ir kitiems caro valdžios atstovams, grąžino Bucevičiui. Bucevičius jų 
neprisipažino. Atsišaukimus paėmė Kochas ir persiuntė generalguberna- 
toriui Nazimovui !!. Ryšium su tuo generalgubernatoriaus kanceliarijoje 
buvo užvestos dvi bylos: </Įeno no panopry PoccheHckoro KOMMCCapa NO 


NOrpaKHKuHBIM AeaM Cc Ilpyccueio 0 10/T. sk3eMnnapoB nuceM Ha JiHnTOB- 
CKOM  13bBIK6  BO3MYTHTeJBHOTO  COJĮepKaHHa (1861.V.25—1870.1.15, 
222 lapai) ir «/Keno o 3aka3e cTyAxeHTOM BynesuueM B Memene 10/1. 


3K3eMIN/JIApPOB BO3MyYTHTėNbH5IX MHCeM»>  (1861.VII.29—1874.1I.9., 232 lapai). 
Jose ir sukaupta medžiaga apie Akelaitį. O ten esančius atsišaukimus 
pirmas paskelbė A. Janulaitis !*. Šių atsišaukimų buvo padarytos dvi- ko- 


? CVIA, f. 378, PS, 1861 m., b. 16, d. II, 1. 56—58 
5 Ten pat, L. 4. 


3 CVIA, f. 378, PS, 1861 m., b. 16, d. II, L. 27 (Trentovijaus 1861.V.20 a raštas 
Rusijos pasienio su Prūsija reikalams komisarui Kochui I). 


10 Ten pat. 


! „Gromata Wylniaus Senelio“ originalas yra CVIA, f. 378, PS, 1861 m., b. 16, d. 1I, 
1 5—-10; „Pasaka Senelio“ — I. 10—18. 


12 A. Janulaitis, Spausdintieji ir nespausdintieji 1863—64 m. sukilimo raštai — 
„Karo Archyvas“, t. 1, Kaunas, 1925, p. 208—222. 

pijos, pasilikusios archyvuose 13. Kiti autoriai spėja, kad vienas iš tų at- 
sišaukimų buvęs ir Kraševskio bibliotekoje !4. 

Z. Talvirskaja atliko tekstologinį „Pasaka Senelio“ tyrinėjimą, lygin- 
dama ją su tuo pačiu metu Baltarusijoje platintu spausdiniu „„Hutorka 
staraho Dzieda“. Autorė daro išvadą, kad nei M. Akelaičio „Pasaka Sene- 
lio“, nei ,„Hutorka“ nėra visai autentiški kūriniai, o esą greičiausiai kaž- 
kokio trečio teksto, greičiausiai lenkų kalba, vertimai. Jų principiniai skir- 
tumai atsiradę dėl vertėjų skirtingų idėjinių įsitikinimų !*, 

M. Akelaitis neužsimena, ko jis konkrečiai siekė, norėdamas išplatinti 
du savo kūrinius, turinčius ryškų antivyriausybinį pobūdį. Šiuo atžvilgiu 
įdomūs yra iki šiol nepanaudoti B. Bucevičiaus ir jo draugo, su kuriuo 
drauge vyko į Klaipėdą, A. Montvilos prisipažinimai Vilniaus politinių 
bylų tardymo komisijoje. Bucevičius aiškino, kad jis, išklausęs abu paties 
Akelaičio skaitomus kūrinius, paklausęs autoriaus kokiam tikslui jis juos 
parašęs: M. Akelaitis atsakęs, „kad jie bendralaikiai su buvusiais įvykiais, 
todėl gerai būtų juos išplatinti žmonėms“ !9. Į Bucevičiaus pastabą, kad 
žmonės rankraščio nemokės skaityti, o tuo pačiu kūriniai nepasieks 
1 savo tikslo, Akelaitis atsakęs, kad gerai būtų juos išspausdinti už- 
sienyje. 

A. Montvila parodė, kad kai jis Klaipėdoje paklausęs B. Bucevičiaus, 
kam tie atsišaukimai skirti, pastarasis atsakęs, jog žemaičiams, kad pri- 
simintų praeitį ir papročius !*. 

Vertas dėmesio ir tas faktas, kad Akelaitis rankraščių iš karto neati- 
davė Bucevičiui Vilniuje. Bucevičius tardymo metu nurodė, kad Akelaitis 
sakęs, dar taisysiąs. Po kiek laiko jis išvyko į Kauną, matyt, pasitarti. 
Paskui išvyko į Kauną ir Bucevičius. Sekančią dieną pas jį atėjęs Akelai- 
tis ir įteikė jam rankraščius. | 

Literatūroje vis dar painiojama abiejų atsišaukimų žanras. Dokumen- 
ių publikacijoje „Revoliucinis pakilimas Lietuvoje ir Baltarusijoje 1861— 
1862 m.“ (p. 86) ir „Mažojoje lietuviškoje tarybinėje enciklopedijoje“ (t. I, 
p. 30) abu atsišaukimai pavadinti eiliuotais, nors „Gromata Wylniaus 


Iš CVIA, f. 378, PS, 1861 m., b. 16, d. I, I. 5—18; TSRS Centrinis valstybinis Spalio 
revoliucijos archyvas, f. 109-u, 1 eksp., 1861 m., b. 165, 1. 91—104! 

4 V. Biržiška, Lietuvių bibliografija, d. II, p. 281; D. Fajįnhauz, Prasa kon- 
spiracyjna.., p. 61. į 
a k 3. TankBupekaas, HekoTopkie BonpoCB! OGiKeCTBeHHOrO JĮBMKeHWA.., p. 40, 
16 Revoliucinis pakilimas Lietuvoje ir Baltarusijoje 1861—1862 m., M., 1964, -p. 26. 
17 CVIA, £. 378, PS, 1861 m., b. 16, d. II, 1. 180. 

Senelio“ parašyta proza. Lietuvių literatūros istorijoje minimas tik vienas 
iš šių atsišaukimų — „Pasaka Senelio“ 18, r 

M. Akelaitis pirmasis išvertė į lenkų k. Donelaičio „Metus“ !?. Dėl šio 
ūarbo yra nesutarimų ar netikslumų, kuriuos šia proga verta patikslinti. 
V. Biržiška manė, kad M. Akelaitis 1861 m. šį vertimą kartu su „Pasaka 
Senelio“ ir „Gromata Wylniaus Senelio“ siuntė į Klaipėdą spausdinti, „bet 
šis kartu su jais pateko į rusų policijos rankas“ 20. Jį, matyt, suklaidino 
A. Milovidovas, kuris tiesiog sutapatino „Metus“ su Akelaičio atsišauki- 
mais 2!, 

M. Brenšteinas tvirtino, kad vertimas buvęs išspausdintas 1860 m.: 
anksčiau įrodinėjo, kad laikraštyje „Gazeta Polska“ 22. vėliau —, „Gazeta 
Codzienna“ 28, 

M. Akelaičio atliktas „Metų Laikų“ vertimas yra išlikęs Vilniaus ge- 
neralgubernatoriaus kanceliarijos byloje ?*. Šiuo metu tai vienintelis ver- 
timo egzempliorius, nes, kaip pastebi V. Žukas, antrasis egzempliorius, 
kurį M. Akelaitis buvo nusiuntęs J. Kraševskiui, greičiausiai prieš antrąjį 
pasaulinį karą kartu su J. Kraševskio asmenine biblioteka pateko į Nacio- 
nalinę biblioteką Varšuvoje ir vokiškųjų okupantų buvo sunaikintas 5. 
V. Žukas taip pat patikrino M. Brenšteino teiginį apie M. Akelaičio ver- 
timo išspausdinimą J. Kraševskio redaguotame laikraštyje „Gazeta Co- 
dzienna“ ir nustatė, kad „Metų“ vertimas ten nebuvo išspausdintas. Ver- 
timo išspausdinimo klausimas po to dar buvo iškilęs du kartus: 
1865 ir 1869 m. 

Išlikusį „Metų“ vertimo rankraštį 1861 m. gruodžio 8 d. žandaras pa- 
ėmė kratos metu pas taikos tarpininką Kudrevičių Surviliškyje drauge su 
kitais M. Akelaičio rankraščiais ir knygomis. Paskui jis buvo atsiųstas 
į generalgubernatoriaus kanceliariją. Taigi mintis apie tai, kad jis buvo 
pasiųstas į Klaipėdą spausdinti, pasirodo neteisinga. Tai, be to, dar pa- 
tvirtina ir 1861 m. kovo 16 d. Peterburgo cenzūros komiteto cenzoriaus 


18 Lietuvių literatūros istorija, t. I, Vilnius, 1957, p. 504. 

19 E. Lebedienė, Kristijono Donelaičio bibliografija, Vilnius, 1964, p. 85. 

2 V. Biržiška, Aleksandrynas, i. III, p. 364. 

2! ApxHuBubie MaTepHajht MypaBbeBckoro My3ea, ų. I, Bunbka, 1913, p. 6. 

2 M. Brensztejn, Dwa listy Mikolaja Akielewicza.—,„Kwartalnik Litewski“, 
1911 m., t. 5, p. 130. 

3 M. Brensztejn, Akielewicz Mikotaj.— Polski stownik biograficzny, t. I, Kra- 
kėw, 1935, p. 36—837. 

24 CVIA, f. 378, PS, 1861 m., b. 16, d. I, I. 145—198. 

25 V. Žukas, J. Kraševskis ir K. Donelaičio raštai —„Literatūra ir menas“, 1964, 

P. Dubrovskio ant „Metų Laikų“ vertimo titulinio lapo uždėta rezoliucija: 
„Cenzūros komitetas leido šį rankraštį spausdinti“. Kaip žinome, tų metų 
kovo 14 ar 15 d. į Vilnių atvyko B. Bucevičius ir per savaitę susitiko su 
Akelaičiu bei susitarė dėl atsišaukimų išspausdinimo Klaipėdoje. Ar tuo 
metu Akelaitis jau buvo gavęs iš Peterburgo rankraštį su rezoliucija,— 
nežinia. O jei ir gavo, tai jam nebuvo reikalo cenzūros aprobuotą leidinį 
vežti spausdinti į Prūsiją. 

Kartu tenka pažymėti, kad M. Akelaitis manė išleisti „Metus“ abiem 
kalbom — originalo ir lenkų — vienoje knygoje. Todėl rankraštyje parale- 
liai surašyti abu tekstai. Vertimas — proza. Be vertimo, autorius pridėjo: 
„Pratarmę“ („Przestroga“)*, „Trumpas žinias apie autoriaus gyvenimą 
ir raštus“ (,,Krėtko wiadomošč o žyciu i pismach autora“)?7 ir „Prierašus“ 
(„Przypisy“)?š, kur paaiškina atskirus lietuviškus žodžius, daiktus (šiupi- 
nys, giltinė, krivulė ir kt.), įvykius (1709—1710 m. marą). 

Kyla abejonių dėl tvirtinimo, kad M. Akelaitis „Metus“ išvertė Survi- 
liškyje 1860 m.29 Rankraštyje, kurį Akelaitis su dedikacija nusiuntė J. Kra- 
ševskiui, nurodyta, kad poema išversta 1860 m.3? A. Janulaitis yra tos nuo- 
monės, kad vertimas buvo tik užbaigtas Surviliškyje (p. 53). Iš šioje kny- 
goje A. Janulaičio pateiktų duomenų nustatyti, kada Akelaitis persikėlė 
pas Kudrevičių, negalima. 1860 m. vasarą jis tebebuvo Vilniuje Oginskio 
namuose 3!. Pragyvenimo ir leidinių reikalais jis važinėjęs po Lietuvą. 
1860 m. gruodžio mėn. jis buvo Marijampolėje 3. Kaip nurodo V. Armo- 
nas, 1860 metais vienintelį sykį mokslo reikalais Lietuvoje lankėsi O. Kol- 
bergas 3. V. Armono nuomone, jis Užnemunėje aplankė Marijampolę, Gi- 
žus, Dubėnus, Alvitą, Keturvalakius, Bartininkus, Liudvinavą, Gulbiniš- 
kius, Vinkšnupius, Jonavą, Kalvariją, Simną, Krokialaukį, Punską ir kitas 


26 CVIA, f. 378, PS, 1861 m., b. 16, d. I, I. 145. 

27 Ten pat, I. 146. Tai L. Rėzos „Metų“ leidimo įvado santrauka (E. Lebedienė, 
Kristijono Donelaičio bibliografija, p. 122—123). 

28 CVIA, f. 378, PS, 1861 m., b. 16, d. I, I. 197—198. 

2 E. Lebedienė, Kristijono Donelaičio bibliografija, p. 85. Apie tai, kad vertimas 
buvo atliktas Surviliškyje, rašoma ir „Lietuviškoje enciklopedijoje“, t. 1, Kaunas, 1939, 
p. 138. : 

3 V. Zukas, J. Kraševskis ir K. Donelaičio raštai. 

31 Gal būt, tai, kad jis gyveno Oginskio namuose, suklaidino Z. Talvirskają, kuri 
nurodo, jog 1860.1I:—IX Akelaitis gyvenęs pas I. Oginskį Rietave ir tik rugsėjo mėn. per- 
važiavęs į Vilnių bendradarbiauti „Kurjer Wilenski“. (3. TanbBupckaa, HekoTopsie 
BONpoch! OGINECTBEHHOTO JIBKIKEHKA.., p. 30.) 

32 1860.XII.23(11) d. M. Akelaitis iš Marijampolės parašė laišką I. Oginskiui. Zr. 
„Tauta ir Žodis“, kn. IV, p. 442. - 

3 W. Armon, Zainteresowania O. Kolberga folklorem litewskim.—,„Lud“, 1955, 

t XLII, d. I, Wroclaw, 1956, p. 432. 

vietoves 34. Todėl verta patikrinti, ar M. Akelaitis, būdamas Užnemunėje, 
jam netalkininkavo. Tų pačių metų pabaigoje M. Akelaitis" jau buvo Vil- 
niuje, nes XII.31 d. I. Oginskis jam laišką ten pasiuntė. XII.31 d. jis 
drauge su kitais „Kurjer Wilenski“ bendradarbiais pasirašė ant atskiro 
A. Kirkoro litografuoto portreto 38. 1861 m. kovo 16 d. „Metų Laikų“ ver- 
timas įau buvo patvirtintas Peterburgo cenzūros komitete. Taigi vertimas 
turėjo būti atliktas tada, kai M. Akelaitis gyveno Vilniuje, o ne Survi- 
liškyje. 

Atskirai tenka apsistoti ties M. Akelaičio biblioteka, sukaupta iki jo 
pirmosios emigracijos 1861 m. Apie jos lietuvišką literatūrą duomenų pa- 
teikė V. Žukas *7. Tačiau šie duomenys nėra pilni, nes autorius naudojosi 
vien L. Uzienblos 1891 m. sudarytu M. Akelaičio bibliotekos lietuviškų 
knygų sąrašu. 

Dėl Akelaičio bibliotekos yra dvi nuomonės. A. Janulaitis mano, kad 
Akelaitis pas Kudrevičių atsikraustė su visais savo rankraščiais ir knygo- 
mis. Tuo tarpu V. Biržiška rašo, kad, „dar prieš išsikeldamas iš Vilniaus, 
savo biblioteką ir rankraščius pavedęs savo bičiulio, Vilniaus lietuvių 
dailininko — Jono Zenkevičiaus globai“ *. Tą patį tvirtina ir V. Žukas *?. 
Abi nuomonės nėra tikslios. Iš tikrųjų, M. Akelaitis J. Zenkevičiui paliko 
tik dalį savo bibliotekos, o antrą pusę išsivežė į Surviliškes. 1861 m. gruo- 
džio 8 d. žandaras Ščerbakovas, padaręs kratą pas Kudrevičių, paėmė 
Akelaičiui priklausiusias 97 knygas lietuvių, prancūzų, vokiečių, lenkų ir 
rusų kalbomis *? ir 103 lapus rankraščių *!. Sprendžiant pagal kratos metu 
sudarytą sąrašą *2, buvo paimtos ir Kauno apskrities ispravnikui perduo- 
tos žemiau nurodytos knygos. 


*W. Armon, Zainteresowania O. Kolberga iolklorem litewskim.—,„Lud“, 1955, 
t. XLII, d. 1, Wroctaw, 1956, p. 432. 

35 „Tauta ir Žodis“, kn. IV, p. 442. 

3 M. Brensztejn, Adam-Honory Kirkor, wydawca, redaktor i wlašciciel dru- 
karni w Wilnie, Wilno, 1930, p. 43. 

37 V. Žukas, M. Akelaičio biblioteka.— Vilniaus Valstybinis V. Kapsuko v. uni- 
versitetas. Mokslinės bibliotekos metraštis 1958—1959, Vilnius, 1961, p. 249—253, 

38 V. Biržiška, Aleksandrynas, t. III, p. 361. 

3 V.. Žukas, M. Akelaičio biblioteka, p. 249. 

40 CVIA, i. 378, PS, 1861 m., b. 16, d. I, I. 112—113. (Onuce KKmraM, OCTaBUIHMCA 
nocie HeKOero Hukonaa AkeneBuua 4 OTAAHHBĮM B CcoxpaHeuwne KoBenckoMy 3€MCKOMY 
HcnpaBHHKy.) 

*1.A. Beneųkui, CGophuK AOKYMEHTOB MyseA rpada M. H. MypasBbesa, Bunbua, 
1906, p. 222. r Lito 

" 42 Sąrašo sudarytojas, nemokėdamas kitų kalbų, iškraipė knygų pavadinimus, kurių 
dėl eilės priežasčių netaisėme. Ša 

Lietuvių k. 


Prancūzų k. 


Vokiečių k. 


Lenkų k. 


Mikalojaus Akelaičio paliktų pas Kudrevičių 
ir žandaro perduotų Kauno ispravnikui knygų sąrašas 


1. 


o 


m 
066 


13. 
14. 
15. 
16. 
17. 
18. 
19. 
20. 
21. 
22. 


23. 


24. 


25. 


Knygos pavadinimas 


Zemajtiu Wiskupiste, aprasze K. Motiejus Wo- 
lonczewski 


„ Daynas Zemaycziu, surinktos yr yszdutos par 


Simona Stanewicze 


. Wajkams Zemaitiu yr Lietuwos 
„ Traitė ėlėmentaire d'ėconomie politigue par 


Beaulieu 


. Prėcis ėlėmentaire d'ėconomie  politigue par 


Blanoui 


„ Lecons de philosophie Moral par M. Noel 

„ Ėtudes de philosophie Moral par M. Baudriliard 
. Oeuvres complėtes d. Frederik Bastiat 

. Ėtudes Administralives par Vioien 

„ Histoire de YVėconomie politigue par Blanoui 
Ll, 
12. 


Richesse de nations par Adam Smith 

Nouveau traitė d'ėconomie politigue par M. Vill- 
iaumė 

Reportoire Gėnėral d'ėconomie politigue 
Dictionaire de V'ėconomie politigue 

Dictionaire Francgais-Polonais 

Lehrbuch der Logik (Trummer) 

Rotschilds Taschenbuch iūr Kaufleute 
Zeitschrift fūr vergleichende Sprachiorschung 
Reinischere Muscumiies Filologie 

Grosse Bibliothek der Deutschen Klassiker 
Gospodarstwo Narodowe stosowane do praktyki 
Zbior rozpraw o przedmiotach prawa Polskiego 
przez Banditke 

Katechizm czyli prosta Nauka, jakim sposobem 
tworzą się, padzielają i konsumują bogatctwa 
w towarzystwie 

Zasady Ekonomij politicezneį 26 lutego 1860 roku 
wydana w Petersburgu 

Histo'yia prawodawstw Slowiaūnskich przez Ma- 
ciejowskiego į 


Knygų 
skaičius 


CSNPNRIOUUDm- 

Lenkų k. 

26. 
27. 
28. 
29. 
30. 
31. 
32. 
33. 
34. 


35. 
36. 
37. 
38. 
39. 
40. 


41. 
42. 


43. 
44. 


Zarysy dziejow Literatury Polskiej 
O Rachunkowošci Kupieckiej 
Kupiec 

Lešnictwo Polskie 


O związku Moralnošci z Ekonomyą Polityczną 


Starožytna Polska przez Michala Balinskiego 
Wyklad prawa handlowego Szymanowskiego 
Juryzdykcva Patrionalna w Polsce 

Wspomnienie o žyciu i pismach ks. Karola Anto- 
niewicza 

Litošė w stosunku do Cywilizacyi 

Enciklopedia kupiecka Fridhubera 

Zasady Gospodarstwa Spolecznego 

Zasady Ekonomij Politycznej Jėzela Gasnicz 
Kwestyie językowe przez Glosofila 

Zarysy Ekonomij Politycznej zgodne z Religiją 
Chrzešcianską 

Odwiedziny u Jėzefa Lompy 

O Aktach Stanu Cywilnego przez Wyczechow- 
skiego 

Ekonomija Polityczna w stęp organizacyi pracy 
Dumania nad najwyžszemi zagadnieniami cz!o- 
wieka 


„ Rys dziejėw pišmiennictwa Polskiego 

„ Prawo natury priwatne 

„ Przeszlošė i teražniejszošė ortograiij polskiej 
„ Požytki dla prawadzaących ochrany 

„ Hystoryia Sw. i katechizm dla dzieci 

„ Prawo Natury Rządowe 

„ Prawo Narodowe i Naturalne 

„ Chrzciny u Wėjta 

„ Wigzanka dla miodziežy 

„ Historyia Kommunizmu 

„ Przewodnik Moralnošci Ekonomij Politycznej 
„ Nauka prawa przyrodzonego 

. Uwaga nad pytaniami, czy wielkie lub tež male 


wlasnošči Ziemskie dla ogėlnego dobra są užy- 
teczne 


„ Paūstwo odosobnione w stosunku do rolnictwa 


i Ekonomjij spolecznej 


——-N--——- — M ——— Nn. 0. - 


m 


m„Č—-X—— mn —————— “Nr = M 


59. Modlitwa poranna Panka z Bielca 

60. Mowa z okazyi založenia Synagogi w Warszawie 

61. Ustawa Konstytucyina Krolewstwa Polskiego 

62. Tablice Synochronistyczne 

63. Kalendarz Warszawski (Ungra) 

Rusų k. 64. CnoBap» Poccužicko-IMonbckui 

65. CpaBuHTenbHbIA B3TAAA Ha aKHrnuūckKĖ, bpaKnys- 
CKHH YTOJIOBHPIH NPOIeCCBI 

66. TnaBHoe oGHecTBO PoccHHckHx >XeN1e3HBIX JJOPOT 1 


mmm E NM 


Iš lietuviškų knygų tik viena — S. Stanevičiaus „Dainos Žemaičių“ 
minimos ir V. Žuko paskelbtame Akelaičio bibliotekos lietuviškos lite- 
ratūros sąraše. M. Valančiaus „Žemaičių vyskupystės“ tame sąraše nėra. 
Visų M. Akelaičio turėtų lietuviškų knygų sąrašas, atrodo jo paties suda- 
rytas, yra jo rankraščių fonde, Lietuvių kalbos ir literatūros institute. Jame 
pažymėtos 37 knygos. Apskritai pati literatūra rodo, kokiais klausimais 
M. Akelaitis domėjosi. 

Kiek keistoka, kad šioje bibliotekoje nėra nė vieno paties Akelaičio 
leidinio, kai tuo tarpu „Želmens“ draugijos Paryžiuje bibliotekoje jo 
knygų buvo !. Kaip jos ten atsirado: ar pats Akelaitis pirmąsyk emigruo- 
damas nusivežė, ar kas paaukojo — nežinia. 

Pas Kudrevičių žandaro surasti Akelaičio rankraščiai atsidūrė Vil- 
niaus generalgubernatoriaus kanceliarijos byloje. Be jau minėto „Me- 
tų“ vertimo, tarp tų rankraščių buvo ir iki šiol nežinomo Akelaičio iš 
prancūzų į lenkų k. vertimo rankraštis „Poszukiwania Nad naturą i przy- 
czynami Bogactwa Narodėw przez Adama Smitha. Tiumaczenie z fran- 
cuzkiego przez Chlopa z p-tu Marijampolskiego. .. Tom pierwszy“ (32 p.)?. 
Tarp šių rankraščių tebuvo rastas vienas Akelaičio nežinomam asmeniui 
rašytas laiškas?. A. Janulaitis mano, kad J. Kraševskio, V. Korotinskio 
ir kt. asmenų laiškus (rašytus iki 1861 m.) Akelaitis bus sunaikinęs. 

Akelaičio laiškus M. Valančiui (3), A. Kirkorui (15), I. Oginskiui 
(5), Tiškevičiui (1) paskelbė A. Janulaitis „,„Tautoje ir Žodyje“ (kn. III, IV). 
Vienas M. Akelaičio laiškas M. Balinskiui yra Vilniaus universiteto bib- 


'1V. Abramavičius, Paryžiaus lietuvių draugija „Želmuo“ ir jos biblioteka — 
Lietuvos TSR Aukštųjų mokyklų mokslo darbai. Bibliotekininkystės ir bibliografijos klau- 
simai, t. III, Vilnius, 1964, p. 154. 

2 CVIA, f. 378, PS, 1861 m., b. 16, d. I, I. 114—130. Šio vertimo originalas minimas 
M. Akelaičio bibliotekos sąraše. 

3 Zr. „Tauta ir Zodis“, kn. III, p. 319. 

liotekos rankraščių skyriaus M. Balinskio fonde. V. Zukas * Krokuvos 
universiteto bibliotekoje (Biblioteka Jagielloūska) surado 16 M. Akelaičio 
laiškų J. Kraševskiui, rašytų 1858—1861 m. ir 1864—1882 m. A. Janulai- 
tis taip pat naudojosi Akelaičio rašytais J. Kraševskio laiškais, bet nenu- 
rodo iš kur juos ėmė. 

Be to, V. Žukas Varšuvoje Nacionalinės bibliotekos rankraščių sky- 
riuje surado M. Akelaičio iš Paryžiaus (1872—1887 m.) rašytus laiškus 
V. Korotinskiui (31), „Gazeta Warszawska“ leidėjui S. Lešnovskiui (21) 
ir, spėjama, A. Medekšai (1)“. Ten pat yra Akelaičio rankraščių rinki- 
niai 7. V. Armonas, o paskui ir V. Žukas nurodė M. Akelaičio rankraščius, 
kurie irgi neįtraukti į V. Biržiškos sudarytą bibliograiiją, esančius Lenkų 
kraštotyros draugijos archyvo (Vroclave) O. Kolbergo fondeš. Nemažai 
M. Akelaičio rankraščių, daugiausia leksikografijos klausimais, yra Lietu- 
vių kalbos ir literatūros instituto bibliotekos rankraštyne ?. 

Keletas mums žinomų Akelaičio atspausdintų darbų irgi neįtraukta 
į bibliograliją. J. Boreiša teigia, kad Akelaitis 1869 m. laikraštyje „Nie- 
podlegtošė“ paskelbė Lenkų tautinio banko projektą !9. Gyvendamas Pary- 
žiuje Akelaitis parašė lenkų k. plačią prancūzų literatūros apžvalgą, kurią 
išspausdino J. Javorskio iliustruotame kalendoriuje !!. 


*V. Žukas, Lietuviški ir su Lietuva susiję rankraščiai Lenkijos bibliotekose— 
Vilniaus Valstybinis V. Kapsuko v. universitetas. Mokslinės bibliotekos metraštis |958-— 
1959, p. 217—246. 

5 Biblioteka Jagielloūska, Sign. 6460 IV, K. 428—451; Sign. 6485, K. 233; 235—244. 

5 V. Žukas, Lietuviški ir su Lietuva susiję rankraščiai. ., p. 218—219. Laiškai yra: 
Biblioteka Narodowa, Sign. Rsp. 7300. 

"7 V. Žukas, Lietuviški ir su Lietuva susiję rankraščiai. ., p. 244—245. Polskie To- 
warzystwo Ludoznawecze, Sign. Rsp. 7301; Rsp. Nr. IV 6017. 

5 W. Armon, Zainteresowania O. Kolberga. ., p. 435—436; V. Zukas, Lietuviški 
ir su Lietuva susiję rankraščiai.., p. 244—245. 

S Lietuvių kalbos ir literatūros instituto bibliotekos rankraštynas, F 1—2, I. 1. 

10 J. Borejsza, Emigracja Polska po powstaniu styczniowym, Warszawa, 1866, 
p. 283. . 

UM. Akielewicz, Literatura francuzka.— Jana Jaworskiego Kalšidaiz illustro- 

wany na r. 1877, Warszawa, 1877, p. 43—48. 

HHCTHTYT HCTOPHH AKANEMHH HAYK JIHTOBCKOH CCP 
A. SHYJAHTHC: MHKAJNOBDC AKEJAHKTHC 
BHKHJIDbDHUOC— MMHTHC- 19609 


ACTA HISTORICA LITUANITICA III 


A. AuynaiūTuC 


MHKAJIOIOC AKEJNAHTHC 


FO. HOpaunuc: 
PesioMme į 


Mukanooc AkenaūTuc (Akenresuu, 1829—1887) — AunTOBCKHA YYeHbIĖ, 
NMHCaTelb H NMOJIHTHUeCKHH AeATeJIb — AABHO MPHBJEKAI BHHMAHKe HCCJe- 
AoBaTeneh. Ero uMa ynoMHHaeTCA B HCTOpHH JIHTOBCKOH JIHTEpPATYPbI: H B 
MOHOTpadbHAx, MOCBAIEHHBIX BOCCTaHHIO 1863 roxa 4 pa3BHTHIO OGUNeCT- 
BeHHOK MBICIH JiHTBBI. Ero Guorpadbuež 3auHTepecoBaJICa Mpodbeccop, aka- 
AeMHK AkaneMuu nayK JlnToBcko4 CCP (1941) AyrycThuac AuysakThC 
(1878—1950). B 1920 r. on onyGnnKoBan ouepk Guorpabuu M. Akenai- 
THCa, B 1925—1926 rr.— ero NHCbMa H BO33BaHHA, OjHako OH He JOBO/Ib- 
CTBOBAJICA 3THM H NpPOJXOJNKAI CO6HpATb MATepHaJi O ETO KH3HH H JEATEJlb- 
HocTH. A. AKHyaKTHC  XOTeO1  AaTb He TOJbKO Hayunyjo GuorpadHio 
KPeCTbAHHHa-HHTEJUIHTEHTA, HO H OlĮeHKY eTO HayyHolH, JHTEpPATYPHOK A IO- 
JNHTHUeCKO4 AeATeJbHOCTH. BOJ1e3Hb H CMepTb MOMENIAaJIM eMyY ĮOBECTH pa- 
GoTy xO KoHla. OcTanacbh 3aK0HUeHHOK TOJNbKO GHorpadbuA, KOoTOpaA 
OTHIOXb He ABJAeTCA COBepuieHHo nonHoK. HecMoTpA Ha TO, UTO aBTOpY 
YAalOCb HaKTH BO Opauunu peTeh M. AkexakTHCa W NOJNyYUKWTL OT HHX 
HeKOTOPbIe CBeNeHHA, NePHOX 3MHTpalHH OCTAJICA CJ1AG0 OCBEIHEHHBIM, Xpo- 
HOJIOTHUeCKHe NpPO6eJhI HMEIOTCA H B APYTHX NepHOAAX erO >KH3HH. 

HecMoTpa Ha ynoMaKHyThe HexocTATKW, GuorpadbHus, HanucaHHas 
A. AnynaKkTHCOoM, ABJIAeTCA I(EHHBIM BKJIAJJOM B HCTOpKOrpadbHuio JiHTBEI, 
BenopyccHK H [oxkmu, rak kak M. AkenaūTuc TeCHO COIDYLABSASI c NeA- 
TeIAMH KYJIBTYPHI JKDYTHX HalĮHOHaJIbHOCTEK. 

M. AkenaūTHC npoKcxoxKI H3 TOK uacTH JIuTBbI, KOTOpa3 perieHKHeM 
Bernckoro KoHrpecca (1815) Gei1a npucoexuKena.K KoponeBcTBy IloJ- 
ckoMy. Ero,oTeį AxoMac yuacTBOBa1 B BoccTaH4K 1830—1831 rr., nonaJ 
B TUIeH, GbiJI COCJIAH I(aApCKHYMH BJACTAMH B CH6Hupb Hh TaM yMep. Bnarona- 
pa 346076 MaTepW H GAHW3KHX pozCTBeHHHKOB AkenaiiTuC CTaJ y4eHHKOM 
MapuaMmnonbckoK (KblHe r. Kancykac) nporuMHa3ud, TAE NpOABHA HCKJNO- 
UHTEJIbHBIe CIHOCOGHOCTH K 335IK03HaHHIOo. Tenepb eMy HeTPVJHO GBIJO IO- 
JYYHTL paGoTy y MEeCTHBIX IOMEIl(yKOB B KauecTBe JĮOMalIHero YYHTEJA. 
Ok yunn xeTei H sanuManCa CaMO06pa30BaKueM. IlpHGnuzuTenibKNO B 1850 r. 
oH nepecennica B BapiiaBy, rAe pačoTai ywHTeNeM H NpojoNxxAA CaMO- 
CTOATe/JbHO yUuHTBCA. TaM xe OH HauaJi COTPYAHHUATB B NOJIbCKHX Ta3eTax. 

B NONbCKHX HHTENIEKTYANIBHBIX KPYTaX TOrO BPEMeHH MPOABIANCA 
NMOBbINIeHHBIĖ HHTEP6C K JIHTOBCKOMY A35IKy H (boxbKIOpy. AkenaiThC GbLn 
3HATOKOM JIHTOBCKOrO 335IKa, AHTEPaTYPH! H HApoAHOro TBOpuecTBa. Oxka- 
3HIBAA YCJIYTH YUEHBIM, OH BKJUOUKHICA B CO6GHpaHKe GOJbKJIOPHOTO MATE- 
pHaJa, NepeBe1 Ha NONbCKHH A3bIK <Bpemena roža» KpucThonaca. ĮĮone- 
aauTHca (1714—1780) 4 npunen K BBIBOAY, UTO JIHTEpaTYpy Ha JIHTOB- 
CKOM A35Ike CNleNyeT H34aBATb MACCOBBIM THpa>KOM H pacNpocTPaHATL Cpe- 
IM KpecTbAH. Takaa HAeA, KoHeuHo, He Ghia HoBOKH. KHHrH Ha JHTOBCKOM 
A35IK6 COUWKHHAJ HK w3jaBai CumoKac ĮĮaykanTac (1793—1864), koTop»ik 
B TO BpeMa, GyAyUK yYXXe CTAPHKOM, 2KHI B CBupaaykKhc (Ha TEPpHTOpHH 
JiarBnH) y nomemįuka II. CmyrneBuuoca. M. AkenaūTHc nepecennnca 
B CBHpJaykKC, UTO6BI NHCaTb TpAMMATHKyY H CJIOBApH JIHTOBCKOrO A3PIka. 
On HeOAHOKpATHO 06paianca 32 noMOMBIOo K M. BanunckoMy (1794— 
1864) n H. Kpamesckomy (1812—1887), koTOpHIe B CBOHx NpoH3BexeHHAX 
Ha NOJIbCKOM A3bIK€ POMAHTHY6CKH H306pax<aJllu JIHTOBCKHA Hapox B JaJe- 
KOM eT0 NponmoM. Ho on, oco6enHo M. BanunckKH, coMHeBaJIHCb B TOM, 
Hy3KHa JIH JIHTEpaTYpA Ha JIHTOBCKOM 33bIK6, KOTA BIOJHę JKOCTATOUHO 
KHHT H Ta36T Ha NOJbCKOM A35IKe. 


M. AkenaiūTHC 06palnanca 32 MaTepHaNBHOK NOMOLŲBIO K JIHTOBCKHM 
NOMEDĮKKaM, oco6eHHo K H. OrnHckoMy, KoTOpbI4 noMoran Jiaypunacy 
Haunckucy  (1811—1881) H3xaBaTb KaneKHxapw Ha JHTOBCKOM A3bIKe. 
M. AkenaūThcC nyGnKHyKo B NeuaTH H B UaCTHBIX NHCbMAX YBepAJ IOMEIH- 
KOB, UTO IIPOCBeleHHe KPeCTbAH Ha POXHOM A35IKe NpHHeCeT HM TOJIbKO 
TIOJIb3y, TAK KaK BCe H3/JaBaeMbIe HMH KHHTH GYAYT HOCHTBb JIHIlb pPeJIHTH- 
O3HbIH HH CBeTCKHH xapakTep. H. OrnuckKA ų ApyrMe NOMEIHKK AaJH 
eMy AeHbrH. AkenaHiTHC NnepecenHnca B BHJIbHIOC H, COTPYXKHKHUAS C H3/Ja- 
Te1eM A. Kupkopom (1818—1886), BBINnyYCTHA1 HeCKOJIbKO KHHT TIPOCBETH- 
Te/IbHOro XapaKTepa, B TOM uHCJle H GykBapu. PacnpocTpaKhaTb 3TH H3/ra- 
HHA GbIJIO TPYJHO NO pA3HbIM IIPHYHHAM; XOTA KHHTH H ObIJIH pacIpojaBbI, 
HO H3pACXOJOBAHHbIe CpeXCTBa He BepHyJIHCb. [loMeljukų Gonbie AeHer 
He xaju, a MH. OrhHckui O6bABHJI, UTO JEHBTH OH He NOXePTBOBAJ, a Jūllib 
OAOJNMKHJI. 

AkenaūTHC Ben NMeperoBopbi C enHckonoM ŽKemaūiruu MorTerocom Ba- 
naKuocoM (1801—1875) 06 nusxauKK AHTOBCKOH raaeTbt. Ho I1apckHe 
BJaCTH He ĮAJlH pa3pelUeHKA Ha BBINYCK, H Ta3eTa He NOABHJIACb B CBeT. 
M. AkenakiTHC xONMKeH GblJ1 GbITb pexaKTOpoM 3704 raseTbI. Ilocne TAKHx 
HeyJau OH NBITAJCA NOJYUHTB MECTO YUHTeJA, HO €My GbIJO OTKA32HO B.1a- 
CTAMH H3-3a MOJHTHUeCKOKH HeGJaTOHA/eXXHOCTH. 

B 1861 rony M. AkenaūTuc Hauaj 3aHHMAaTBCA NOJHTHUECKOKH NEATEJb- 
HOCTbIO. OH HarnWcaJ Ha JIHTOBCKOM A3bIKe BA BO033BAHHA: OHO — B CTH- 
XxaxX, Apyroe — Np0304, K oTNpPaBKHA1 Hx B Knaiūneny, KoTOpax TOrAAa BXOAH- 
na B Ilpycckoe KOponeBCTBO, AIA OTNEUATAHKHĄ THNHOTpabCKHM CHOCOGOM. 
BosaBauna NMonajnH B pyKH THIOrpada— Hapckoro MunHoKa. IloMoLIHKKK 
AxenaūTHCa, xOCTaBHBIHe BO33BaHH3 B Kaaūneny, 6bUJ1H 3a/(ep>KaHbI, CaM 
AkenaiūiTHC yCNen CKpBITbCA H NO HCTE4UeHHH HEKOTOPOrO BpeMeHH 3MHITpH- 
poBan B Mapmx. Tam paGoTanx B NOJbCKO4 GHGAHOTeKe, MHOro UHTAJI 
K NHCaJ. 

Korna B 1863 rojty nauanoc> BoccTauHKe, oH Bepnynca B JiuTBy 4 6bL1 
Ha3HaueH IOMOIHHKOM KOMHCCapa nmoBcTaKHleB ABrycTaBcKOk Ty6epHHu. 
B 1864 r. nauan H3aBaTb Ha JIHTOBCKOM A35IKe Ta36TY, B KOTOpPOj NneuaTa- 
AHCb CBeneHHA O XOXEe BoCcTaKHA. [locne nOxABIeKHA BOCCTAHHA 3MHTpH- 
poBaj B [lpycchio K nBiTaICĄ nocennTbCca B HHcTeKHGypre, Ho NoxnHuuSs 
MOTPe60Ba/JAa YAalHTECA H3 ropoja. IlpnioTH1CA OH B JEPEBHe Y KPeCTbAH- 
AuToBIjeB. [lpon0Nxxax 3aHHMATBCA JIMTEPATYPHOK AEATEJIBHOCTBIO. [Mpyc- 
Ckaa NOAKHA Hanaja Ha erO CEA, NPOH3BeJA OGBICK, 346paJla pykonucA, 
a erO0 CaMOTO NOocaAKWNIa B THOPbMy. I[lpokypop 0o6BHHKHA ero B TOM, WTO OH 
aKO6bl! CO6HpaeTcA CBeprHyTb MOHapxHueckwK  cTpo4  [Mpyccun. Ilocne 
4-MecauHoro 3aK/IO04eHHA OH NMpeNCTAJI Nepex CYXOM. ČyAt GbLJT OTKPBITBIM, 
B 32J€ GHIJJO MHOTO.Kapoja, HpeKHMyIeCTBEHHO KpecTbAHe. Bo BpeMA uTe- 
HHa npuroBopa AkenaiTHC CKpBINCA B TOJNe, H KPeCTbAHe NOMOMIM EMY 
GexxaTb. H. Kpamesckuū npucnan n5 Jlpe3xeHa eMyY AEHBTH, H OH B2pHyYJICA 
5 Ilapux. 

Ilpasoe KPBIJO MOJIBCKOK >MHrpaluw BCTPeTHNO €eT0 HEeAOG6poxeNa- 
TeJIbHO. EMy GbIJO OTKa34HO B XAOJJKXHOCTH GHGJHOTEKApPA, KOTOPYIO OH 
paHbiie, JO BoccTaHHA, 3aHHMaj. Hamex oH pa6oTy B KOHTOpeė ONHOrO 
(bpaKyscKOro NpeANpHHHMATEJA, XeHHJICA Ha (bpaHl(y»KeHKe, OJĮHAKO CBA- 
364 C POJKHHOK HHKOrja He NpepriBan. B Ilapmxke on K CckoHuancg. 

)KuBa B >MHTpaluH, OH COTPYXHKHUAN B KauecTBe NMOCTOAHHOTO KOPpec- 
NOHAEHTA B MOJIBCKHX Ta3eTaX H 324 3TO NOJyYVAI CKPOMHbIK ronopap. Kor- 
Aa B CIA noaBunuc» JHTOBCKHe ra3eTbi, OH HauaJl NOCBUIATb HM CBOH 
CTaTbH, a Korna B 1883 r. ua TeppHTophx I[pyccuK nNoaBunacp JIHTOBCKAA 
raseTa «Aušra» («3ap3>), oH coTpyAKK4an B Heū. B Ilapuxe n0 ero HHH- 
UHATHBe GBLIO C034aHO OGUKeCTBO JHTOBŲEB „Želmuo“ («OTnpercK»), KO- 
TOp0e NpocyliecTBOBA/1O 0 KHauaja XX Bexa. o 

M. AkenaūiTuC ocTaBHI GONbIUO6 KONHUECTBO pykonuceK. H3 ero npo- 
H3BeleHHH H HaywHbIX HCCJEJOBAKHKH TOJIbKO He3HAUHTe/lbKaA YAaCTb OBIJIA 
ony6uKnkoBaHa NMpH ero 2xH3HH. IloCcMepTHBIe H3AHKHA He NOABJAJHCh, Ero 
pyKOnHCH OUYTHIHCb B GH6nuoTeKax Ilonbiua 4 Opanųun. UacTb NnorHGja 
BO BpeMA BTOpOKH MHpoBOK BOHHKI. 

B HnacTOoAleM H3/AHHH YKa3BbIBaeTCA, KeM COCTABJIeHA GuGAHnorpadus 
ero ONyYGAKUKOBaHHbIX H HEONyGIHKOBAHHbIX TPYJJOB H HACKOJIbKO OHa MOJI- 
Ha. YTOUHEHBI H ero GHorpadbhueckKne AaHHbie. Hsxanue CcHaGxxeHo BBeJe- 
HHEM H NOACHeHHAMH K TeKCTY A. AnyjažTuCa. 

TekcT A. AunynaūTHCa H3naeTCA B HeCKOJIbKO COKpali(eHHOoM BHAe. IIpo- 
NyIjeKbi Te MECTA, KOTOPHIe HENOCpeACTBEHHO He CBA3A4HB: C Guorpadbuen 
M. AkenaūTuca H KOTOpbIe NpexCTABIAT CO604 NONyJAapHoe H3JI0MKeHUS 
IIHPOKO H3BECTHBIX COGBITHH, TAKHX, Kak BOCCTaHHe 1830 rona, cocTOAHKe 
IMPOCBEI!eHHA HH OCHOBHOe TeueHHe BOCCTaHHA 1863 rona. Tak KaK caM 
A. AuynaiiTHc nHcan 06 3THx BONpocaxX, AAaIOTCA CCHLIKH HA erO KHHTH 
H CTATbM. 

B npunoxeKKnAX TAKMKe YKa3bIBaeTCA, KAKHe ApXxHBHBIe MaTEpHAJI6I, 
kacaionMeca M. AkenadTHCa, ONMYGNIHKOBAHBI, TAe H KaKHe HeONy6/IHKO- 
BAHHbIe MaTepHAJbI H3BeCTHbI. H3janne B nepByro OWepelb NpejtHa3HaueHOo 
NnAA HaywHBIX paGOTHHWKOB — HCTOPHKOB H (DHJIOJIOTOS. 

